India In Dornier Flight Eh Raajje Ah Hadhiyaa Koffi | Hathaavees\nއިންޑިއާ އިން ހަދިޔާކުރި ޑޯނިޔާ ފްލައިޓު ----\nއިންޑިއާގެ އަސްކަރިއްޔާ އިން ޑޯނިއާ ފްލައިޓެއް ރާއްޖެ އަށް ހަދިޔާކޮށްފިއެވެ.\nއިންޑިއާ އެމްބަސީން ބުނީ މި ޑޯނިއާ އޮޕަރޭޓް ކުރާނީ އެމްއެންޑީއެފްގެ ބެލުމުގެ ދަށުން ކަމަށެވެ. އެގޮތުން މި ބޯޓު އޮންނާނީ ހަނިމާދޫ އެއާޕޯޓުގައި ކަމަށްވާއިރު މި ބޯޓުގެ ހުރިހާ ހަރަދެއް ކުރާނީ އިންޑިއާގެ އަސްކަރިއްޔާއިންނެވެ.\nމިބޯޓުގެ ބޭނުންކޮށްގެން ސަރޗް އެންޑް ރެސްކިޔު ހަރަކާތްތައް ކުރިޔަށް ގެންދިޔުމުގެ އިތުރުން އީއީޒެޑް ސަރަހައްދު ބެލެހެއްޓުމާއި ހާލުގައި ޖެހޭ ފަރާތްތަކަށް އެހީތެރިކަން ފޯރުކޮށްދިނުމުގެ ކަންކަން ކުރިއަށް ގެންދިޔުމަށް ހަމަޖެހިފައިވާ ކަމަށް އެމްބަސީން ބުނެއެވެ.\nމިއީ އިންޑިޔާ ސަރުކާރާއި ދިވެހި ސަރުކާރާއި ދެމެދު 2016 ވަނަ އަހަރު ސޮއިކުރެވުނު ޑިފެންސް އެކްޝަން ޕްލޭންގައި ހިމެނޭ ޑޯނިއާ ފްލައިޓެކެވެ. އިންޑިއާ އިން ވަނީ ރާއްޖެއަށް މީގެކުރިން ދެ ހެލިކޮޕްޓަރު ވެސް ހަދިޔާކޮށްފައެވެ.\nPrevious ފްލެޓްތަކުގެ ކުލި ދެއްކުން އިތުރު ތިން މަހަށް ފަސްކޮށްދީފި\nNext ނުފޫޒުން ޝިޕިން ގަވާއިދު އުވާލި ކަމަށްބުނެ ނަހުލާގެ މައްސަލައެއް އޭސީސީއަށް


ތިމާ ހެއްދެވުނުގޮތާމެދު ފިކުރުކުރި ނަމަވެސް، އީމާންތެރިކަން ވަރުގަދަވާނެ: ޚުޠުބާ – DhiDaily\nތިމާ ހެއްދެވުނުގޮތާމެދު ފިކުރުކުރި ނަމަވެސް، އީމާންތެރިކަން ވަރުގަދަވާނެ: ޚުޠުބާ\nއިންސާނާ ހަމައެކަނި އޭނާ ހެއްދެވުނުގޮތާމެދު ފިކުރުކުރި ނަމަވެސް, އީމާންތެރިކަން ވަރުގަދަވެ މާތްﷲ ގެ ކުޅަދުންވަންތަކަން ހާމަވެގެންދާނެކަމަށް ހުކުރު ޚުތުބާގައި ފާހަގަކުރައްވައިފިއެވެ.\nމިކަމަށް އަލިއަޅުއްވަިލައްވައި މިއަދުގެ ހުކުރު ޚުތުބާގައި ވިދާޅުވީ ﷲ އިންސާނާ ޚަލްޤުކުރައްވައި ފެށުމާއި ނިމުމުގެ ރާސްތާ ދެއްކެވި ކަމަށެވެ.\nއެގޮތުން ގަދަފަދަކަމާއި ބަލިކަށިކަން ޙަޔާތުގައި ލައްވައި އެ އިންސާނާގެ މައިމީހާގެ ބަނޑުގައި މަރުހަލާތަކެއް ހޭދަކުރާގޮތަށް ލެއްވިކަމަށް ވެސް ޚުތުބާގައި ވިދާޅުވިއެވެ.\nހަމައެއާއެކު ބަލިކަށިކަމަށްފަހު ބާރެއް ލައްވައި ބާރަށްފަހު ބަލިކަށިކަމާއި ދުވަސްވުމުގެ ދެރަކަމާއި ނިކަމެތިކަންވެސް ލެއްވިކަމަށާއި އެ ކަންކަމަކީ ﷲ ގެ ކުޅަދުންވަންތަކަމުގެ ހެކިތަކެއްކަމަށް ވެސް ވިދާޅުވިއެވެ.\nމި ގޮތުން ކީރިތި ޤުރުއާނަަށް ޢިޝާރަތްކުރައްވަމުން ޚަޠީބު ވަނީ ސޫރަތުލް ޤިޔާމަތުގެ 36 ވަނަ ޢާޔަތުން 40 ވަނަ ޢާޔަތާއި ހަމައަށް ވިދާޅުވެފައެވެ.\n”أَيَحۡسَبُ ٱلۡإِنسَـٰنُ أَن يُتۡرَكَ سُدًى • أَلَمۡ يَكُ نُطۡفَةً۬ مِّن مَّنِىٍّ۬ يُمۡنَىٰ • ثُمَّ كَانَ عَلَقَةً۬ فَخَلَقَ فَسَوَّىٰ • فَجَعَلَ مِنۡهُ ٱلزَّوۡجَيۡنِ ٱلذَّكَرَ وَٱلۡأُنثَىٰٓ • أَلَيۡسَ ذَٲلِكَ بِقَـٰدِرٍ عَلَىٰٓ أَن يُحۡـِۧىَ ٱلۡمَوۡتَىٰ“(ސޫރަތުލް 36-40)\nމާނައީ: ބޭކާރުގޮތުގައި އިންސާނާ ދޫކޮށްލާނެކަމަށް އޭނާ ހީކުރަނީ ހެއްޔެވެ. އޮހޮރައިލެވޭ މަނީގެ ތިއްކެއްކަމުގައި އޭނާ ނުވޭހެއްޔެވެ. ދެން ގަނޑު ލޭކޮޅެއްކަމުގައި އޭނާ ވިއެވެ. ފަހެ އެކަލާނގެ އެ އިންސާނާ ހައްދަވައި ފުރިހަމަކުރެއްވިއެވެ. ފަހެ އޭނާގެ ކިބައިން ފިރިހެން އަންހެން ދެ ބާވަތް އުފެއްދެވިއެވެ. އކަން އެ ގޮތަށް ކުރެއްވި ރަސްކަލާނގެ މަރުވެފައިވާ މީހުން އަލުން ދިރުއްވުމަށް ކުޅަދުންތަވެވޮޑިގެންނުވޭ ހެއްޔެވެ!“


WHO In "Mission Fit Maldives" Endorse Kohfi - Vaguthu\nދުނިޔޭގެ ސިއްޙަތު ޖަމިއްޔާއިން "މިޝަން ފިޓް މޯލްޑިވްސް" އެންޑޯޒް ކޮށްފި\nދުނިޔޭގެ ސިއްޙަތު ޖަމިއްޔާ (ޑަބްލިއުއެޗްއޯ) އިން ރާއްޖޭގައި ފަށާފައިވާ "މިޝަން ފިޓް މޯލްޑިވްސް" އެންޑޯޒްކޮށްފިއެވެ.\nއެޖަމިއްޔާގެ ރާއްޖޭގެ ގޮފިން ކުރި ޓްވީޓެއްގައި ބުނީ ރާއްޖޭގެ އާބާދީގެ އުމުރުން 40 އަހަރާއި 49 އަހަރާ ދެމެދުގެ އަންހެނުންގެ 69 ޕަސެންޓަކީ ފަލަ މީހުން ކަމަށާއި 53 ޕަސެންޓު ފިރިހެނުންނަކީ ފަލަ މީހުން ކަމަށެވެ. އަދި އެކަމަކީ ގައިން ގަޔަށް ނާރާ ބަލި ޖެހުމުގެ ފުރުސަތު ބޮޑު ކަމެއް ކަން ފާހަގަކޮށްފައިވެއެވެ.\nމިޝަން ފިޓް މޯލްޑިވްސް އަކީ ރާއްޖޭގެ ހުރިހާ ކަންކޮޅުތަކެއްގައި ފިޓްނެސްގެ އެހީތެރިކަން ފޯރުކޮށްދިނުމަށް ސަރުކާރުން ފަށާފައިވާ ހަރަކާތެކެވެ.


Mihaaru huri commission tha varugadha kurun maa rangalhu: Azim | Mihaaru\nރައްޔިތުންގެ މަޖިލިހުގެ ރައީސް ގާސިމް އިބްރާހީމާއި ފޮރިން މިނިސްޓަރު އަބްދުﷲ ޝާހިދު އަދި މެމްބަރު އާޒިމް މަޝްވަރާއެއްގައި: އާޒިމް ވިދާޅުވީ، އާ ކޮމިޝަންތައް ހެދުމުގެ ބިލްތައް އަނބުރާ ގެންދިއުން މުހިންމު ކަމަށް.---ފޮޓޯ: މިހާރު\nމިހާރު ހުރި ކޮމިޝަންތައް ވަރުގަދަކުރުން މާ ރަނގަޅު: އާޒިމް\n15 އެޕްރީލް 2019 - 23:15 28 comments\nވެރިކަން ކުރާ ކޯލިޝަންގެ މައި ޕާޓީ، އެމްޑީޕީއަށް ނިސްބަތްވާ އާޒިމް، ޓީވީއެމްގެ "ރާއްޖެ މިއަދު" ޕްރޮގްރާމްގައި ވާހަކަ ދައްކަވަމުން ވިދާޅުވީ އެކަމާ މެދު ސަރުކާރުން ވިސްނައި، އާ ކޮމިޝަންތައް ހެދުމުގެ ބިލްތައް އަނބުރާ ގެންދާނެ ކަމަށް ދެކެވަޑައިގަންނަވާ ކަމަށެވެ.\nއޭނާ ވިދާޅުވި ގޮތުގައި ބިލްތައް އަނބުރާ ނުގެން ގޮސް އޮއްވައި މިހާރު އޮތް މަޖިލީހުގެ ދައުރު ނިމޭ އިރު އެ ބިލްތަކުގެ ކަންކަން ނިންމޭ ގޮތް ނުވެއްޖެ ނަމަ އަލުން ހުށަހަޅާނީ މިހާރު ހުރި ކޮމިޝަންތައް ވަރުގަދަ ކުރަން ކަމަށް ދެކެވަޑައިގަންނަވަ އެވެ.\n"އަޅުގަނޑު ގަބޫލުކުރަނީ އިތުރު ކަމިޝަންތައް ހެދުމުގެ ބަދަލުގައި މިނިވަން މުއައްސަސާތައް ހަރުދަނާ ކުރަން. އެތަންތަނުގެ ތެރޭގައި ތިބި ކަރަޕްޓް މީހުން، ނޫނިއްޔާ ނާގާބިލް މީހުން އެއްކިބާކޮށް، ރަނގަޅު ގާބިލް، ކަންކަން ވާ މީހުން ލައިގެން އެ މައްސަލަތައް ބެލުމުގެ އިތުރު ބާރު [ދީ] އެ ކޮމިޝަންތަކުން މިކަންތައްތައް ކުރުން މާ ރަނގަޅު ކަމަށް،" އާޒިމް ވިދާޅުވި އެވެ.\nއޭނާގެ ވާހަކަ އެގޮތަށް އައި އިރު ރައީސް އިބްރާޙިމް މުހައްމަދު ސޯލިހު ވަނީ ރިޔާސީ ކޮމިޝަންތަކަށް އިތުރު ބާރު ލިބޭ ގޮތަށް ބިލެއް މަޖިލިހަށް ފޮނުއްވައިފަ އެވެ. އެކަމަކު އެ ބިލްގެ މަސައްކަތް ކުރިއަކަށް ނުދެ އެވެ.\nއާޒިމް ވިދާޅުވީ ކަމިޝަންތަކަށް ބާރު ދޭ ބިލް ކުރިއަށް އޮތް ވިއްސަކަށް ދުވަހުގެ ތެރޭގައި ނުނިމުން ގާތް ކަމަށެވެ. އެހެންކަމުން އާ ބިލްތަކެއް ހުށަހަޅަން ޖެހޭނެ ކަމަށް ގަބޫލުކުރައްވާ ކަމަށް އޭނާ ވިދާޅުވި އެވެ.\n"އަޅުގަނޑު ގަބޫލުކުރަނީ އިތުރު ކޮމިޝަންތައް ހެދުމުގެ ބަދަލުގައި މިނިވަން މުއައްސަސާތައް ހަރުދަނާ ކުރަން. އެތަންތަނުގެ ތެރޭގައި ތިބި ކަރަޕްޓް މީހުން، ނޫނިއްޔާ ނާގާބިލް މީހުން އެއްކިބާކޮށް، ރަނގަޅު ގާބިލް، ކަންކަން ވާ މީހުން ލައިގެން އެ މައްސަލަތައް ބެލުމުގެ އިތުރު ބާރު [ދީ] އެ ކޮމިޝަންތަކުން މިކަންތައްތައް ކުރުން މާ ރަނގަޅު ކަމަށް،" އާޒިމް\nމި މަހު6ގައި ބޭއްވި އާންމު އިންތިހާބު ކާމިޔާބުކުރައްވައި، އާޒިމް ވަނީ ތިން ވަނަ ދައުރަކަށް މެދު ހެންވާރުގެ ގޮނޑި ޔަގީންކުރައްވައިފަ އެވެ. އަދި 65 ގޮނޑިއާ އެކު އެމްޑީޕީން މަޖިލިހުގެ ސުޕަ މެޖޯރިޓީ ވެސް ނެގި އެވެ.\nއާޒިމް ވިދާޅުވި ގޮތުގައި ރިޔާސީ ކަމިޝަންތަކަށް ބާރު ދޭ ބިލް ފޮނުއްވީ އިންތިހާބުގެ ކުރިން ކަމަށް ވެފައި އަދި މިހާރު އެމްޑީޕީއަށް ސުޕަ މެޖޯރިޓީ ލިބިފައި ވާތީ ދެން އެންމެ ރަނގަޅު ގޮތަކީ މިހާރު ހުރި މުއައްސަސާތައް ރަނގަޅުކުރުމެވެ.\n"އެހެންވީމާ ... މަތި ބަރުވުމުގެ ބަދަލުގައި މިހާރު ހުރި ކޮމިޝަންތަކަށް ބާރު ދިނުން އެއީ އަޅުގަނޑު ގަބޫލުކުރާ އުސޫލަކީ،" އާޒިމް ވިދާޅުވި އެވެ.\nރައީސް އިބްރާހީމް މުހައްމަދު ސޯލިހް އުފެއްދެވި ރިޔާސީ ކޮމިޝަންތަކުގެ ތެރޭގައި ގޮތް ނޭނގޭ މަރުތަކާއި މީހުން ގެއްލުވައިލުމުގެ މައްސަލަތައް ބަލާ ކޮމިޝަނާއި ކޮރަޕްޝަނުގެ މައްސަލަތައް ބަލާ ކޮމިޝަން ހިމެނެ އެވެ.\nއިތުރު ލިޔުންތައް އެމްޑީޕީ މެމްބަރު އަލީ އާޒިމް ރައީސް އިބްރާހިމް މުހައްމަދު ސޯލިހް ރައްޔިތުންގެ މަޖިލިސް މިނިވަން މުއައްސަސާތައް ދިވެހި ސަރުކާރު


COVERAGE: Yameen ge money laundering massalaige4vana adu ehun fashaifi, miadhu ves othee heki bas negun\nކުރީގެ ރައީސް އަބްދުﷲ ޔާމީން މަނީ ލޯންޑަރިން މައްސަލައިގެ ޝަރީއަތުގެ އަޑުއެހުމެއްގައި--\nމަނީ ލޯންޑަރިން މައްސަލައިގެ ހަތަރުވަނަ އަޑުއެހުން ނިންމާލައިފި\nމަނީ ލޯންޑަރިންގެ ދައުވާ އަށް ޔާމީން އިންކާރު ކުރައްވާ، އެ ކުށް ސާބިތުވެއްޖެ ނަމަ އޭނާގެ މައްޗަށް ފަސް އަހަރާއި 15 އަހަރުގެ ދުވަހުގެ ޖަލު ހުކުމެއް އަންނާނެ.\nމިއަދު އަޑުއެހުން ނިންމާލާފައި ވަނީ ގާތްގަނޑަކަށް ގަޑިއެއްހާއިރު ތެރޭގައި ހެކިން ހާޒިރު ކުރުމަށް ދެތިން ފަހަރަކު މެދުކަނޑާލުމަށް ފަހުގައި.\nލުތުފީގެ ބަޔާން ނުވަތަ ވީޑިއޯ ޝަރީއަތުގެ މަޖިލީހުގައި ދެއްކުމާ މެދު ގޮތެއް ނިންމާނީ ދެން އޮންނަ އަޑުއެހުމެއްގައި ކަމަށާއި ދިފާއީ ހެކިންގެ ހެކިބަސް ނެގުން ދެން އޮންނަ އަޑުއެހުމުގައި އޮންނާނެ ކަމަށް ގާޒީ ހައިލަމް ވިދާޅުވި.\nމިހާރު ވަނީ ދައުލަތުން ހުށަހެޅި ހުރިހާ ހެކިވެރިންގެ ހެކިބަސް ނަގައި ނިމިފައި. ދައުލަތުން ހުށަހެޅި ހެކިންގެ ތެރެއިން ލުތުފީ ގެންދަވަނީ ހެކިބަސް ދިނުމަށް ދެކޮޅު ހައްދަވަމުން.\nއަޑުއެހުން ނިންމާލިއިރު، ދެން އަޑުއެހުން ބާއްވާނެ ދުވަހެއް އިއުލާނެއް ނުކުރޭ.\nމިއަދުގެ އަޑުއެހުން ނިންމާލައިފި.\nއަނެއްކާވެސް ޝަރީއަތުގެ މަޖިލިހުގައި ބަހުސް ކުރީ ލުތުފީގެ ހެކިބަސް ނެގުމާ މެދު.\nވަސީމް: ޒަމީރުގެ ގޯއްޗެއް ދެ މިލިއަން ޑޮލަރަށް ގަނެ، އޭގެ ފަހުން ވެސް ޒަމީރުގެ އަތުން 15 މިލިއަން ރުފިޔާ ނެގިން މަސައްކަތަކަށް. ނެގީ ކޭޝް.\nކުރިން ހެކިބަސް ދެއްވި ޒަމީރު ވިދާޅުވީ އޭނާއަށް އެއް މިލިއަން ޑޮލަރު ލިބުނީ ވަސީމްގެ އަތުން.\nއެންސިސް ކުންފުނީގެ ސީއީއޯ މުހައްމަދު ވަސީމް އިސްމާއިލް ވަނީ ހެކިބަސް ނެގުމަށް ހާޒިރުކޮށްފައި.\nޝަރީއަތުގެ މަޖިލިސް އަނެއްކާވެސް ފަށައިފި\nދެން އޮތް ހެކިވެރިޔާ އަކީ މުހައްމަދު ވަސީމް އިސްމާއިލް. އޭނާ ހާޒިރު ކުރެވެންދެން ޝަރީއަތުގެ މަޖިލިސް މެދުކަނޑާލައިފި.\nޒަމީރުގެ ހެކިބަސް ނަގައި ނިމިއްޖެ.\nލުތުފީގެ ބަޔާނުގެ މައްސަލާގައި ގޮތެއް ނިންމާނީ ފަހުން ކަމަށް ހައިލަމް ވިދާޅުވި.\nޒަމީރު: އެ ފައިސާ ހޯދީ އަޅުގަނޑުގެ މުދަލެއް ވިއްކައިގެން އޭގެ ޕްރޮސީޑްސް. އެ ފައިސާ ޖަމާކުރީ އެކައުންޓަށް. އެ ފައިސާ ނުލިބި ލަސްވެގެން ޔާމީން ގުޅުއްވިކަން ހަނދާނެއް ނުވޭ. އެކަމަކު އާޒިމާ ގުޅުއްވި.\nދައުލަތުން މިހާރު ދަނީ ޒަމީރާ ސުވާލު ކުރަމުން.\nމިހާރު ވަނަ ތިންވަނަ ހެކިވެރިޔާ ހާޒިރުކޮށްފައި. އެއީ ކުރީގެ ޓޫރިޒަމް މިނިސްޓަރު މޫސާ ޒަމީރު.\nގާޒީ ހައިލަމް: ޝަރީއަތް ކުރިއަށްދާ ގޮތުގެ ސަބަބުން ނުވަތަ ވީޑިއޯއެއް ބަލައިގެން ނުފޫޒެއް ފޯރުވިކަން ނުވަތަ ނޫންކަން ނޭނގޭނެ.\nދައުލަތުން ވިދާޅުވީ ހެކިބަސް ދޭން ބޭނުން ނުވާ ފަރާތެއް ގަދަކަމުން ހެކިބަސް ނަގަން ގެނެވޭނެ ގޮތެއް ނޯންނާނެ ކަމަށް.\nގާޒީ ހައިލަމް ވިދާޅުވީ އެކަން ކޮށްފައިވަނީ އޮންނަ އުސޫލުން ކަމަށް.\nދިފާއުން ބުނަނީ އެ ވީޑިއޯ އާއި އޯޑިއޯ އަކީ ހެއްކެއް ގޮތުގައި ހުށަހަޅާފައިވާ އެއްޗެއް ނޫން ކަމަށް.\nދިފާއީ ވަކީލު ވާހަކަ ދައްކަވަމުން ވިދާޅުވަނީ އެ ވީޑިއޯ ތަޖުރިބާކާރު އެނެލައިޒްކޮށްފައިވާ ރިޕޯޓެއް އޮތްތޯ ނުވަތަ ނެތްތޯ ދައުލަތުން ސާފުކޮށްދޭން ޖެހޭނެ ކަމަށް.\nޔާމީން: ވީޑިއޯ އަކަށް ބެލުމަކީ ތިއޮރެޓިކަލް ކަމެއް. އެެީ އެއްވެސް ގާނޫނީ ކަމެއް އޮތް ކަމެއް ނޫން. އަޅުގަނޑުމެން ވެސް ބޭނުން ލުތުފީ އާ ސުވާލު ކުރުމުގެ ފުރުސަތު.\nމިހާރު ވާހަކަދައްކަނީ ރައީސް ޔާމީން.\nރައްދުގައި ދައުލަތުން ބުނީ ނުފޫޒެއް ފޯރާފައިވާ މީހަކު ވާހަކަ ދައްކާއިރު އޭނާގެ "ބޮޑީ ލެންގުއޭޖް" އަދި "ޕޮސްޗާ" ބަލައިގެން ވަރަށް ބައިވަރު ކަންކަން އެނގޭނެ ކަމަށް.\nއެކަމަކު ދިފާއުން ބުނަނީ ވީޑިއޯއެއް ބަލައިގެން މީހަކަށް ބިރު ދެއްކި ކަމެއް ނުވަތަ ނުފޫޒެއް ފޯރުވިކަން ނޭނގޭނެ ކަމަށް.\nއެގޮތުން ފުލުހުންނަށް ބަޔާން ދިނީ ބިރު ދައްކައިގެން ކަމަށް ލުތުފީ ބުނި ނަމަވެސް، އެކަން އެގޮތަށް ނުވާ ކަމަށް ދެއްކުމަށް ފުލުހުންނަށް ދިން ވީޑިއޯ އިންޓަވިއު ޝަރީއަތުގެ މަޖިލީހުގައި ދައްކަން ބޭނުންވާ ކަމަށް ދައުލަތުން ބުނޭ.\nގާޒީ ހައިލަމް ވިދާޅުވީ ވީޑިއޯ ކޮންފެރެންސް މެދުވެރިކޮށް ހެކިބަސް ނެގޭނެ ކަމަށް، އެކަމަކު ދައުލަތުން ވިދާޅުވީ ހެކިބަސް ދޭން ލުތުފީ ދެކޮޅު ހައްދަވާ ކަމަށް.\nދައުލަތުން ބުނީ އޭނާ މިވަގުތު ހުންނެވީ މެލޭޝިއާގައި ކަމަށް ވުމުން، މާލެ ގެނެސް ހެކިބަސް ނުނެގޭނެ ކަމަށް.\nލުތުފީ ހެކިބަސް ދޭން ބޭނުން ނުވާ ކަމަށް ބުނެފައި ވާތީ، އެކަން ކުރެވޭނެ ގޮތާ މެދު ގާޒީ ހައިލަމް ދައުލަތާ ސުވާލުކުރެއްވި.\nމިހާރު ޝަރީއަތުގެ މަޖިލީހުގައި މަޝްވަރާ ކުރަމުން ދަނީ އޭސީސީގެ ކުރީގެ ރައީސް ހަސަން ލުތުފީގެ ހެކިބަސް ނެގުމާ ބެހޭ ގޮތުން.\nމިއަދު ބާކީ ތިބި ހެކިވެރިން 12:00 އަށް ހާޒިރު ކުރެވޭތޯ މަސައްކަތް ކުރަމުންދާ ކަމަށް ދައުލަތުން ބުނެފި.\nއެހެންވެ އޭނާގެ ހެކިބަސް ނަގައި ނިމިއްޖެ.\nދިފާއުން ލުވައިޒާ ކުރާނެ ސުވާލެއް ނެތް ކަމަށް ބުނެފި.\nލުވައިޒް: ޔާމީނުގެ މާލީ މުއާމަލާތަކާ ގުޅޭ ގޮތުން އާޒިމާ ގުޅުއްވި. ބީއެމްއެލްގެ ބޯޑަކީ މިނިވަން ބޯޑަކަށް ވުމުން، އެކަން ސީއީއޯ އެންޑްރޫ ހީލީ އަށް އެންގެވި. އޭގެ ފަހުން އެކަމުގައި އެއްވެސް މީހަކާ ވާހަކައެއް ނުދެކެވޭ.\nލުވައިޒަކީ ކުރީގެ އިކޮނޮމިކް މިނިސްޓްރީގެ ސްޓޭޓް މިނިސްޓަރު އަދި ބީއެމްއެލްގެ ބޯޑު މެންބަރެއް.\nދައުލަތުން ލުވައިޒާ ސުވާލު ކުރަން ފަށައިފި.\nމިހާރު ކޯޓަށް ހާޒިރުކޮށްފައި ހުންނެވީ މުހައްމަދު ލުވައިޒް.\nޝަރީއަތުގެ މަޖިލިސް އަނެއްކަ ފަށައިފި.\nޔާމީން މައްސަލާގައި ވެސް ލުތުފީގެ ހެކިބަސް އަދި ލިބިފައެއް ނުވޭ. އޭނާ މިދިޔަ މަހު ފޭސްބުކްގައި ކުރި ޕޯސްޓެއްގައި ވަނީ ހެކިބަސް ދިނުމަށް މަޖުބޫރު ކުރަމުންދާ ކަމަށް ވިދާޅުވެފައި. އެކަމަކު ފަހުން ވަނީ އެ ޕޯސްޓު ޑިލީޓް ކުރައްވާފައި.\nއާޒިމާގެ ޝަރީއަތް ވެސް ވަނީ ފަށާފައި. އެ މައްސަލައިގެ އަޑުއެހުމެއް އިއްޔެ ކޯޓުގައި އޮތް އިރު، އޭސީސީގެ ކުރީގެ ރައީސް ހަސަން ލުތުފީ ކޯޓަށް ފޮނުއްވި ސިޓީއެއްގައި ވިދާޅުވީ ހެކިބަސް ދިނުމަށް މަޖުބޫރު ކުރަމުންދާ ކަމަށް.\nއެއީ މަނީ ލޯންޑަރިން ހިންގަން އެހީވެދިން ކަމުގެ ދައުވާ އާއި ދޮގު މައުލޫމާތު ދިންކަމުގެ ދައުވާ.\nމި މައްސަލާގައި ރައީސް އޮފީހުގެ ކުރީގެ ލީގަލް އެފެއާޒް މިނިސްޓަރު އާޒިމާ ޝަކޫރުގެ މައްޗަށް ވެސް ވަނީ ދެ ދައުވާއެއް އުފުލާފައި.\nއެ ކުށް ސާބިތުވެއްޖެ ނަމަ ފަސް އަހަރާއި 15 އަހަރާއި ދެމެދުގެ ޖަލު ހުކުމެއް އަންނާނެ.\nމަނީ ލޯންޑަރިން ދައުވާ އުފުލާފައި ވަނީ ބިލިޔަނަކަށް ވުރެ ގިނަ ރުފިޔާ ހިމެނޭ ބޮޑު ކޮރަޕްޝަނުގެ ތެރެއިން ޔާމީނުގެ އެކައުންޓަށް އެއް މިލިޔަން ޑޮލަރު ވަދެފައިވުމުން އެ ފައިސާ އޭސީސީގެ ބެލުމުގެ ދަށުގައި ބެހެއްޓުމަށް ހެދި އެސްކްރޯ އެގްރީމަންޓާ ހިލާފަށް އެހެން ފައިސާތަކެއް ހަވާލުކުރި ކަމުގެ ތުހުމަތުގަ.\nދައުލަތުގެ ހެކިވެރިންގެ ތެރެއިން ހެކިބަސް ނުނަގާ މިހާރު ތިބީ މުހައްމަދު ވަސީމް އިސްމާއިލް، މޫސާ ޒަމީރު އަދި މުހައްމަދު ލުވޭޒް. އޭގެ އިތުރުން ގިނަ ކިތާބީ ހެކިތަކެއް ވެސް ދައުލަތުން ހުށަހަޅާފައިވޭ.\nއެއީ އެންޓި ކޮރަޕްޝަން ކޮމިޝަން (އޭސީސީ)ގެ ރައީސް މުއައްވިޒު ރަޝީދާއި، ކުރީގެ ނައިބު ރައީސް އަހްމަދު އަދީބާއި، މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ)ގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތު.\nޔާމީނުގެ މަނީ ލޯންޑަރިން މައްސަލައިގެ އަޑުއެހުމެއް އެންމެ ފަހުން އޮތީ މިދިޔަ ހަފްތާގަ. އެ ދުވަހު ވަނީ ތިން މީހެއްގެ ހެކިބަސް ނަގައިފަ.\nއޭނާ ހާޒިރު ކުރެވެންދެން ޝަރީއަތުގެ މަޖިލިސް މެދުކަނޑާލައިފި.\nޝަރީފުގެ ހެކިބަސް ނަގައި ނިމިއްޖެ، މިއަދުގެ ދެވަނަ ހެކިވެރިޔާ މއ. ދިލާސާގެ، މުހައްމަދު ލުވައިޒް ކޯޓަށް ހާޒިރު ކުރަން ހަމަޖެހިފައި ވަނީ 11:30 ގައި.\nޝަރީފު ވިދާޅުވީ އެ އެކައުންޓުގެ ކަންކަން ކުރާނީ އެއްބަސްވުމުގައި ސޮއިކުރާ ދެ ފަރާތުން އެއްބަސްވާ ގޮތެއްގެ މަތިން ކަމަށް.\nގާޒީ އަހްމަދު ހައިލް ސުވާލުކުރެއްވީ އެސްކްރޯ އެކައުންޓެއް ހުޅުވުމުގައި ބޭންކުން އަމަލު ކުރާ އުސޫލާ ބެހޭ ގޮތުން.\nދައުލަތާއި، ދިފާއުން އިތުރު ސުވާލު ކުރަން ނެތުމުން ޝަރީއަތުން ވަނީ ބައެއް ކަންކަން ޝަރީފުގެ ކިބައިން ސާފުކޮށްފައި.\nޝަރީފު: އެސްކްރޯ އެކައުންޓާ ގުޅޭ ފޯކަލް ޕޮއިންޓެއްގެ ގޮތުގައި އަޅުގަނޑު ހަމަޖެއްސީ ސީއީއޯ އެންޑްރޫ ހީލީ. އެއީ ޔާމީނާ ގުޅޭ އެކައުންޓެއްކަން އެނގުނީ އެކައުންޓު ހުޅުވި ފަހުން.\nޝަރީފް: އެސްކްރޯ އެކައުންޓު ހުޅުވީ ބޭންކުގެ އުސޫލުތަކާ އެއް ގޮތަށް. އެ އެކައުންޓަށް ފައިސާ ޖަމާ ކުރުމާ ބެހޭ ގޮތުން ޝަކުވާއެއް ބޭންކަށް ލިބުނުކަމެއް ނޭނގޭ.\nމިހާރު ސުވާލު ކުރަމުން ދަނީ ދިފާއީ ވަކީލުން.\nޝަރީފް: އެސްކްރޯ އެކައުންޓު ހުޅުވި ކަމުގެ ލިޔުމެއް ހޯދަން ކުރީގެ ރައީސް އޮފީހުގެ މިނިސްޓަރު އައިޝަތު އާޒިމާ ޝަކޫރު ގުޅުއްވި.\nއެކަމަކު އެސްކްރޯ އެކައުންޓު ހުޅުވުމުގައި އަމަލީ ގޮތުން ބައިވެރި ނުވާ ކަމަށް ޝަރީފު ވިދާޅުވޭ.\nދައުލަތުން ކުރި ސުވާލުތަކަށް ޖަވާބުދެމުން ޝަރީފު ބުނީ ބޭންކުގައި އެސްކްރޯ އެކައުންޓު ހުޅުވުމާ ބެހޭ ގޮތުން އޭސީސީގެ ކުރީގެ ރައީސް ހަސަން ލުތުފީ އަށް މައުލޫމާތު ދީފައިވާނެ ކަމަށް.\nމިއަދުވެސް އޮތީ ހެކިބަސް ނެގުން، އެންމެ ފުރަތަމަ ހެކިބަސް ދެނީ ބޭންކް އޮފް މޯލްޑިވްސް (ބީއެމްއެލް)ގެ ޑެޕިއުޓީ ސީއީއޯ މުހައްމަދު ޝަރީފު.\nޝަރީއަތުގެ މަޖިލިސް ފަށައިގެން މިހާރު ކުރިއަށް ދަނީ.\nކުރީގެ ރައީސް އަބްދުﷲ ޔާމީނުގެ މަނީ ލޯންޑަރިން މައްސަލައިގެ މިއަދު އަޑުއެހުން ފަށައިފި އެވެ.\nއެތައް ލައްކަ ރުފިޔާއެއް ހޯދަން އޭސްއިން އެފްއޭއެމް ގޮވައިގެން ޕޮލިހަށް!


Eh Mahuge Kujjaa Athu Thereygai Baavvaigen Massakkathugai - Vaguthu\nއެއް މަހުގެ ކުއްޖާ އަތު ތެރޭގައި ބާއްވައިގެން މަސައްކަތުގައި\nއިންޑިއާގެ ދަ ޗީފް އޮފް ވިސަޚަޕަޓްނަމްސްގެ މުނިސަޕަލް ބޮޑީގައި މަސައްކަތް ކުރަމުންދާ އޮފިސަރަކު މި ވަނީ އޭނާގެ އެއް މަހުގެ ދަރިފުޅު ގޮވައިގެން މަސައްކަތަށް ނުކުމެފައެވެ. އޭނާ މަސައްކަތަށް ނުކުންނަށްވެސް ޖެހުނީ ކޮވިޑް-19 އާ ދެކޮޅަށް އެ ގައުމު ކުރަމުންދާ މަސައްކަތާއި ހެދި، އެކަމަށް އޭނާ ހިތްޖެއްސިގެންނެވެ.\nއޭނާއަކީ އައިއޭސްގެ 2013 ގެ ބެޗްގެ އެ އޮފިސަރެކެވެ. އޭނާ މަސައްކަތް ކުރަމުންދާ އޮފީހުގެ ގޮޑީގައި ދަރިފުޅު އަތުގައި ބާއްވައިގެން އިންނަ މަންޒަރު ފެންނަ ފޮޓޯތައް މީޑިއާގެ ސަމާލުކަމަށް ވަނީ އައިސްފައެވެ.\n"އަހަރެން ނުކުތީ ކޯލް ޑިއުޓީއަށް، އިންސާނިއްޔަތަށްޓަކައި، އެހެން މީހުންނަށް އެހީތެރިވުމަކީ އަހަރެންގެވެސް ޒިންމާއެއް، އަދި އަހަރެން ގަބޫލުކުރާގޮތުގައި، މިއީ އެކަކު އަނެކަކު ތެދުވެ ހިތްވަރުދީ މަސައްކަތް ކުރަންވީ ވަގުތު". ސަރިޖަނާ ގުމައްލާ ނަމަކަށް ކިޔާ އެ ޒުވާނާ ބުނެގައި ވެއެވެ.\nސަރުކާރުގެ އުސޫލު އޮންނަ ގޮތުން އަންހެނުންނަށް މުސާރައާއެކު ހަ މަސް ދުވަހުގެ މެޓާނިޓީ ލީވްއެއް ލިބެއެވެ.\nސަރިޖަނާ މަސައްކަތަށް ނުކުތުމުން އެކަން ފާހަފަކޮށްފައި ވަނީ ޔުނިއަން މިނިސްޓަރ ގަޖެންޑްރާ ސިންގ އެވެ.\nއޭނާ މަސައްކަތަށް ނުކުމެފައި ވަނީ އުމުރުން އެއް މަސް ވެފައިވާ ދަރިފުޅާއި އެކުގައެވެ. މިއީ އޭނާ އެ ގައުމުގެ ރައްޔިތުންނަށްޓަކައި ކޮށްދޭ ކަމެއްގެ ގޮތުގައި ގިނަބަޔަކު ދަނީ ސިފަ ކުރަމުންނެވެ. އަދި އޭނާގެ މަސައްކަތަށް އައްސަރިބަހާއި ސާބަސްތައް ދަނީ ދެމުންނެވެ.


Loafan Zuvaaneh - Maibadha Massala Jehi, Ehee Akah Beynun Vefai - Vaguthu\nލޯފަން ޒުވާނެއް: މައިބަދައިގެ މައްސަލަ ޖެހި އެހީއަކަށް ބޭނުންވެފައި\nށ. ކޮމަންޑޫ، ސޭބޫގެ، އުމުރުން 33 އަހަރުގެ މުހައްމަދު ރަޝީދަކީ އުފެދުމުގައި ވެސް ލޮލުގެ ފެނުމުން މަހުރޫމުވެފައިވާ މީހެކެވެ. އެހެން މީހުންނެކޭ އެއްފަދައިން އޭނާ ވެސް ދެކޭ ހުވަފެންތަކެއް ވެއެވެ. ހާސިލް ކުރަން ބޭނުންވާ ކަންތައްތަކެއް ވެއެވެ. އެހެން ނަމަވެސް މިއަދު ދިމާވެފައިވާ ބަލި ހާލަތެއްގެ ސަބަބުން އޭނާގެ ހުވަފެންތައް ހާސިލު ކުރުމަށް މިވަނީ ހުރަސްތަކެއް ކުރިމަތިވެފައެވެ.\nރަޝީދުގެ ބަލިހާލަތާއި ދިމާވެފައިވާ ދަތިތަކާއި ގުޅޭ ގޮތުން އޭނާގެ އެންމެ ގާތް އެކުވެރިޔާ ކަމަށްވާ މުހައްމަދު މުސްލިމް ވަނީ "ވަގުތު އެހީ" އަށް މައުލޫމާތު ދީފައެވެ.\nމުސްލިމް ކިޔައިދިން ގޮތުގައި ރަޝީދު ވަރަށް ކުޑަ އިރު އޭނާގެ ފައި ވަނީ ބިނދިފައެވެ. ދެވަނަ ފަހަރަކަށް ވެސް އޭނާގެ އެ ފައި ބިނދުނު ފަހުން އޭނާ އަމިއްލައަށް ހިނގައި ނޫޅެއެވެ.\n"އޭނަގެ އުމުރުން ހަތް ވަރަކަށް، އަށް ވަރަކަށް އަހަރުގައި އޭނާ ހިނގާ އުޅުމުގެ ތެރޭގައި، ރީއްޗަށް ހިނގާ އުޅުނު މީހެއް އެއީ. ހިނގާ އުޅުމުގެ ތެރޭގައި ފައި ބިނދުނީ. ފައި ބިނދިގެން ބޭސް ކޮށްފައި ދެވަނަ ފަހަރަށް ވެސް ފައި ބިނދުނީމަ ދެން އޭނާއަށް ލިބުނު އަނިޔާގެ ސަބަބުން އޭނައަށް ހިނގަން ނުކުރެނީ. ފިރުކިފަ ކަހަލަ ގޮތަކަށް ހިނގާ އުޅުނީ. އިށީނދެގެން އިނދެ ދެ އަތާއި ދެ ފައި ބޭނުންކޮށްގެން ގޭތެރޭގައި ހިނގާ އުޅުނީ މިހާތަނަށް." މުސްލިމް "ވަގުތު އެހީ" އަށް ކިޔައިދިނެވެ.\nއެގޮތައް އުޅުމުގެ ތެރޭގައި މީގެ ދެ ހަފްތާއެއްހާ ދުވަސް ކުރިން ރަޝީދުގެ ހަށިގަނޑަށް ވަނީ ކުއްލި ބަދަލެއް އައިސްފައެވެ. އޭނާގެ މައި ބަދަ އާއި އޭނާގެ ކަނދުރައިން ވަނީ މުޅިންހެން ބާރު ކެނޑިފައެވެ. އެކަމުގެ ސަބަބުން އޭނާއަށް އެއްވެސް ގޮތަކަށް ހަރަކާތްތެރިވެ ނޫޅެވެއެވެ. ޒަރޫރީ ބޭނުންތައް އަމިއްލައަށް އަދާ ކުރުުމުގެ ބާރު ވަނީ ގެއްލިފައެވެ. ދުވަސްތައް ހޭދަ ކުރަން ޖެހިފައި ވަނީ އެނދުމަތީގައެވެ.\n"މީގެ ދެހަފްތާއެއްހާ ދުވަސް ކުރިން މި ދިމާވި ކަމަކީ އެއްދުވަހު ހޭލި އިރުގައި އުނަގަނޑުގައި ވެސް އެއްވެސް ވަރެއް ނުހުންނަނީ، ކަނދުރައިގަ ވެސް. ކަނދުރާވެސް ކޮޅަށް ބޭންދީމަ ބޯ ދާނެ އަތަކަށް ގޮސް ވެއްޓެނީ. މިހާރު އެކަމަކު ކަނދުރާ ރަނގަޅު. އެކަމަކު އުނގަނޑުގައި އެއްވެސް ވަރެއް ނުހުރޭ. މިހާރު ހަމަ އޮށޯވެގެން އޮންނަން ޖެހެނީ. ހުރިހާ ކަމެއްގައި ވެސް މުޅިން އުފުއްލާ ގެންގުޅެން ޖެހެނީ."\nރަޝީދަކީ ގާރީ ކޯހުގައި ކިޔަވަމުން ދިޔަ ޒުވާނެކެވެ. މީގެ ކުރިން އާންމުދަނީ ހޯދަން އެއްވެސް މަސައްކަތެއް ނުކުރި ނަމަވެސް އޭނާ ބޭނުންވަނީ ގާރީ ކޯސް ނިންމައި، ކުދިންނަށް ޤުރުއާން އުގަންނައިދީގެން އާންމުދަނީ ހޯދުމަށެވެ. އެހެން ނަމަވެސް ދިމާވެފައި މިވާ މައްސަލަތަކުގެ ސަބަބުން އޭނާގެ އުންމީދުތަކަށް މިވަނީ ކަޅު ވިލާގަނޑެއްގެ ހިޔަނި އެޅިފައެވެ.\n"ގާރީ ކޯސް ލެވެލް ތިނެއް ފަށައިގެން އުޅުނު ދުވަސްކޮޅު، ހަމަ ތިނެއް ފެށިތަނާާހެން އެކަމެއް އެ ދިމާވީ. ލެވެލް އެކެއް ދޭއް ނިންމާފަ." މުސްލިމް ކިޔައިދިނެވެ.\nރަޝީދަކީ މީގެ ކުރިންވެސް ކުދިންނަށް އުގަންނައިދިފައިވާ ހިދުމަތްތެރި ފަރާތެކެވެ. އެގޮތުން ދިވެހި ލޯފަން ކުދިންގެ ޖަމިއްޔާގެ ފަރާތުން އޭނާ ވަނީ ލޯފަން ކުދިންނަށް ވޮއިސް ކޯލް މެދުވެރިކޮށް ކިޔަވައިދީފައެވެ. މިދިޔަ އަހަރު އޭނާ އެކުދިންނަށް ލެޓިން ކިޔަވައިދިން އިރު މި އަހަރު ކިޔަވައިދިނީ ހިސާބެވެ.\nމިހާރު ރަޝީދު އޮތީ އޭޑީކޭ ހޮސްޕިޓަލުގައި އެޑްމިޓް ކޮށްފައެވެ. އޭނާ އަށް ދިމާވެފައިވާ މައްސަލަ އަދި ޔަގީން ވެފައި ނުވާ ނަމަވެސް ޑޮކްޓަރުން ލަފާ ކޮށްފައި ވަނީ މައްސަލައަކީ އޭނާގެ މަސްތަކުގައި ބާރު ދެރަވުމުން ދިމާވެފައިވާ މައްސަލައެއް ކަމުގައެވެ. އެހެން ކަމުން މާލޭގައި މަޑުކޮށްގެން ފިޒިއޯތެރަޕީ ހެދުމަށް ވަނީ ލަފާ ދީފައެވެ.\nރަޝީދު މާލޭގައި ހުންނަނީ ޑެއިލީ ރޫމްއެއް ކުއްޔަށް ހިފައިގެންނެވެ. ރަށުން އޭނާ ފަރުވާއަށް މާލެ އައިތާ މިހާރު ވަނީ ހަފްތާއަކަށް ވުރެ ގިނަ ދުވަސް ވެފައެވެ. އޭނާގެ ހާލު ރަނގަޅުވުމަށް ނަގާނީ ކިހާ ދުވަހެއް ކަމެއް އަދި ބުނާކަށް ނޭނގެއެވެ. އެހެން ކަމުން މާލޭގައި އޭނާ ކިތަންމެ ދުވަހަކުވެސް މަޑު ކުރަން ޖެހިދާނެއެވެ. އެހީއަކަށް އެދުމަށް ރަޝީދުއަށް މަޖޫބޫރުވެފައި ވަނީ އޭނާ އަށް މާ ގިނަ ދުވަހަކު މާލޭގައި މަޑު ކުރެވޭނެހާ ތަނަވަސްކަމެއް ލިބިފައި ނެތުމުންނެވެ.\nރަޝީދުގެ މައިންބަފައިންނަކީ މިއަދު އިސް ރަށްވެހިންނެވެ. އެމީހުން އޭނާއަށްޓަކައި ވަމުންދާ ގުރުބާނީތަކަށް އޭނާ ވަނީ ހިތުގެ އެންމެ ފުންމިނުން ޝުކުރު އަދާ ކޮށްފައެވެ. އޭނާގެ އެއްބަނޑު އެއްބަފާ މީހުން ތިބި ނަމަވެސް އެމީހުންނަކީ ވެސް އެހާ ބޮޑު މާލީ ތަނަވަސްކަމެއް ލިބިފައިވާ ބައެއް ނޫނެވެ. ނަމަވެސް އެމީހުން ވެސް ވެވުނު ވަރަކުން އެހީތެރިކަން ފޯރުކޮށްދޭ އިރު އޭނާގެ ރަހުމަތްތެރިން ވެސް ދަނީ އެހީތެރިކަން ފޯރުކޮށްދެމުންނެވެ. ރަޝީދު ވަަނީ އެމީހުންނަށް ވެސް ހާއްސަ ޝުކުރެއް އަދާ ކޮށްފައެވެ.\nމުހައްމަދު ރަޝީދަށް އެހީތެރިކަން ފޯރުކޮށްދޭން ބޭނުންފުޅުވާ ފަރާތްތަކުން އޭނާގެ ބީއެމްލް އެކައުންޓް ނަމްބަރު 7770000007639 އަށް ފައިސާ ޖަމާކޮށްދިނުމަށް އެދެމެވެ. އޭނާގެ ބަލި ހާލަތާއި ބެހޭގޮތުން އިތުރު މައުލޫމާތު ބޭނުންވާ ފަރާތްތަކުން އޭނާގެ އެންމެ ގާތް އެކުވެރިޔާ މުހައްމަދު މުސްލިމްގެ ފޯން ނަމްބަރު 7826666 އަށް ގުޅުއްވުމަށް އެދެމެވެ.\nމާތް ﷲ ރަޝީދަށް އަވަސް ޝިފާއެއް މިންވަރު ކުރައްވައި އޭނާ އަށް ކެތްތެރިކަން ދެއްވާށިއެވެ. އަދި އަޅަމެންނީ އެކަކު އަނެކަކަށް އެހީތެރިވާ ބަޔަކު ކަމުގައި ލައްވައި މުޅި އިސްލާމީ އުންމަތް ބަލިމަޑުކަމާއި ނުރައްކާތެރި ރޯގާތަކުން މިންޖުކުރައްވާށިއެވެ. އާމީން!\nޖުލައި 6, 2018 11:55\nޖުލައި 6, 2018 11:57\nޖުލައި 6, 2018 13:25\nކޮބާ ރައްޔިތުން މިފަދަ ކަންކަމަށް ޚަރަދު ކުރަންދޭ ޖީއެސްޓީ ފައިސާ! ކޮބާ ހުސްނުވާ އާސަންދަ!\nޖުލައި 6, 2018 13:47\nކޮބާ އެއްކަލަ ހުސްނުވާ އާސަންދަ؟ މިކަހަލަ ކަންތައްދިމާވާތީއޭ އަނގަ ފަތުރަން މިޖެހެނީ. ރައްޓެހިންގެ އެހީ ލިބުނަސް އޭނާގެ ޙައްގު އަދާކުރަން ޖެހޭ ސަރުކާރެއް މިއޮތީ ހޮވާފަ، އެމީހުން ޖެހޭނެ މިކަންތަކުގަ ޒިންމާ އުފުލާބަޔަކަށްވާން. މިކަން ނުކޮށްފިނަމަ މިކަހަލަ ހުރިހާ ކަމެއް ޖަމާކޮށް ޔާމީނާ ދެކޮޅަށް ވަރުގަދަ އެންޓި ކެމްޕޭއިން އެއް ޖައްސާނެވާހަކަ ދަންނަވަން. މިކޮމެންޓު ޝާއިޢުކޮށްލަދީ "މިހާރު".\nޖުލައި 6, 2018 14:10\nމުޙައްމަދު ޢަލީ ޝަފީޤް ބުން ޢަބްދުﷲ\nޖުލައި 6, 2018 14:58\nޖުލައި 6, 2018 16:25\nސަރުކާރުގެ އާސަންދައިގެ ހިދުމަތުން އޭޑީކޭގައި ހިދުމަށް ލިބެނީ ދެބައިކޮށްފައި އެއްބައި، އަދި މާލޭގައި ތިބުމާއި ކެއުން ހަމަޖައްސަން ޖެހެނީ އަމިއްލައަށް އެހެންކަމުން ސަރުކާރަށް ބަރޯސާ ނުވެ ވީވަރަކުން އެހީތެރިކަން ފޯރުކޮށް ދިނުމަކީ ރަވައް ރަނގަޅު ކަމެއްކަމަށް ފެނޭ..ޖަޒާކައްﷲ ޙައިރު\nޖުލައި 6, 2018 17:42\nއައިސިސް މީހުން އެހީ ނުވީތަ؟\nޖުލައި 6, 2018 19:26\nއައިސިސް މީހުން ދޯ އެންމެ ގިނައިން މީހުންނަށް އެހީވަނީ؟؟ތިބާގެ ވިސްނުމުގެ ހަނިކަމާއެވެ.ނުފެނޭތަ އޭނަގެ ހާލަތު ލިޔުމުގަ އެވަނީ ބަޔާންކޮށްދީފަ.ލިޔުމުގެ ތިރީގަވާ އާޔަތާއި ހަދީޘްތައް އަދި އެއްފަހަރު ރަނގަޅަށް ކިޔާލަބަލަ.އޭރަށް އެނގޭނެ އެކަކު އަނެކަކަށް އެހީތެރިކަން ފޯރުކޮށްދޭންޖެހެނީ ކީއްވެކަން...\nޖުލައި 6, 2018 23:06\n" ބަލަ "\nކަލޭ ތީ ބައްޔެއްވެސް ނުޖެހި އަދި މަރުވުމެއްވެސް ނެތް މީހަކު ކަމަށްތަ ހެދިގެން ތިޔަ އުޅެނީ. ކަލޭވެސް ބަލިވާނެ. އަދި މަރުވެސް ވާނެ. ޖާހިލުކަލޭގެ\nޖުލައި 6, 2018 18:14\nޖުލައި 6, 2018 22:40\nwavasq ޝިފާއަކަށް އެދެން\nޖުލައި 6, 2018 23:02\nކޮންމެފަދަ ހިތާމައެއް މީހަކަށް މެދުވެރިވިޔަސް ހަމަ ކުއްލިއަކަށް ސިޔާސީ ވެ ، ތިމާ ހިތުހުރި އެއްޗެއް ކީމާ އެކަމުން ލިބޭނެ މޮޅެއް ނޯންނާނެ.\nއެކަމަކާ ގުޅުން ހުރި ވާހަކަ އެއް ދެއްކުން ރަނގަޅު.\nޖުލައި 9, 2018 10:39\nރަޝީދު އަށް އަވަސް ޝިފާއެއް މިންވަރު ކޮށްދެއްވާށި ، آمين


Aburaa behun kamah bune Nihan ge mahsala eh police ah\nއަބުރާ ބެހުން ކަމަށް ބުނެ ނިހާންގެ މައްސަލައެއް ޕޮލިހަށް\nނިހާން: އޭނާގެ މައްސަލައެއް ފުލުހަށް ވަނީ ވައްދާފަ -- އަވަސް ފޮޓޯ | އަހުމަދު ނާއިމް\nއަބުރާ ބެހުނު ކަމަށް ބުނެ ޕީޕީއެމްގެ ޕީޖީ ލީޑަރު އަހުމަދު ނިހާން ހުސެއިން މަނިކުގެ މައްސަލައެއް ފުލުހަށް މިއަދު ހުށަހަޅައިފި އެވެ.\nނިހާންގެ މައްސަލައެއް މިއަދު ކޯޓަށް ހުށަހަޅުއްވާފައިވަނީ ޝެއިހް މުހައްމަދު އަނީލެވެ.\nއޭނާ އެ މައްސަލަ ހުށަހަޅުއްވާފައިވަނީ ނިހާން އިއްޔެ ކުރެއްވި ޓްވީޓެއްގައި އޭނާގެ ފޮޓޯ ބޭނުންކޮށްފައިވާތީ އެވެ. އެ ފޮޓޯގައި 66 ޝެއިހެއްގެ ފޮޓޯ ހިމަނާފައިވާއިރު އެއީ ރައީސް އަބްދުﷲ ޔާމީނަށް ތާއިދުކުރާ ޝެއިހުންކަން ބުނެފައިވެ އެވެ. އަދި އެހެން ބައެއް މީހުންގެ ފޮޓޯތައް ހިމަނައި އެއީ ދީނުގެ އަދުއްވުން ކަމަށް ބުނެފައިވެ އެވެ.\nއެ ފޮޓޯއާއެކު ޓްވިޓާގައި މައްސަލަ ބޮޑުވުން ނިހާން ޓްވީޓް ޑިލީޓްކޮށްލެއްވި އެވެ. އޭރު އެހެން ބައެއް ޝެއިހުން ވެސް ވަނީ އެމީހުންގެ ފޮޓޯ އޭގައި ހުއްދައެއް ނެތި ބޭނުންކޮށްފައިވާތީ ނުރުހުން ފާޅުކޮށްފަ އެވެ.\nޝެއިހް އަނީލް މިއަދު ވިދާޅުވެފައިވާ ގޮތުގައި އިއްޔެ ނިހާން ވަނީ އޭނާގެ އަބުރަށް އަރައިގެންފަ ކަމަށެވެ. އެހެންވެ އެ މައްސަލާގައި ފިޔަވަޅު އަޅައިދިނުމަށް ފުލުހުގައި އެދިފައިވާނެ ކަމަށެވެ. އެންމެންގެ މައްޗަށް ގާނޫނު ހަމަހަމަކަމާއެކު ހިނގަންވާނެ ކަމަށް ގަބޫލު ކުރައްވާ ކަމަށް އަނީލް ވިދާޅުވި އެވެ.


Jameel Ge Rahdhu Nasheedhah: Faaraverivaane Majileeheh Jumhooree Fahulavaanun Gennaane - Vaguthu\nޖަމީލުގެ ރައްދު ނަޝީދަށް: ފާރަވެރިވާނެ މަޖިލީހެއް ޖުމްހޫރީ ފަހުލަވާނުން ގެންނާނެ\nމި ވަގުތު ރާއްޖެއަށް އަންނަން ޖެހެނީ އެއްވެސް ކުލައެއްގެ، އެއްވެސް ޕާޓީއެއްގެ ރައްޔިތުންގެ މަޖިލީހެއް ނޫންކަމަށާއި، ރާއްޖެއަށް އަންނަން ޖެހެނީ ކަންކަމަށް ފާރަވެރިވާ މަޖިލީހެއްކަމަށާއި މިފަދަ މަޖިލީހެއް ޖުމްހޫރީ ޕާޓީގެ ފަހުލަވާނުން ގެންނާނެކަމުގެ ފުރިހަމަ ޔަޤީންކަން ދޭކަމަށް ކުރީގެ ނައިބު ރައީސް މުޙައްމަދު ޖަމީލު އަޙުމަދު ވިދާޅުވެއްޖެއެވެ.\nއޭނާ މިހެން ވިދާޅުވީ މަޖިލިސް އިންތިޚާބުގައި ޖޭޕީގެ ފަރާތުން ދަނގެތި ދާއިރާއަށް ވާދަކުރައްވާ ކުރީގެ ޑިފެންސް މިނިސްޓަރު، ކާނަލް މުޙައްމަދު ނާޒިމްގެ ކެމްޕޭނު ފެށުމުގެ ގޮތުން ރޭ ބޭއްވި ޙަފްލާގައެވެ.\nޖަމީލު އިތުރަށް ވިދާޅުވީ ދެން އަންނަ މަޖިލީހަކީ، ފަނޑިޔާރު ގޭގެ ފުރާޅައަށް އަރާ، ތަކުރާރުކޮށް މީހުން ޖަލަށްލާ އަދި ޗާޓުން ބޭރުވެ، ކެޕްޓަން ބުނާހާ ގޮތަކަށް އޮޑި ދުއްވާނެ މަޖިލީހަކަށް ވެގެން ނުވާނެކަމަށެވެ.\n"މި ވަގުތު އެންމެ މުޙިއްމު ކަމަކީ ދިވެހިރާއްޖެއަށް އަންނަން ޖެހެނީ އެއްވެސް ކުލައެއްގެ، އެއްވެސް ޕާޓީއެއްގެ ރައްޔިތުންގެ މަޖިލީހެއް ނޫން. ރާއްޖެއަށް އަންނަން ޖެހެނީ ފާރަވެރިވާ، ރައްޔިތުންގެ ހައްގުތަކަށް ފާރަވެރިވާ، ތަކުރާރުކޮށް ފަނޑިޔާރުގޭގެ ފުރާޅަށް ނާރާ، ތަކުރާރުކޮށް މީހުން ޖަލަށް ނުލާ، ތަކުރާރުކޮށް ޗާޓުން ބޭރުން ހަމައެކަނި ކެޕްޓަން ބުނާ ގޮތަށް އޮޑި ދުއްވާނެ ސަރުކާރުތަކަކާއި މި ކަންތައްތަކުން އެއްކިބާވާނެ، ފާރަވެރިވާނެ، ވަރުގަދަ ރައްޔިތުންގެ މަޖިލީހެއް ރާއްޖެއަށް ޖުމްހޫރީ ފަހުލަވާނުން ގެންނާނެކަމުގެ ފުރިހަމަ ޔަޤީންކަން އަރުވަން" ޖަމީލު ވިދާޅުވިއެވެ.\nއެމަނިކުފާނު މިހެން ވިދާޅުވިއިރު، އެމްޑީޕީގެ ރައީސް، ކުރީގެ ރައީސް މުޙައްމަދު ނަޝީދު ވިދާޅުވެފައިވަނީ ސަރުކާރުގެ ވައުދުތައް ފުއްދުމަށް، އެމްޑީޕީ އަށް، 19 ވަނަ ރައްޔިތުންގެ މަޖިލީހުގެ އަޣުލަބިއްޔަތު ދޭން ޖެހޭކަމަށެވެ.\nމީގެއިތުރުންވެސް، ޖަމީލު ރޭ ވިދާޅުވީ ތަކުރާރުކޮށް އަންނަ ސަރުކާރުތަކުން ހަމަލާ ދޭ ތަނަކަށް މަޖިލިސް ނުހެދުމަށް މަސައްކަތް ކުރަން ޖެހޭކަމަށެވެ.\n"މިއަދު އަޅުގަނޑުމެން ފާރަވެރިވާންވީ ރައްޔިތުންގެ މަޖިލީހަށް. ތަކުރާރުކޮށް އަންނަ ސަރުކާރުތަކުން ހަމަލާ ދޭ ތަނަކަށް ނެހެދުމަށް. މިއަދު އަޅުގަނޑުމެން ފާރަވެރިވާން އެބަޖެހޭ އަޅުގަނޑުމެން ގެނައި ޤާނޫނު ތަކުގެ ތެރޭގައި ފާރުވެރިވުމަށްޓަކައި އަޅުގަނޑުމެން އުފެއްދި މުއައްސަސާތައް ހިމާޔަތް ކުރުމަށް." އޭނާ ވިދާޅުވިއެވެ.\nޖެނުއަރީ 18, 2019 11:08\nކަލެއަކީވެސް ބޮޑު ބާޣީއެއް !\nޖެނުއަރީ 18, 2019 12:33\nތަކުރާރުކޮށް ބޭފުޅާ ޖަލަށް ލާ، ތަކުރާރުކޮށް ޗާޓުން ބޭރުން ކަންކަން ކުރަމުން ދިޔަ މީހަކު އިނގިރޭސިވިލާތުގަ ހުރެގެން ޗޯ ބޭލިއިރު ފަހަތުގަ އަޅު ކުއްޖެއްހެން ބޭފުޅާ ހުރިތަން ދުށީމޭ. ސިޔާސީ ބޭނުމަށް މީހަކު ކޮށްފަ ނުކުރާނެ ކަމެއް ނެތީމަ ތި އެންމެންގަނޑު ނަޝީދު އަތުލަފި ކުރީ. އަހަރުމެން ދުވަހަކުވެސް ހަނދާން ނައްތާލާނެ އަދި މާފު ކުރާނެ ކަމެއްވެސް ނޫން އެއީ. އަދިިވެސް ހަމަ އެ މަންޒަރުވެސް ތަކުރާރު ނުވާނެ ކަމަކަށްވެސް ގަބޫލެއް ނުކުރަން. އެކަކުގެ ޖީބު ބޮޑުކޮށް ދޭކަށް އެކަކަށްވެސް މިފަހަރަކު ވޯޓެއް ނުދޭނަން.\nޖެނުއަރީ 18, 2019 22:51\nމަޖްލިސަށް ގެންނަން އެންމެ ރަނގަޅުވާނީ ބަގާވަތެއްގެ ތުހުމަތު ކުރެވޭނެ މީހުން.\nޖެނުއަރީ 18, 2019 22:52


ކޮމަންވެލްތުން އެދުނު ބައެއް ލިޔެކިޔުންތައް ހަވާލުކޮށްފި – Haftha\nކޮމަންވެލްތުން އެދުނު ބައެއް ލިޔެކިޔުންތައް ހަވާލުކޮށްފި\nމިނިސްޓަރ އަބްދުﷲ ޝާހިދު ކޮމަންވެލްތުގެ ސެކްރެޓަރީ ޖެނެރަލް ޕެޓްރީޝިއާ ސްކޮޓްލެންޑާއި ބައްދަލުކުރައްވައި މުހިއްމު މަޝްވަރާތަކެއް ކުރައްވައިފި އެވެ.\nއެގޮތުން މި ބައްދަލުކުރެއްވުމުގައި ވަނީ ދިވެހިރާއްޖެއިން އަލުން އަނބުރާ ކޮމަންވެލްތުގެ މެމްބަރު ޤައުމަކަށް ވުމާއި ބެހޭ ގޮތުން މަޝްވަރާކުރައްވާފައި އެވެ. އަދި ކޮމަންވެލްތަށް އަލުން އަނބުރާ ގުޅުމަށްޓަކައި ރާއްޖެއިން ހުށަހެޅުމަށް އެޖަމްއިއްޔާއިން އެދުނު ބައެއް ލިޔެކިޔުން މިނިސްޓަރ ޝާހިދު ވަނީ އެކަމަނާގެ އަތްޕުޅަށް އަރުވާފައެވެ.\nއޭގެ އިތުރުން ޝާހިދު ވަނީ އިނގިރޭސިވިލާތުގެ ޚާރިޖީ ވަޒީރާއި، ޚާރިޖީ އޮފީހުގެ އިސްބޭފުޅުންނާއި ފޮރިން މިނިސްޓަރ އަބްދުﷲ ޝާހިދު ބައްދަލުކުރައްވައި ރާއްޖެއިން ކޮމަންވެލްތާއި ގުޅިގެން މަސައްކަތްކުރުމާއި ބެހޭ ގޮތުން މަޝްވަރާ ކުރައްވާފައި އެވެ.\nސަރުކާރުގެ ފުރަތަމަ 100 ދުވަހުގެ ވައުދުގެ ތެރޭގައި ހިމެނިގެން، ކެބިނެޓްގެ ނިންމުމާއި އެއްގޮތަށް ކޮމަންވެލްތުގެ މެމްބަރު ޤައުމަކަށް ވުމަށް ފޮރިން މިނިސްޓަރ އަބްދުﷲ ޝާހިދު ވަނީ އެޖަމްއިއްޔާއަށް މީގެ ކުރިން ހުށަހަޅުއްވާފައެވެ.


Male Aai Hulhumale Gai Tennis Complex Elhumah Bin Havaalu Koffi - Vaguthu\nމާލެއާއި ހުޅުމާލޭގައި ޓެނިސް ކޮމްޕްލެކްސް އެޅުމަށް ބިން ހަވާލުކޮށްފި\nޓެނިސް ކޮމްޕްލެކްސް އަޅަން ބިން ހަވާލުކުރުމަށް ބޭއްވި ރަސްމިއްޔާތުގެ ތެރެއިން-- ފޮޓޯ: ޓެނިސް އެސޯސިއޭޝަން\nމާލެ އާއި ހުޅުމާލޭގައި ޓެނިސް ކޮމްޕްލެކްސް ތަރައްގީކޮށް ހިންގުމާއި އިތުރު ވަސީލަތްތައް ގާއިމުކުރުމަށްޓަކައި ކުޅިވަރާ ބެހޭ ވުޒާރާއިން ޓެނިސް އެސޯސިއޭޝަން އޮފް މޯލްޑިވްސްއަށް ބިން ހަވާލުކޮށްފިއެވެ.\nމި އެއްބަސްވުމުގައި ސޮއިކޮށްފައިވަނީ ބުރާސްފަތި ދުވަހުގެރޭ ނެޝަނަލް ޓެނިސް ސެންޓަރުގައި ބޭއްވި ހާއްސަ ރަސްމިއްޔާތެއްގައެވެ.\nމި ރަސްމިޔާތުގައި ކުޅިވަރާ ބެހޭ ވަޒީރު އަޙްމަދު މަހްލޫފާއި ސަރުކާރުގެ އިސްވެރިން ބައިވެރިވެވަޑައިގެންނެވިއެވެ. އަދި ޓެނިސް އެސޯސިއޭޝަނުގެ ހިންގާ ކޮމިޓީގެ މެންބަރުންގެ އިތުރުން ކުޅުންތެރިންނާއި ބެލެނިވެރިންވެސް ވަނީ މި ރަސްމިޔާތުގައި ބައިވެރިވެވަޑައިގެންފައެވެ.\nމާލެ އާއި ހުޅުމާލޭގައި ޓެނިސް ކޮމްޕްލެކްސް ތަރައްގީކޮށް ހިންގުމަށް، އަދި އިތުރު ވަސީލަތްތައް ގާއިމުކުރުމަށްޓަކައި ބިން ހަވާލުކުރުމުގެ އެއްބަސްވުމުގައި ކުޅިވަރާ ބެހޭ ވުޒާރާގެ ފަރާތުން ސޮއިކުރެއްވީ ކުޅިވަރާ ބެހޭ ވަޒީރު އަޙްމަދު މަހްލޫފެވެ. އަދި ޓެނިސް އެސޯސިއޭޝަނުގެ ފަރާތުން ސޮއިކުރެއްވީ އެ އެސޯސިއޭޝަނުގެ ރައީސް އަހްމަދު ހަފީޒެވެ.\nމި ރަސްމިއްޔާތުގައި ވާހަކަދައްކަވަމުން ކުޅިވަރުގެ އިންފްރާސްޓްރަކްޗާ ތަރައްގީކުރުމަކީ ސަރުކާރުން އިސްކަންދޭ ކަމެއްކަން ކުޅިވަރާ ބެހޭ ވަޒީރު އަޙްމަދު މަޙްލޫފް ފާހަގަކުރެއްވިއެވެ. އަދި ސަރުކާރުގެ ވިސްނުމަކީ އެސޯސިއޭޝަންތަކާ ގުޅިގެން މި މަސައްކަތްކުރުން ކަމަށްވެސް ވަޒީރު ވިދާޅުވިއެވެ.\nމި ރަސްމިއްޔާތުގައި ޓެނިސް އެސޯސިއޭޝަނުގެ ކުރީގެ ރައީސް އަޙްމަދު ނަޒީރު ދެއްކެވި ވާހަކައިގައި ޓެނިސް ކޮމްޕްލެކްސް އެޅުމަށް ބިން ހަމަޖެހުމަކީ ވަރަށް އުފާވެރިކަމެއް ކަމަށާއި، އަދި އެކަމަށް ސަރުކާރުގެ ފަރާތުން، ހާއްސަކޮށް ކުޅިވަރާ ބެހޭ ވަޒީރު ދެއްވާ ސަމާލުކަން ފާހަގަކުރެއްވިއެވެ. އަދި ކުޅުންތެރިން ހެޔޮގޮތުގައި ވަސިލަތްތައް ބޭނުންކުރުމަށްވެސް އިލްތިމާސް ކުރެއްވިއެވެ.\nޓެނިސް އެސޯސިއޭޝަނުގެ ރައީސް އަޙްމަދު ހަފީޒުގެ ވާހަކަފުޅުގައި މި ސަރުކާރުން ކުޅިވަރު ތަރައްގީކުރުމަށް ކުރައްވާ މަސައްކަތް ފާހަގަކުރައްވައި، ރައީސުލްޖުމްހޫރިއްޔާއަށާއި، ކުޅިވަރާ ބެހޭ ވަޒީރަށް ޝުކުރުއަދާކުރެއްވިއެވެ. އަދި އެ އެސޯސިއޭޝަނުން ކުރިއަށް ރާވާފައިވާ އެހެނިހެން ކަންކަމަށް އަލިއަޅުވާލައްވަމުން ރާއްޖޭގެ ކުޅުންތެރިންގެ ފެންވަރު އެހެން ހަރުފަތަކަށް ގެންދިއުމުގެ މަގުސަދުގައި ފެންވަރު ރަނގަޅު ކޯޗުން ޔޫރަޕުން ގެނައުމަށް މަސައްކަތް ކުރަމުންދާކަންވެސް ފާހަގަކުރެއްވިއެވެ.\nޖެނުއަރީ 2, 2021 19:37\nހަފީޒުމެން ކުޅިވަރަށް މި ހަރަދުކުރަނީ މުވައްޒަފުންނަށް ލިބޭ ސާވިސް ޗާޖުން ކަނޑާ ބައިންތަ؟ މިދިޔަ މަހުން ފެށިގެން ވަރަށް އުއްމީދާއެކީ ރަނގަޅަށް ކެޔުމެއް ބުޔުމެއް ރެސްޓް ކުރުމެއްނެތި ބުރަކޮށް މުވައްޒަފުން މަސައްކަތް ކުރީ މި މަހު ރަނގަޅު ސާވިސް ޗާޖެއް ދޭނެކަމުގެ ފޮނި އުންމީދާއެކީ. ނަމަވެސް ލިބުނު ސާވިސް ޗާޖުން ދެބައިކޮށް އެއްބައި އުނިކޮށްލުން ވީ އެމުވައްޒަފުން މާޔޫސް ކޮށްލި ކަމަކަށް. އެކަމަކު ކީއްކުރާނީ މިކަންކަން ރަނގަޅު ކޮށްދޭން އެދި އާދޭސް ދަންނަވަން އޮތް ސަރުކާރު މި އޮތީ އަހަރުމެން އަތުން ކަނޑާލާ ބައިން ޓެނިސް ކޮންޕުލެކްސް އަޅައިދޭތީ އުފަލުން. އެހެންވީމަ އެމީހުންނަށް ހެޔޮވާނެ އެއްނު ކޮންމެ ގޮތެއް ހެދިޔަސް. ޝުކުރިއްޔާ ޒުވާނުންގެ މިނިސްޓަރު. ޝުކުރިއްޔާ ރައީސް. ވަރަށް އިންތިޒާރު ކުރަން އެބަ 2023އަށް.\nޖެނުއަރީ 3, 2021 16:16\nކޮބާހޭ މާލެއާއި ހުޅުމާލޭގައި ވޮލީ ކޮމްޕްލެކްސް އެޅުމަށް ހަމަޖެހިފައި އޮތް ބިންތަށް...ޓެނިސްތިކައުންޓްވެސް ނުކުރެޥޭ ކުޅިވަރެއް!


ރައީސްގެ ޕްރެސް ކޮންފަރެންސެއް މިއަދު ހަވީރު\nއަލީ ރާޒީ 08 ޖޫން 2021\nރައީސް އިބްރާހިމް މުހައްމަދު ސޯލިހް މިއަދު ހަވީރު ޕްރެސް ކޮންފަރެންސެއް ބޭއްވުމަށް ހަމަޖައްސަވައިފިއެވެ.ރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވީ ރައީސް ސޯލިހްގެ ޕެރެސް ކޮންފަރެންސެއް މިއަދު...\nރައީސް މިއަދު ހަވީރު 04:30ގައި ނޫސްވެރިންނާ ބައްދަލު ކުރައްވަނީ\nފައުޒާ މުހައްމަދު 08 ޖޫން 2021\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ބާއްވަވާ ނޫސްވެރިންގެ ބައްދަލުވުމެއް މިއަދު ހަވީރު 04:30ގައި އޮންނާނެ ކަމަށް ރައީސް އޮފީހުން ބުނެފިއެވެ. ރައީސް އޮފީހުގެ ތަރުޖަމާން މަބްރޫކް އަޒީޒް ކު...\nއަބްދުﷲ ޔާމީން 08 ޖޫން 2021\nރައީސް އިބްރާހިމް މުހައްމަދު ސޯލިހް މިއަދު ހަވީރު ޕްރެސް ކޮންފަރެންސެއް ބޭއްވުމަށް ހަމަޖައްސަވައިފިއެވެ. ރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވީ ރައީސް ސޯލިހްގެ ޕެރެސް ކޮންފަރެންސެއް މިއަ...\nހެނދުނު 8އިން ހަވީރު 4އަަކަށް ހުރިހާ ޓެކްސީއެއް ދުއްވޭނެ: ފުލުހުން\nމާލޭގައި ކާފިއު ނޯންނަ ވަގުތު، ހެނދުނު 8:00އިން ހަވީރު 4:00އަށް ހުރިހާ ޓެކްސީއަކަށްވެސް ހިދުމަތް ދެވޭނެ ކަމަށް ފުލުހުން ބުނެފި އެވެ. ކޮވިޑް ކޭސްތައް ގިނަވުމާއެކު، ވައިރަސް ފެތުރުން ހުޓުވުމަށް އެޅި ފިޔ...\nކާފިއު ގަޑި ހަވީރު4އިން ހެނދު 8 އަކަށް ބަދަލުކޮށް، ކޮންމެ ގެއަކަށް ދެ ހުއްދަ!\nފާތިމަތު ޔަމާނީ 24 މެއި 2021\nމާލެ ސަރަހައްދުގެ ކާފިއު ގަޑި ހަވީރު 4:00 އިން ހެނދުނު 8:00 އަކަށް ބަދަލުކުރަން ނިންމައިފިއެވެ. (ތަފްސީީލު އަންނަނީ)\nމާލެ ސަރަހައްދުގައި ބުދަ ދުވަހުން ފެށިގެން ކާފިއު ގަޑިއަކީ ހަވީރު4އިން ހެނދުނު 8 އަށް\nއަންނަ ބުދަ ދުވަހުން ފެށިގެން މާލެ ސަރަހައްދުގައި ކާފިއު ގަޑިއަކީ ކޮންމެ ދުވަހެއްގެ ހަވީރު4އިން ހެނދުނު 8 އަށް ކަމަށް ބަދަލުުރަން ސަރުކާރުން ނިންމައިފި އެވެ....\nހަވީރު4ކުން ހެނދު 8:00 ކާފިއު އިއުލާނު ކޮށްފި\nފާތިމަތު ޝައުސަން އަލީ 24 މެއި 2021\nހަވީރު 4:00 އިން ހެނދު 8:00 ކާފިއު އިއުލާނު ކޮށްފި އެވެ Advertisement މިއަދު އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާލުވީ، މާލޭގައި...\nބުދަ ދުވަހުންފެށިގެން ކާފިއު ހިންގާ ގަޑި ހަވީރު4އިން ހެނދުނު 8 އަށް ބަދަލުކޮށްފި\nޠާހިރާ އަޒްހާރު 24 މެއި 2021\nބުދަ ދުވަހުން ފެށިގެން މާލެ ސަރައްހަދުގައި ކާފިއު ހިންގާފައި އޮންނަ ވަގުތު އިތުރުކުރަން ނިންމައިފިއެވެ. ހެލްތް އިމަރޖެންސީ އޮޕަރޭޝަން ސެންޓަރ (އެޗްއީއޯސީ) އިން މިހާރު ކުރިއަށްގެންދާ ނޫސްވެރިންގެ ބައް...\nހަވީރު4އިން ހެނދުނު 8 އަށް ކާފިއު ވަގުތު އިތުރު ކޮށްފި\nޢާއިޝަތު ޝާޒްލީން 24 މެއި 2021\nކޮވިޑް ފެތުރުން ކޮންޓްރޯލް ކުރުމަށް މާލެ ސަރަހއްދުގައި އޮތް ކާފިއު ވަގުތު އިތުރު ކޮށްފިއެވެ. މިހާރު ކުރިއަށްދާ ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުަޖމާނު މުހައްމަދު މަބްރޫކް އަޒީޒް ވިދާ...\nމާލެ ސަރަހައްދުގެ ކާފިއު ހަވީރު ހަތަރަކުން ހެނދުނު 8 އަށް\nހަސަން ރަޝީދު 24 މެއި 2021\nމާލެ ސަރަހައްދުގެ ކާފިއު ހަވީރު ހަތަރަކުން ހެނދުނު 8 އަށް ދިގު ދަންމާލުމަށް އެޗްޕީއޭ އިން ނިންމައިފިއެވެ. އެޗްޕީއޭ އިން ބުނީ މި ނިންމުމަށް އަމަލުކުރަން ފަށާނީ މި މަހުގެ 26 ވަނަ ދުވަހުން ފެށިގެން ދެ ހަ...\nޝައިހާން ޒަރީރު 37 މިނެޓު ކުރިން\nއައިޝަތު ހިދާޔާ 53 މިނެޓު ކުރިން


Dhiraagah midhiya quarter gai 188.3 million faidhaa, Ooredoo ah 104.6 million | MBS NEWS\nދިރާގާއި އުރީދޫ ގުޅިގެން އެޅި ސަބްމެރިން ކޭބަލް ގުޅާލުމުގެ ރަސްމިއްޔާތުގައި ދެ ކުންފުނީގެ އިސްވެރިން ބައިވެރިވެވަޑައިގަންނަވަނީ.\nދިރާގަށް މިދިޔަ ކުއާޓަރުގައި 188.3 މިލިއަން ފައިދާ، އުރީދޫއަށް 104.6 މިލިއަން\n31 January 2021, 20:46\nދިރާގާއި އުރީދޫއަށް މިދިޔަ އަހަރުގެ ފަހު ކުއާޓަރުގައި ބޮޑު ފައިދާއެއް ލިބިއްޖެ އެވެ.\nރާއްޖޭގައި މުއާސަލާތީ ހިދުމަތް ދޭ އެންމެ ބޮޑު ކުންފުނި، ދިރާގުން ނެރުނު ކުއާޓަލީ ރިޕޯޓުގައިވާ ގޮތުން ޖުމްލަ އާމްދަނީގެ ގޮތުގައި 621.5 މިލިއަން ރުފިޔާ ލިބިފައިވެ އެވެ. މީގެ ތެރޭގައި މޮބައިލް ފޯނުގެ ހިދުމަތުން އާމްދަނީގެ ގޮތުން 366 މިލިއަން ރުފިޔާ ލިބިފައިވެ އެވެ. މީގެ އިތުރުން ފިކްސްޑް ބްރޯޑްބޭންޑާއި އެންޓަޕްރައިސް އިން 241.6 މިލިއަން ރުފިޔާ އާމްދަނީގެ ގޮތުގައި ލިބިފައިވެ އެވެ.\nދިރާގުން މިދިޔަ ކުއާޓަރުގައި ހިންގުމުގެ ޚަރަދުގެ ގޮތުގައި 294.2 މިލިއަން ރުފިޔާ ހޭދަކޮށްފައިވެ އެވެ. އަދި ބަލަށް 97.9 މިލިއަން ރުފިޔާ ކަނޑާފައިވެ އެވެ. އަދި ޓެކްސްގެ ގޮތުގައި 33.1 މިލިއަން ރުފިޔާ ދައްކާފައިވެ އެވެ.\nމިދިޔަ ކުއާޓަރުގައި ސާފު ފައިދާގެ ގޮތުގައި ދިރާގަށް ލިބުނީ 188.3 މިލިއަން ރުފިޔާ އެވެ.\nބަހުރެއިންގެ ބަޓެލްކޯގެ މެޖޯރިޓީ ހިއްސާ އޮންނަ އެ ކުންފުންޏަށް މިދިޔަ އަހަރުގެ ތިން ވަނަ ކުއާޓަރުގައި ވެސް 158.6 މިލިއަން ރުފިޔާ ލިބިފައިވެ އެވެ.\nދިރާގުން ބުނީ މިދިޔަ ކުއާޓަރުގައި ލިބުނު އާމްދަނީ ހަ ޕަސެންޓް އިތުރުވެފައިވާ ކަމަށެވެ. އެއީ ރާއްޖެ އައި ޓޫރިސްޓުންގެ އަދަދު އިތުރު އިގްތިސާދު ވެސް އަލުން ރަނގަޅުވާން ފެށުމުން ކަމަށް ބުނެފައިވެ އެވެ. ނަމަވެސް އެއީ 2019 ވަނަ އަހަރުގެ ފަހު ކުއާޓަރާ އަޅާބަލާއިރު 18 ޕަސެންޓް ދަށް އަދަދެއް ކަމަށް ވެސް އެ ރިޕޯޓުގައި ބުނެފައިވެ އެވެ.\nއެ ރިޕޯޓުގައި ބުނެފައި ވަނީ މިދިޔަ ކުއާޓަރުގައި ލިބުނު ސާފު ފައިދާއަކީ 2019 ވަނަ އަހަރުގެ ފަހު ކުއާޓަރަށް ވުރެ 35 ޕަސެންޓް ދަށް އަދަދެއް ކަމަށެވެ.\nއުރީދޫއަށް ވެސް ބޮޑު ފައިދާއެއް\nގަތަރުގެ ކިއުޓެލްގެ މެޖޯރިޓީ ހިއްސާ އޮންނަ އުރީދޫ މޯލްޑިވްސްއަށް މިދިޔަ އަހަރުގެ ފަހު ކުއާޓަރުގައި ސާފު ފައިދާގެ ގޮތުގައި 158.6 މިލިއަން ރުފިޔާ ލިބުނުއިރު ޖުމްލަ އާމްދަނީގެ ގޮތުގައި 402.7 މިލިއަން ރުފިޔާ ލިބިފައިވެ އެވެ.\nއެ ކުންފުންޏަށް މޮބައިލް ފޯނުގެ ހިދުމަތުން 304.8 މިލިއަން ރުފިޔާ ލިބިފައިވެ އެވެ. މީގެ އިތުރުން ފިކްސްޑް ބްރޯޑްބޭންޑާއި ވިޔަފާރި ކުންފުނިތަކަށް ހިދުމަތްދީގެން 91.7 މިލިއަން ރުފިޔާ ލިބިފައިވެ އެވެ. އަދި ހިންގުމުގެ ހަރަދުގެ ގޮތުގައި 222.8 މިލިއަން ރުފިޔާ ހޭދަކޮށްފައިވެ އެވެ. އަދި ބަލަށް 71.3 މިލިއަން ރުފިޔާ ކަނޑާފައިވެ އެވެ.\nމިދިޔަ އަހަރުގެ މާޗް މަހު ބޭއްވި އުރީދޫގެ 2019އަހަރީ އާއްމު ޖަލްސާގައި އެ ކުންފުނީގެ ހިއްސާދާރުންތަކެއް ބައިވެރިވަނީ. ފޮޓޯ: އުރީދޫ\nއުރީދޫން ޓެކްސްގެ ގޮތުގައި 4.4 މިލިއަން ރުފިޔާ ދައްކާފައިވެ އެވެ.\nއެ ކުންފުންޏަށް މިދިޔަ ކުއާޓަރުގައި ލިބުނު ފައިދާ ވަނީ އޭގެ ކުރީ ކުއާޓަރަށް ވުރެ 45 މިލިއަން ރުފިޔާ އިތުރުވެފަ އެވެ.\nއުރީދޫން ބުނީ 2019 ވަނަ އަހަރުގެ ފަހު ކުއާޓަރުގައި ލިބުނު އާމްދަނީއަށް ވުރެ މިދިޔަ ކުއާޓަރުގައި ލިބުނު އާމްދަނީ ވަނީ 26 ޕަސެންޓް ދަށްވެފައި ކަމަށެވެ. އަދި ތިންވަނަ ކުއާޓަރަށް ވުރެ 9.5 ޕަސެންޓް ދަށްވި ކަމަށް ވެސް ބުނެފައިވެ އެވެ.\nއެ ރިޕޯޓުގައި ބުނެފައި ވަނީ ކޮވިޑާ ގުޅިގެން ރާއްޖޭގެ ޓޫރިޒަމަށް ދިމާވެފައިވާ ހީނަރުކަމާ ގުޅިގެން، އެ ކުންފުންޏަށް ރޯމިން ހިދުމަތުން ލިބޭ އާމްދަނީއަށް ވަރަށް ބޮޑަށް އަސަރުކޮށްފައިވާ ކަމަށެވެ. ނަމަވެސް މިދިޔަ ކުއާޓަރުގައި ލިބުނު ސާފު ފައިދާ އޭގެ ކުރީ ކުއާޓަރަށް ވުރެ 26 ޕަސެންޓް އިތުރުވި ކަމަށް ބުނެފައިވެ އެވެ.\nއުރީދޫ މޯލްޑިވްސް ވިޔަފާރި މުއާސަލާތު ދިރާގު


Queue thaku gai dhivehin ge "badhalu hifumuge" roohu!\nކިޔޫތަކުގައި ދިވެހިންގެ "ބަދަލު ހިފުމުގެ" ރޫހު!\nޕެޓްރޯލް ޝެޑަކުން ބަޔަކު ހިދުމަތް ހޯދަނީ: ތެލުގެ އަގަށް މިއަދު ވަނީ ބަދަލު ގެނެސްފައި -- އަވަސް ފައިލް ފޮޓޯ\nވެރިރަށް މާލެ އަކީ ދުނިޔޭގައި ވެސް އޮތް އެންމެ މީހުން ގިނަ ސިޓީ އެވެ. މި "ލަގަބު" ގެ އަޖުމަ ބެލުމަށް ރެކޯޑް ފޮތެއް ބަލާކަށް ނުޖެހެ އެވެ. ގޭބީސީ ތަކުން ފެށިގެން، މަގުތަކާއި އާންމުން އެއްވެ އުޅޭ ތަންތަނަށް ނަޒަރެއް ހިންގާލުމުން ސާފުވާނެ އެވެ.\nއާބާދީގެ ބޮޑުބައި މާލޭގައި ދިރިއުޅޭ އިރު، އެއްޗެއް ގަންނަންވިޔަސް ނޫނީ ހިދުމަތެއް ހޯދަންވިޔަސް ކިޔޫ އެއްގައި ޖެހިގެން ނޫނީ އެކަމެއް ވާނެ ހަމަ އެއްވެސް އިތުރު ގޮތެއް ނޯވެ އެވެ. ފިހާރާއިގެ ކައުންޓަރުތަކުން ފެށިގެން ބޭންކުތަކާއި، ޕެޓްރޯލް ޝެޑްތަކާއި، ހޮސްޕިޓަލުތަކުގައި ވެސް ބޮޑެތި، ދިގު ކިޔޫ ތަކެވެ.\nނަމަވެސް، ކިޔޫ ގައި ޖެހެންޖެހޭ ވަރު ގިނަ ކަމަށް ބަލާއިރު، ދިވެހިންނަށް ކިޔޫ ހެދުމުގެ ވައްޓަފާޅި އެއްވެސް ވަރަކަށް ތަޖުރިބާ ކުރެވިފައި ހުރިހެނެއް ހިއެއް ނުވެ އެވެ.\nގިނަ ފަހަރު ބަލާ ބެލުމަށް ހީވަނީ މާލޭގައި އުޅެނީ އަލަށް ކިޔޫ ހަދާ މީހުން ހެން އެވެ. ކިޔޫގައި ހޭދަ ކުރަންޖެހޭ ވަގުތު ގިނަ ވުމުން، ތިމާގެ ނަންބަރު ޖެހުމާއެކު "ބަދަލު ހިފާލާ" ރޫހެއް ގެންގުޅޭތަން ވެސް ވަރަށް އާންމެވެ.\nއެއާ ހިލާފަށް ކިޔޫގައިޖެހޭ އެންމެންވެސް ފަހަތުގައި ތިބި މީހުންނަށް ކުޑަކޮށް ވިސްނާލައިފިނަމަ، ކިޔޫގައި ޖެހިގެން ހުންނަންޖެހޭ ވަގުތު ވަރަށް ބޮޑުތަން މަދުކޮށްލެވޭނެ އެވެ.\nޓެކްސީ އަކަށް މީހަކު އަރަނީ. -- އަވަސް ފޮޓޯ\nއެއްޗެއް ގަންނަން ނޫނީ ހިދުމަތެއް ހޯދާއިރު، އެ އެއްޗަކަށް ނޫނީ ހިދުމަތަކަށް ފައިސާ ދައްކަންޖެހޭ ކަން ކަށަވަރެވެ. އެކަމަކު ގިނަ މީހުން ވޮލަޓު ނޫނީ ޕާސް ނަގަން ހިތަށްއަރާނީ ވެސް، ކައުންޓަރުގައި ހުންނަ މުވައްޒަފަކު އަތް ދިއްކޮލުމުންނެވެ. މިސާލަކަށް ރަތް ދަކަ އަވީގައި ޕެޓްރޯލް ޝެޑުތަކުގައި ކިޔޫ ހަދައިގެން ތިބޭ އިރު އާންމުކޮށް މިއީ ފެންނަ މަންޒަރެކެވެ.\nޕެޓްރޯލް އަޅާ ނިމިގެން، ފައިސާ ދައްކަން "މަސައްކަތް" ފަށާނީ، ސައިކަލު ދެބުރައް ތަޅުވާލާފަ، ކެޕު ޖަހާ ނިމިގެން، ބެގީ ރަނގަޅުކޮށް، ދެން އިތުރު ގޮތެއް ނެތުނީމަ އެވެ. އަދި އެވަރުން ވެސް ނިމުނީ އެއް ނޫނެވެ. ދެން ވޮލަޓު ހާވާނީ ކުދި ލާރިކޮޅު ހޯދާށެވެ. ބާކީ ލާރިކޮޅު ލިބެންދެން، ފަހަތުގައި ހުރި މީހާއަށް ޖާގަ ދޭން، ސައިކަލު ތަންކޮޅެއް ދުރަށް ޖައްސާލާނީ ވެސް މަދު މީހެކެވެ.\nފިހާރަތަކުގެ ކައުންޓަރު ތަކުގައި ވެސް ހަމަ އެއް ހަމަ އެވެ. ގިނަ މާޓުތަކުގައި ގަތް ސާމާނަށް އަރާވަރު ކުރިމަތީގައި ފެންނަން ހުއްޓަސް، ބާރު ޖިންސުގެ ފަހަތު ޖީބުން ވޮލަޓު ނަގަން ނޫނީ ޕާސް ހޯދަން "އުމަރު އައްޔާރުގެ ސުންބުލި" ފަދަ އަތްދަބަހުގެ ތެރެއަށް ފީނައިގަންނާނީ، ސާމާނު ކޮތަޅަށް ވެސް އަޅާ ނިމުމުންނެވެ.\nބޭންކުތަކާއި ހޮސްޕިޓަލުތަކުން ހިދުމަތް ހޯދާއިރު، ގޮނޑިން ތެދުވާނީ ބޯޑަށް ނަންބަރު އެރުވީމަ އެވެ. ދެން ކައުންޓަރާއި ހަމައަށް ފަރި، ނަލަ، މަޑު ފިނީގެ ހިނގުމެއްގައި ދެވޭއިރު އެތައް ބުރަކަށް ބޯޑަށް ނަންބަރު އަރާ، ބައެއް ފަހަރު ނަންބަރު ކަޓާ ފަހަރުވެސް މަދެއް ނުވާނެ އެވެ.\nމަހުގެ އެކި ހިސާބުތަކުގައި، އޭޓީއެމްތަކަށް ވަރަށް ބާރު ބޮޑުވާކަމީ އެންމެވެސް ދަންނަ ހަގީގަތެކެވެ. ކިޔޫތައް ދިގުލައިގެން މުޅިތަން ތޮއްޖެހޭ ދުވަސްތައް ވެސް ގިނަ އެވެ. މީގެ ފަހަތުގައި ވެސް އޮންނަނީ ގިނަ މީހުންގެ އަމަލުތަކެވެ. ތިން ހަތަރު ކޭޝް ކާޑުން ފައިސާ ނަގާށެވެ. ނޫނީ ހައެއްކަ ޗެކު ނުވަތަ އެކި އެކައުންޓުތަކަށް ހާހުން ފައިސާ ޖަމާކުރާށެވެ.\nބީއެމްއެލްގެ އޭޓީއެމްތަކެއް މެޝިންތަކެއް ބަޔަކު ބޭނުން ކުރަނީ --\nދެން އޮތީ މަގުމަތީގައި ޖެހޭ ކިޔޫ އެވެ. ލޮރީ އަކުން މުދާ އަރުވާ ބާލަންދެން، ނޫނީ ޓެކްސީ އަކުން މީހުން ފައިބަންދެން މަގުމަތީގައި މަޑުކުރަންޖެހޭ ވެލިކަލް ކިޔޫ ތަކެވެ. ޓެކްސީ ތަކުން ދަތުރުކުރާ މީހުން، ކުރިން ވެސް ފާހަގަކުރި ފަދައިން، ޓެކްސީ އަށް ލާރި ދައްކަންޖެހޭ ކަން ރޭކާލާނީ، ދާން ބޭނުންވާ މަންޒިލަށް ގޮސް މަޑު ކުރުމުންނެވެ.\nވޮލަޓު ނޫނީ ޕާސް ހާވައިގެން ލާރި ދައްކައިގެން، ޓެކްސީ ޑްރައިވަރު ބާކީ ހަމަކޮށް، ޓެކްސީން ފޭބޭއިރު، ފަހަތުގައި ތާށިވެފައި ތިބި ވެހިކަލްތަކުގެ ބަރުގޮނުތަކުން އޭރު އޮންނާނީ މުޅި ސަރަހައްދު ގުގުމާލާފަ އެވެ.\nކޮންމެ މީހަކު ވެސް ދިގު ކިޔޫ އެއްގައި ޖެހެން ފޫހިވެ އެވެ. ޝަކުވާ ވެސް އިންތިހާއަށް ކުރެ އެވެ. ކިޔޫގައި ގިނައިރު ވެގެން އެތަނެއްގެ މުވައްޒަފުންނާ ދިމާލަށް ހަޑިހުތުރު ބަހުން މުއާމަލާތް ކުރާ ފަހަރު ވެސް ގިނަ އެވެ. އެކަމަކު ތިމާގެ އަމިއްލަ ނަންބަރު ޖެހުމުން، ކިޔޫގައި ހޭދަކުރަންޖެހުނު ވަގުތު އެއްވެސް މީހަކު ހަނދާންނެތޭ ކަހަލަ އެވެ. ކިޔޫގައި ހޭދަ ކުރި ވަގުތުގެ ބަދަލުހިފުމުގެ ގޮތުން ކައުންޓަރުގައި ހޭދަކުރަން އުޅޭތަން ވެސް ބައެއް ފަހަރު ސިފަވެ އެވެ.\nއެކަމަކު، އޭގެ ބަދަލުގައި ކޮންމެ މީހަކު ވެސް، އަމިއްލަ ނަންބަރު ޖެހުމުން، ވީއެންމެ އަވަހަކަށް ކައުންޓަރު ދޮށަށް ގޮސް ނޫނީ ލާރި ދައްކަންޖެހޭ ކަން ހަނދާނުގައި ބަހައްޓައިގެން، ކުރީ ބައިގަ ވޮލަޓު ނޫނީ ޕާސް ނަގައިގެން ހުރެއްޖެނަމަ، އަވަހަށް ފައިސާ ދެއްކޭނެ އެވެ. އެއާއެކު ފަހަތުގައި ހުންނަ މީހާއަށް އަވަހަށް ފުރުސަތު ދެވުނީ އެވެ.\nމިގޮތަށް ކޮންމެ މީހަކަށް ހިދުމަތްދެވޭ ދުވެލި އެންމެ މިނެއްޓު ކޮޅެއް އަވަސް ކުރެވުނަސް، އޭގެ ހެޔޮ އަސަރު މުޅި ކިޔޫ އަށް ފޯރާ، އެންމެން ވެސް ކިޔޫގައި ހޭދަ ކުރާ ވަގުތު ކުރުކޮށްލެވުނީ އެވެ.


India ge city eh ge Muslim nan BJP in badhalu koffi | Mihaaru\nއުއްތަރަ ޕްރަދޭޝްގެ ޗީފް މިނިސްޓަރު (މ) ގެންދަވަނީ މުސްލިމް ނަންތައް ބަދަލު ކުރަމުން. --ފޮޓޯ:އޭޕީ\nއިންޑިއާގެ ސިޓީއެއްގެ މުސްލިމް ނަން ބީޖޭޕީން ބަދަލުކޮށްފި\n17 އޮކްޓޯބަރ 2018 - 14:02 10 comments\nއިލާހްއާބާދު (އޮކްޓޯބަރު 17) - އިންޑިއާގެ އެންމެ ބައިބޯ ސްޓޭޓުގައި ހިމެނޭ ތާރީޚީ ސިޓީއެއް ކަމަށްވާ އިލާހްއާބާދުގެ މުސްލިމް ނަން ބީޖޭޕީން ހިންދޫ ނަމަކަށް ބަދަލުކޮށްފި އެވެ.\nއުއްތަރަ ޕްރަދޭޝް (ޔޫޕީ) ގައި ހިމެނޭ ގާތްގަނޑަކަށް މިލިއަނެއްހާ މީހުން ދިރިއުޅޭ އިލާހްއާބާދަށް ދެން ކިޔާނީ ޕްރަޔަގްރާޖް ކަމަށް އިންޑިއާގެ ބައެއް މީޑިއާތަކުން ވަނީ ބުނެފަ އެވެ.\nޔޫޕީގެ ހެލްތު މިނިސްޓަރު ސިދާތު ނާތު ސިންގް ވިދާޅުވީ ސިޓީގެ ނަން ބަދަލު ކުރީ ކެބިނެޓުން ފާސްކޮށްގެން ކަމަށެވެ. ނަން ބަދަލު ކުރަން ހުށަހެޅީ ސްޓޭޓުގެ ޗީފް މިނިސްޓަރު ޔޯގީ އަދިތިޔާނާތު ކަމަށް ވެސް އޭނާ ވިދާޅުވި އެވެ.\nފާދިރީއެއް ކަމަށްވާ އަދިތިޔަނާތު މިދިޔަ އަހަރު ވެރިކަމަށް އައި ފަހުން ވަނީ ސްޓޭޓުގެ އެކި ތަންތަނަށް ކިޔާފައި ހުރި މުސްލިމް ނަންތައް ބަދަލު ކުރަން ފަށައިފަ އެވެ. ޔޫޕީ ސްޓޭޓުގެ 220 މިލިއަން މީހުންގެ ތެރޭން 19 ޕަސެންޓަކީ މުސްލިމުންނެވެ.\nއިންޑިއާގެ ފުރަތަމަ ބޮޑު ވަޒީރު ޖަވާހަރްލާލް ނެހުރީ ނިސްބަތްވާ ސިޓީ އޮންނަނީ ވެރިރަށް ނިއު ދިއްލީގެ އިރު ދެކުނުން 650 ކިލޯ މީޓަރު ދުރުގަ އެވެ. އެ ސިޓީ އަށް އިލާހްއާބާދުގެ ނަން ދީފައި ވަނީ 16 ވަނަ ގަރުނުގައި ވެރިކަން ކުރި މުސްލިމް ވެރިންނެވެ.\nއިލާހްއާބާދުގެ މުސްލިމް ނަން ބަދަލުކޮށްފައި މި ވަނީ ބޮޑު ވަޒީރު ނަރެންދުރަ މޯދީގެ ހިންދޫ ނޭޝަނަލިސްޓް ޕާޓީން އިންޑިއާގެ ތާރީޚާ އާއި އައިޑެންޓީ އަށް ބަދަލު ގެންނަކަމަށް ތުހުމަތު ކުރާ ދުވަސްވަރެއްގަ އެވެ.\nމޯދީގެ ބީޖޭޕީން ޔޫޕީގެ ކޮންޓްރޯލް މިދިޔަ މާޗް މަހު ނެގީ ވަރަށް ތަފާތު ބޮޑު ކޮށެވެ. އެއީ 1977 ވަނަ އަހަރުގެ ފަހުން އެ ސްޓޭޓުގައި ޕާޓީއަކުން ހޯދި އެންމެ ތަފާތު ބޮޑު ނަތީޖާ އެވެ.\nއިންޑިއާގެ 1.3 ބިލިއަން މީހުންގެ އާބާދީގައި ހިންދޫންގެ ނިސްބަތަކީ 80 ޕަސެންޓެވެ. ސާދަ ޕަސެންޓަކީ މުސްލިމުން ކަމަށްވާ އިރު ދެން ހިމެނެނީ ކްރިސްޓިއަނުންނާއި ސިކުންނެވެ.\nއިތުރު ލިޔުންތައް އިންޑިއާ މުސްލިމުން


Gadha thinehgai Messi nethumun Valverde rathah | Mihaaru\n02 ޑިސެމްބަރ 2018 - 11:404comments\nސްކައި އިޓާލިއާ އިން ރިޕޯޓްކުރާ ގޮތުގައި ލީކުވެފައިވާ ވޯޓު ލިސްޓުގެ ނަތީޖާތަކުން ދައްކާގޮތުގައި މާދަމާރޭ އޮންނަ ބެލޮންޑިއޯ އެވޯޑް ހަފްލާގައި އެންމެ މޮޅު ކުޅުންތެރިއާގެ މަގާމު ލިބޭނީ މި ފަހަރު ފީފާ ބެސްޓް އެވޯޑާއި ޔުއެފާގެ މޮޅު ކުޅުންތެރިއާ އަދި ވޯލްޑް ކަޕްގެ މޮޅު ކުޅުންތެރިއާގެ މަގާމު ހޯދި ކްރޮއޭޝިއާގެ ލޫކަ މޮޑްރިޗަށެވެ. އަދި ދެ ވަނަ މަގާމު ކްރިސްޓިއާނޯ ރޮނާލްޑޯ އަށް ލިބޭއިރު، ތިން ވަނަ ލިބެނީ އެތުލެޓިކޯ މެޑްރިޑާ އެކު ޔޫރޮޕާ ލީގާއި ފްރާންސާ އެކު ވޯލްޑް ކަޕް ކާމިޔާބުކުރި ފޯވާޑް އެންޓޮއިން ގްރީޒްމަން އަށެވެ.\nމެސީ އަށް މި ފަހަރުގެ ބެލޮންޑިއޯ ގަދަ ތިނަކުން ފުރުސަތު ނުލިބުނުއިރު، މިއީ 2006 ވަނަ އަހަރަށް ފަހު އޭނާ ނެތި ގަދަ ތިނެއް އިއުލާނުކުރި ފުރަތަމަ ފަހަރެވެ. ވަލްވޭޑޭ ބުނީ ބެލޮންޑިއޯގެ ވޯޓާ މެދު ސުވާލު އުފެދޭ ގިނަ ސަބަބުތަކެއް އެބަހުރި ކަމަށެވެ.\n"އަހަރެން މި ހުރީ ވަރަށް ގިނަ ބަޔެކޭ އެއްގޮތަށް ހައިރާންވެފައި. އެއީ މެސީ ނެތި ގަދަ ތިން ކުޅުންތެރިން ދުނިޔޭގެ ނިސްބުން ނުނެގޭނެ. ޓީމުތަކުން ހޯދާ ކާމިޔާބީ އަކީ ވަކި ކުޅުންތެރިންނަށް ނޮމިނޭޝަން ދޭން ޖެހޭ ސަބަބެއް ނޫން. އިންޑިވިޖުއަލީ ބަލަންވީ. ތަފާސްހިސާބުތަކުން ވެސް ބަލަންވީ. މެސީ ފަހަތަށް ޖައްސާލެވޭނެ ކުޅުންތެރިޔަކު މަދުވާނެ،" ހިތްހަމަ ނުޖެހިފައިހުރެ ވަލްވޭޑޭ ބުންޏެވެ. "އަހަރެންގެ ނަޒަރުގައި މެސީ އަށް ޔުއެފާ ގަދަ ތިނެއްގެ ޖާގައެއް ހައްގު."\nގަދަ ތިނެއްގައި މެސީގެ ނަން ނެތުމުން ސްޕެއިން ގައުމީ ޓީމާއި ރެއާލް މެޑްރިޑްގެ ކުރީގެ ކޯޗު ވިސެންޓޭ ޑެލް ބޮސްކޭ ވެސް ވަނީ ހިތްހަމަނުޖެހުން ފާޅުކޮށްފަ އެވެ. ވަލްވޭޑޭ ބުނީ މެސީ އަކީ އަދިވެސް ދުނިޔޭގެ ގަދަ ތިނެއްގެ ތެރޭގައި ހިމެނޭ ކުޅުންތެރިއެއް ކަމަށާއި އެވޯޑަށް ކުޅުންތެރިން ނަގާއިރު ވިސްނަން ޖެހޭނީ އިންޑިވިޖުއަލީ ދައްކާ ތަފާތަށް ކަމަށެވެ.\nރިޕޯޓްތައް ބުނާގޮތުން މާދަމާރޭ ޕެރިހުގައި އޮންނަ އެވޯޑް ހަފްލާ އަށް މެސީ އަށް ވަނީ ދައުވަތު ދީފަ އެވެ. އެކަމަކު އަދި ދައުވަތު ގަބޫލުކުރުމާ މެދު މެސީ ވަކިގޮތެއް ނިންމާފައިނުވާ ކަމަށް ސްޕެއިނުގެ މީޑިއާތަކުން ރިޕޯޓްކުރެ އެވެ.\nފީފާ ބެސްޓް އެވޯޑްސް ހަފުލާ އަށް މެސީގެ އިތުރުން ކްރިސްޓިއާނޯ ރޮނާލްޑޯ ހާޒިރުނުވެ އެވެ. އެކަމާމެދު ހިތްހަމަ ނުޖެހި ކުރީގެ ގިނަ ކުޅުންތެރިން ވަނީ މެސީ އާއި ރޮނާލްޑޯ އަށް ފާޑުކިޔައިފަ އެވެ. ކްރޮއޭޝިއާގެ ކުރީގެ ފޯވާޑް މިހާރު އެ ގައުމުގެ ފުޓްބޯޅަ އިދާރާގެ ރައީސް ޑާވޯ ސުކާ އޭރު ބުނީ އެހެން ކުޅުންތެރިންގެ ކާމިޔާބީގައި ބައިވެރިނުވުމަކީ ރޮނާލްޑޯ އާއި މެސީ ދެއްކި ނުރަނގަޅު ސިފައެއް ކަމަށެވެ.\nއިތުރު ލިޔުންތައް ލިއޮނަލް މެސީ ބާސެލޯނާ ފީފާ ބެލޮންޑޯ އެވޯޑް


އަދިވެސް އެންމެ ރީތި ލޮލުގެ ވެރިޔަކީ އައިޝްވާރިޔާ. - Voice of Meedhoo\nއަދިވެސް އެންމެ ރީތި ލޮލުގެ ވެރިޔަކީ ...\nކޮންމެ މީހަކީވެސް ރީތި މީހެކެވެ. ތަފާތު މީހެކެވެ. ނަމަވެސް ބައެއް މީހުންގެ ބައެއް ގުނަވަންތައް ފާހަގަ ކޮށްލެވޭ ވަރަށް ގިނަ މީހުންނަށް ރީތިވެއެވެ. މިގޮތުން މިބަލައިލަނީ ދުނިޔޭގެ އެންމެ ރީތި ލޯ ހުންނަ މީހުންނަށެވެ.\nފިލްމީ ދާޢިރާއަށް ނުކުތުމުގެ ކުރިން މޮޑެލްކޮށް އާއްމުންގެ ތެރެއަށް މަޝްހޫރުވި އައިޝްވަރްޔާ އަކީ މިއަދު ކުޅަދާނަ ފިލްމީ ތަރިއެކެވެ. 1994 ވަނަ އަހަރު ދުނިޔޭގެ އެންމެ ރީތި އަންހެނާގެ މަގާމް ލިބިފައިވާ އައިޝްވަރްޔާގެ ލޮލަކީ މިހާތަނަށް ފެނުނު އެންމެ ރީތި ލޯ ކަމަށް ގިނަބަޔަކު ބުނެއެވެ.\nއެމެރިކާގެ މަޝްހޫރު ފިލްމީ ތަރި އަދި އެންޖެލީނާ ޖޯލީގެ ލޮލަކީވެސް ގިނަ ބަޔަކު ރީތިކަމަށް ގަބޫލު ކުރާ ލޮލެކެވެ. މި ހުނަރުވެރި އަންހެން މީހާއަށް ވަނީ3ގޯލްޑެން ގްލޯބް އެވޯޑާއި، އެކަޑެމީ އެވޯޑް އަދި2ސްކްރީން އެކްޓާރސް އެވޯޑް ލިބިފައެވެ.\nމަޝްހޫރު ސީރީޒް ޓްވައިލައިޓްގެ ބޭލާ ސްވޭންގެ ނަމުން މަޝްހޫރުވެފައިވާ ކްރިސްޓެން ގެ ލޮލަކީ އެ ލޮލުން އެތައް ބައެއްގެ ހިތްތައް ފަތަހަ ކޮށްފައިވާ ލޮލެކެވެ. ކްރިސްޓެންއަށް ލިބިފައިވަނީ މިލިސްޓްގެ3ވަނަ މަގާމެވެ.\nވަރަށް ޅަ އުމުރުގައި ފިލްމީ ދާއިރާއިން މަޝްހޫރުވި ޑޭމް އެލިޒަބެތް ރޯސްމޮންޑް ޓެއިލާ އަށް ލިބިފައިވާ ވިވިޑް ނޫ ކުލައިގެ ލޮލަކީ ގިނަބަޔަކަށް ވަރަށް ރީތި ވެފައިވާ ލޮލެކެވެ. ޓެއިލާ އަށް ލިބިފައިވަނީ މިލިސްޓުގެ4ވަނަ މަގާމެވެ.\nއިނގިރޭސި ވިލާތުގެ ކުޅަދާނަ ފިލްމީ ތަރި އަދި އިންސާނީ ހައްގުތަކަށް މަސައްކަތް ކުރާ އޯޑްރޭގެ ލޮލަކީވެސް އާދަޔާ ހިލާފަށް ރީތި ލޮލެކެވެ.\nޖިއާޑާ ދި ލޯރެންޓިސް\nމިއީ ކުޅަދާނަ ލިޔުންތެރިއެކެވެ. އަދި އިޓަލިއަން-އެމެރިކަން ކައްކާ އެއްގެ އިތުރުން ޓީވީ ޕްރޮގްރާމް ހުށަހެޅުންތެރިއެކެވެ. ޖިއާޑާ އަށް ލިބިފައިވަނީ ލިސްޓުގެ6ވަނައެވެ.\nކެނެޑާގެ މަޝްހޫރު ފިލްމީ ތަރި އަދި އެގްޒެކިޔުޓިވް ޕްރޮޑިޔުސަރ ކްރިސްޓިން ލައުރާ ކްރޫކް އަށް މިލިސްޓުގެ7ވަނަ ލިބިފައިވަނީ އޭނާގެ ރީތި ފެހި ލޮލުގެ ސަބަބުންނެވެ.\nއިންޑިޔާގެ މަޝްހޫރު ފިލްމީ ތަރި ސެލީނާ އަކީ ފިލްމީ ތަރިއެއްގެ އިތުރުން މޮޑެލް އެކެވެ. ސެލީނާ އަށް މިލިސްޓުގެ 8 ވަނަ މަގާމް ލިބިފައިވަނީ އޭނާގެ އެލްމަންޑް ބައްޓަމަށް އިންނަ ލޮލުގެ ސަބަބުންނެވެ.\nއެމެރިކާގެ މަޝްހޫރު މޮޑެލް، މިޔުޒީޝަން، ފެޝަން ޑިޒައިނަރ އަދި ކުޅަދާނަ މި ފިލްމީ ތަރިއަށް ލިބިފައިވަނީ މިލިސްޓުގެ9ވަނަ މަގާމެވެ.\nމިލިސްޓުގެ 10 ވަނަ މަގާމް ލިބިފައި މިވަނީ ސައުތު އެފްރިކާގެ ފެޝަން މޮޑެލް އަދި ފިލްމީ ތަރި ޗާލީޒް ތެރޮން އަށެވެ. ޗާލީޒް އާންމުންގެ ތެރެއަށް މަޝްހޫރުވެފައިވަނީ 1990 ގެ ފަހުކޮޅުގައެވެ.\nފައިގެ ރީތި އަދި ލޫޅާފަތި ބައްޓަން ދައްކާލަން ހާއްސަކޮށް ބައެއް އަންހެންވެރިންގެ މެދުގައި ބާރު ސްކިނީ ޖީންސް ވަރެއް ...


Kulhun huhtaeh nulan, anna aharu fennaane: Imran | Mihaaru\nކުޅުން ހުއްޓައެއްނުލަން، އަންނަ އަހަރު ފެންނާނެ: އިމްރާން\n05 ޑިސެމްބަރ 2018 - 13:44 8 comments\nއޭނާ ފުޓްބޯޅަ ކުޅުން ހުއްޓާލީ ކަމަށް ހީވެފައި އޮތަސް އެކަމުގައި ހަގީގަތެއް ނެތް ކަމަށާއި އަންނަ އަހަރު ވެސް ފުރަތަމަ ޑިވިޝަނުގައި ކުޅޭނެ ކަމަށް ރާއްޖޭގައި އުފެދުނު އެންމެ މޮޅު ގޯލްކީޕަރު އިމްރާން ބުނެފި އެވެ.\nނިއު އިން އޮކްޓޯބަރު މަހު އިމްރާނުގެ ކޮންޓްރެކްޓް އުވާލުމުން އޭނާ ހުރީ ކްލަބެއް ނެތި އެވެ. ނިއު އިން އޭނާގެ ހިދުމަތް ނުލިބޭ ކަމަށް ބުނެ ކޮންޓްރެކްޓް ބާތިލްކުރީ އެ ކްލަބުން މުސާރަ ނުދޭތީ އެ މައްސަލަ އެފްއޭއެމަށް ހުށަހަޅާފައިވަނިކޮށެވެ. އިމްރާން ބުނީ ޕްރެކްޓިހަށް ނުދިޔައީ މުސާރަ ނުދޭތީ ކަމަށެވެ.\nއުމުރުން 37 އަހަރުގެ އިމްރާން މިއަދު ބުނީ ސީޒަނުގެ ފަހުކޮޅު ދަނޑުން ނުފެންނާތީއާ އެކު ކުޅުން ހުއްޓާލީ ކަމަށް ބައެއް ފަރާތްތަކަށް ހީވި ކަމަށެވެ.\n"އެކަމަކު އަޅުގަނޑު ކުޅުން ހުއްޓަލައެއްނުލަން. އެފަދަ ވިސްނުމެއް ނުވެސް ނެތް. އަންނަ އަހަރު ވެސް ފުރަތަމަ ޑިވިޝަނުގެ ކްލަބަކުން ފެންނާނެ،" އިމްރާން ބުންޏެވެ.\nރާއްޖޭގެ އެންމެ އަގުބޮޑު ކުޅުންތެރިންގެ ތެރޭ ހިމެނޭ އިމްރާން ބުނީ އަދި އެއްވެސް ކްލަބަކާ މަޝްވަރާ ނުކުރާ ކަމަށާއި އަދި ގުޅޭނެ ވަކި ކްލަބެއް ވެސް ނެތް ކަމަށެވެ.\n"ލިބޭ އޮފާތަކަށް ބަލާފައި މަޝްވަރާތައް ކުރުމަށް ފަހު ގޮތެއް ނިންމާނީ،" އިމްރާން ބުންޏެވެ.\nއިމްރާން ވަނީ ނިއު އިން މި އަހަރުގެ މާލޭ ލީގު ކާމިޔާބުކުރިއިރު އަދި އޭއެފްސީ ކަޕުގެ ގްރޫޕް ސްޓޭޖުގައި ރަނގަޅު ނަތީޖާއެއް ނެރުނުއިރު މޮޅު ކުޅުމެއް ދައްކައިފަ އެވެ. އެކަމަކު ސާފް ސުޒުކީ ކަޕަށް ސީޒަން މެދުކަނޑާލައި އަލުން ފަށަން ވެގެން ނިއު އިން ޕްރެކްޓިސް ފެށި ފަހުން ހާޒިރެއް ނުވެ އެވެ. އިމްރާން ބުނީ މުސާރަ ހަމަޖައްސައިދޭން މުއްދަތެއް ވެސް ކްލަބަށް ދިން ކަމަށާއި ޕްރެކްޓިސް ހުއްޓާލީ އެ ފައިސާ ނުލިބުމުން ކަމަށެވެ.\n"ކްލަބުން އެއްޗެއް ނުދެންޏާ، ކައިގެން ބޮއިގެން އުޅެން ކޮންމެވެސް މަސައްކަތެއް ކުރަން ޖެހޭނެތާ؟ އަޅުގަނޑު އެންގިން މުސާރަ ނުލިބޭ ކަމަށް ވަންޏާ އާމްދަނީއެއް ހޯދަން އިތުރު މަސައްކަތެއް ކުރަން ޖެހެޔޭ އެހެންވެ ޕްރެކްޓިހަށް ދެވެން ނެތޭ،" އިމްރާން އޭރު ބުނެފައިވެ އެވެ.\nއެކަމަކު ނިއު އިން ބުނީ އިމްރާނަށް މި އަހަރު ދޭން ޖެހޭ މުސާރައިގެ 70 ޕަސެންޓް އެޑްވާންސުގެ ގޮތުގައި ދީފައިވާ ކަމަށާއި ބާކީ 30 ޕަސެންޓް ފައިސާ ތިން ޕޭމަންޓަކަށް ބަހާލައިގެން ދޭން އެއްބަސްވެ ކޮންޓްރެކްޓް އުވާލުމަށް ހަމަޔަށް މުއްދަތު ހަމަވެފައިވަނީ އޭގެ ތެރެއިން ދެ ޕޭމަންޓެއް ކަމަށެވެ.\nއެކަމަކު އިމްރާން ބުނީ އެޑްވާންސުގެ ގޮތުގައި ދިން ފައިސާ އަކީ ވެސް ކްލަބުން އޭނާއާ އެކު ހެދި ކޮންޓްރެކްޓުގެ ދަށުން ދޭން އެއްބަސްވި އެއްޗެއް ކަމަށާއި އެޑްވާންސް ދިނުމަކީ، އަހަރުގެ ތެރޭގައި މުސާރައިގެ ގޮތުގައި ދޭން ޖެހޭ ފައިސާ ދިނުން ފަސްވާން ޖެހޭ ސަބަބެއް ނޫން ކަމަށެވެ.\nނިއުގައި ހަތަރު ހޭދަކުރުމަށް ފަހު 2015 ގައި މާޒިޔާ އަށް ބަދަލުވި އިމްރާން ދެ ވަނަ ފަހަރަށް ނިއު އަށް ބަދަލުވީ، މިދިޔަ އަހަރު ނިއުއާ ޒިޔާދު ހަވާލުވެ މާސިންގާ ބަޖެޓެއް ހަދައި ގެނައި ކުޅުންތެރިންގެ ތެރޭގައި ހިމެނިގެންނެވެ. މިދިޔަ އަހަރު ދިވެހި ޕްރިމިއާ ލީގާއި އެފްއޭ ކަޕާއި ޕްރެޒިޑެންޓްސް ކާމިޔާބުކުރިއިރު އޭނާ މުހިއްމު ދައުރެއް އަދާކުރި އެވެ.\nއިތުރު ލިޔުންތައް ގޯލް ކީޕަރު އިމްރާން މުހައްމަދު


Addu gai tourism ah haassa dhonveli thundi eh hadhanee | Mihaaru\nއައްޑޫގައި ހިންގާ ގެސްޓް ހައުސްއެއްގެ އަތިރިމަތި.\nއައްޑޫގައި ޓޫރިޒަމަށް ހާއްސަ ދޮންވެލި ތުނޑިއެއް ހަދަނީ\n25 ޑިސެމްބަރ 2018 - 18:05 27 comments\nއައްޑޫގައި ޓޫރިޒަމް ކުރިއަރުވަން ކައުންސިލުން އެކުލަވައިލާ ޕްލޭނުގެ ދަށުން ޓޫރިޒަމަށް ހާއްސަ ދޮންވެލި ތުނޑިއެއް ހަދަން ނިންމައިފި އެވެ.\nކައުންސިލުން އެކުލަވައިލާ އައްޑޫގެ ޓޫރިޒަމް ޕްލޭނަށް ރައްޔިތުންގެ ހިޔާލު ހޯދަން ބޭއްވި ދެ ބައްދަލުވުމަށް ފަހު ކައުންސިލުން މިއަދު ނެރުނު ބަޔާނެއްގައި ބުނީ އައްޑޫގައި ޓޫރިޒަމް ތަރައްގީކޮށް ކުރިއަރުވަން ބޭނުން ނަމަ ރީތި ދޮންވެލި ތުނޑިއެއްގެ މުހިއްމުކަން ބޮޑު ކަމަށެވެ.\nކައުންސިލުން ބުނި ގޮތުގައި "ރާއްޖެ އަށް ޓޫރިސްޓުން ޗުއްޓީ ހޭދަކޮށްލަން އަންނަ އެންމެ ބޮޑު ސަބަބަކީ ރާއްޖޭގެ އަޖައިބު ކުރުވަނިވި ރީތި ހުދު ދޮންވެލި ތުނޑިތަކުގެ ހިތްގައިމުކަން ދެކިލުމުމެ" ވެ. ނަމަވެސް އައްޑުއަކީ ބިމުގެ ގޮތުން ބޮޑު އަތޮޅަކަށް ވިޔަސް، ރާއްޖޭ އެހެން އަތޮޅުތަކާ ހިލާފަށް އައްޑޫގެ ރަށްތަކަކީ ރީތި ދޮންވެލި ތުނޑިތަކެއް ހުރި ތަނެއް ނޫން ކަމަށާއި އައްޑު އަށް އެފަދަ ދޮންވެލި ތުނޑިއެއް ބޭނުންވާ ކަމަށް ކައުންސިލުން ބުންޏެވެ.\nއެހެންވެ ތުނޑިއެއް ހެދުމަށް ކައުންސިލުން ވަނީ މިދިޔަ ހަފުތާގެ ބައްދަލުވުމެއްގައި ވެސް ނިންމައިފަ އެވެ.\n"ކައުންސިލްގެ ނިންމުމުގައި އައްޑޫގައި ފަތުރުވެރިކަމަށް އަމާޒު ކުރެވިގެން ތުނޑިއެއް ހެދުމަށްޓަކައި ހާއްސަ ކުރެވޭ ސަރަހައްދުތައް ކަނޑައަޅައި އެސަރަހައްދުތައް ޑިޒައިންކޮށް، ތަނުގެ އީއައިއޭ ހަދައި ޓެކްނިކަލް ސާވޭ ހެދުމުގެ މަސައްކަތް ކުރިއަށް ގެންދިއުމަށް ވަނީ ނިންމައިފަ އެވެ،" ކައުންސިލުން ބުންޏެވެ. "އަދި މި ޕްރޮޖެކްޓަށް ބޭނުންވާ ފައިސާ ކައުންސިލްގެ ދަށުގައި އިންނަ ޓްރަސްޓް ފަންޑްގައި ޓޫރިޒަމް ތަރައްގީކޮށް ކުރިއެރުވުމަށް މަސައްކަތް ކުރުމަށް ކަނޑައެޅިފައިވާ ބަޖެޓް ކޯޑުން ފައިސާ ހަރަދު ކުރުމަށް ވަނީ ނިންމައިފަ އެވެ."\nކައުންސިލުން ބުނި ގޮތުގައި ޓޫރިޒަމް ތަރައްގީ ކުރަން އެކުލަވައިލާ ޕްލޭނަށް ހިޔާލު ހޯދަން ހުޅުމީދު އާއި ހިތަދޫގައި ބޭއްވި ބައްދަލުވުންތަކުގައި ބައިވެރިވި ގިނަ ބަޔަކު ވެސް ރީތި ދޮންވެލި ތުނޑިއެއް އައްޑޫގައި ހަދަން ތާއިދުކޮށް ހިޔާލު ފާޅުކޮށްފަ އެވެ.\nޓޫރިޒަމް ޕްލޭނަށް ހިޔާލު ހޯދަން ހިތަދޫގައި ރޭ ބޭއްވި ބައްދަލުވުމުގެ ތެރެއިން.\nޕްލޭނަށް ހިޔާލު ހުށަހެޅުމުގެ ފުރުސަތު ކައުންސިލުން ވަނީ މި ހަފުތާގެ ނިޔަލަށް ހުޅުވާލައިފަ އެވެ. އެގޮތުން ސޯޝަލް މީޑިއާ މެދުވެރިކޮށް ނުވަތަ އީމެއިލުން ހިޔާލު ހުށަހެޅޭނެ ކަމަށް ކައުންސިލުން ބުންޏެވެ.\nއައްޑޫގައި މިހާރު ދެ ރިސޯޓާއި ސިޓީ ހޮޓަލެއް ހިންގަމުން އަންނަ އިރު، ތިން ވަނަ ރިސޯޓެއް ތަރައްގީ ކުރުމުގެ މަސައްކަތް އަންނަނީ ކުރަމުންނެވެ. އަދި އައްޑުއަކީ ގެސްޓް ހައުސް ވިޔަފާރި ވެސް ފުޅާވަމުން އަންނަ ތަނެކެވެ.\nއައްޑޫގައި މި ވަގުތު ހިންގާ ދެ ރިސޯޓަކީ ކެނަރީފް (ހެރެތަރަ) ރިސޯޓާއި ޝަންގްރިއްލާ ވިލިގިލި ރިސޯޓް އެންޑް ސްޕާ އެވެ. އަދި ގަމުގައި އީކްއޭޓާ ވިލެޖްގެ ނަމުގައި ސިޓީ ހޮޓަލެއް ހިންގަމުން އަންނަ އިރު، އިސްމާލެހެރަ ރިސޯޓެއްގެ ގޮތުގައި އަންނަނީ ތަރައްގީ ކުރަމުންނެވެ.\nއިތުރު ލިޔުންތައް އައްޑޫ އައްޑޫ ސިޓީ ކައުންސިލް ޓޫރިޒަމް ލޯކަލް ޓޫރިޒަމް


Maradhoo Aai Maradhoo feydhoo Gai Narudhamaa Nizaamu Gaaim Koh Nimeny – adduLIVE\nމަރަދޫ އާއި މަރަދޫފޭދޫގައި ނަރުދަމާ ނިޒާމު ގާއިމުކޮށް ނިމެނީ\nSep 16, 2020, 12:56 ހަސަން ރަޝީދު\nއައްޑޫ ސިޓީ މަރަދޫފޭދޫ އަދި މަރަދޫގެ ނަރުދަމާ މަޝްރޫޢުގެ މަސައްކަތުގެ ބޮޑު ބައެއް ނިންމުމަށްފަހު އެމްޓީސީސީން ފެނަކަ ކޯޕަރޭޝަން ލިމިޓެޑާއި ހަވާލުކޮށްފިއެވެ.\nއެމްޓީސީސީން ބުނީ މަރަދޫ އަދި މަރަދޫފޭދޫގެ ނަރުދަމާ ނިޒާމް ގާއިމްކުރުމަށް ބޭނުންވާ ހުރިހާ މަސައްކަތްވަނީ\nއެއްކޮށް މިހާރު ނިމފައިވާ ކަމަށެވެ. އަދި މިހާރު ކުރިއަށްދަނީ ފޭދޫގެ ސީއައުޓްފޯލްގެ ރެކްޓިފިކޭޝަން މަސައްކަތް ކަމަށް އެމްޓީސީސީން ބުނެއެވެ.\nމި މަޝްރޫޢުގެ ދަށުން މަރަދޫފޭދޫ އަދި މަރަދޫގައި ނަރުދަމާ ނިޒާމް ގާއިމް ކުރުމުގެ މަސައްކަތް ނިންމައި ފެނަކަ ކޯޕަރޭޝަން ލިމިޓަޑާއި ހަވާލު ކުރުމުގެ ކުރިން، އެދެ ރަށުގެ ޕަމްޕިންގ ސްޓޭޝަން، ޕެނަލް ބޯޑްސް އަދި ޓްރާންސްފަރ ސްޓޭޝަންތައް އެމްޓީސީސީ އާއި ފެނަކަ ކޯޕަރޭޝަން އަދި ކޮންސަލްޓެންޓުންގެ ޓީމުން\nބަލައި ފާސްކޮށްފައިވާ ކަމަށް އެމްޓީސީސީން ބުނެއެވެ.\nއަދި މި ދެ ރަށުގައި 10،289 މީޓަރުގެ ހޮޅި ވަޅުލައި، ސ. މަރަދޫގެ ޓްރާންސްފަރ ސްޓޭޝަންގައި 720 މީޓަރުގެ ސީއައުޓްފޯލްއެއް ޤާއިމުކޮށްފައިވާ ކަމަށްވެސް އެމްޓީސީސީން ބުނެއެވެ.\nމީގެއިތުރުން، އެމްޓީސީސީގެ ޕްރޮޖެކްޓްސް ޓީމުގެ ފަރާތުން ފެނަކައިގެ މުވައްޒަފުންނަށް ނަރުދަމާ ނިޒާމް ބެލެހެއްޓުމަށް ބޭނުންވާ މައުލޫމާތު ފޯރުކޮށްދިނުމުގެ ގޮތުން ތަމްރީނުކުރުމުގެ ސެޝަންތަކެއް ވެސް ވަނީ ބާއްވާފައެވެ.\nމިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ ފަރާތުން އެމްޓީސީސީއާ ހަވާލުކޮށްގެން ކުރިއަށްގެންދިޔަ މިމަޝްރޫޢުއަކީ 124،189،253.62 މިލިއަން ރުފިޔާގެ މަޝްރޫޢެކެވެ. މި މަޝްރޫޢު އެއްކޮން ނިންމާލުމަށް ތާވަލުކޮށްފައިވަނީ މިއަހަރުގެ ޑިސެމްބަރުގެ ނިޔަލަށެވެ.


SunOnline: Launch in salaamaiy vi meehehge dhulun, fahu vaguthukolhu\nލޯންޗުން ސަލާމަތްވި މީހެއްގެ ދުލުން، ފަހު ވަގުތުކޮޅު!\nމުހައްމަދު މުޒައްޔިން ނާޒިމް 30 Aug 2019, 16:21\nއޮގަސްޓް 30، 2019: ހދ. ނޮޅިވަރަންފަރުން ފުރައިގެން ހަނިމާދުއަށް ދަތުރުކުރި ލޯންޗެއް ބަންޑުން ޖަހާލައިގެން ނިޔާވި ފަސް މީހުންގެ ޖަނާޒާ -- ސަން ފޮޓޯ/ މުހައްމަދު ޝަފީއު\nހދ. ނޮޅިވަރަންފަރާއި، ޖެހިގެން އޮންނަ ހަނިމާދުއާ ދެމެދު ކޮންމެ ދުވަހަކު ވެސް އެތައް ދަތުރެއް ކުރާ "އައި ސްޕީޑް" ލޯންޗު، އިއްޔެ ހެނދުނު 11:20 އެހާކަންހާއިރު ތައްޔާރުވީ އެ ދެ ރަށުގެ ދެމެދުގައި އެ ލޯންޗުން އިއްޔެ ކުރި ތިން ވަނަ ދަތުރަށެވެ. އޭރު ނޮޅިވަރަންފަރުގެ މޫސުން އޮތީ އާާދައިގެ ގޮތަކަށެވެ.\nއެ ލޯންޗު ބަންޑުން ޖަހާލި ބާރުގަދަ ކޮޅިގަނޑު ލައްވާލީ ދަތުރުގެ މަންޒިލް ހަނިމާދޫގެ ދެކުނު ކޮޅާ ހިސާބުންނެވެ. ބާރުގަދަ ކޮޅިގަނޑު ލޯންޗާ އަރާ ހަމަވުމުގެ ކުރިން ސަލާމަތްވާނެ ފަސޭހަ މަގެއް ހޯދުމަށް، ލޯންޗު ދުއްވި، ހދ. ނޮޅިވަރަމް/މުނިޔާގެ، ސިރާޖު އަދުނާން (36އ)އަށް މަޖުބޫރުވީ، މިސްރާބު ބަދަލުކޮށް ހަނިމާދޫގެ ދެކުނު ކޮޅުން ފަޅުތެރެއަށް ވަންނާށެވެ. އެ ނިންމުން އޭނާ ނިންމީ، އެންމެ ފަސޭހައިން ހަނިމާދޫގެ ބޮޑު ފަޅުތެރެއަށް ވަދެ، ކޮޅިގަނޑުން ހިމާޔަތް ހޯދޭނީ އެގޮތަށް ކަމަށްވާތީ އެވެ.\nނަމަވެސް ލޯންޗަށް ވުރެ ބާރު ދުވެލީގައި ކޮޅިގަނޑު އައިސް، ލޯންޗާ އަރާ ހަމަކުރީ އެވެ. އަދި ކޮޅިގަނޑުގެ ބާރުގައި ބޮޑުވެ އުފެދެމުން ދިޔަ ރާޅުތައް ލޯންޗުގެ އެއް އަރިއަކަށް ބިންދަން ފެށީ އެވެ. ލޯންޗުގެ އެއްބިތަށް ޖެހި ބޮޑު ރާޅަކުން އަރައިނުގަނެވިގެން އުޅެނިކޮށް ނެގި ދެވަނަ ރާޅުގައި ލޯންޗު އެއް އަރިޔަކަށް އަރިއަޅާލައި ބަންޑުން ޖެހުނީ އެވެ. އެ ހާދިސާގައި މަރުވި ނޮޅިވަރަންފަރު/ އަހިމާގޭ/ ފާތިމަތު ގުރައިޝާ (30އ)ގެ ފިރިމީހާ ގެންދިޔައީ އޭނާގެ ފޯނަށް ގުޅަމުން އެވެ. އޭރުގަނޑިން ހެނދުނު 11:40 އެވެ. ނަމަވެސް އެ ފޯނު ނުނެގި އުޅެނިކޮށް ލޯންޗާ އެކު ގުރައިޝާ ވެސް ގަދަ ކަނޑުގެ ތެރެއަށް ގެނބިގެން ދިޔައީ އެވެ.\nމި ހާދިސާގައި ނިޔާވި ފާތުމަތު ގުރައިޝާ (30އ)، އަހިމާގެ/ ނޮޅިވަރަންފަރު އަދި ގުރައިޝާގެ ދަރި، އީރާ ހަސަން ޝީފާޒު (3) ސީވީޑް/ ނޮޅިވަރަންފަރު އަދި ކުއްޖާގެ ބައްޕަ\nމިއީ އިއްޔެ ފަސް މީހުންގެ މަރާ ކުރިމަތިލާން ޖެހުނު ހިތާމަވެރި ހާދިސާގެ ފެށުން، އެ ހާދިސާއިން ސަލާމްވި ފަސް މީހުންގެ ތެރެއިން ނޮޅިވަރަންފަރު/ރެޑް ރޯސް، މަރިޔަމް އާސިމާ (29އ) ކިޔައިދިން ގޮތެވެ.\nއަދި ވެސް ކުއްލި ސިހުމެއްގައި ހުރި އާސިމާ އަންނަނީ އޭނާގެ ކޮއްކޮ މުހައްމަދު އާސިމްއަށް އެ ހާދިސާއިން އޭނާގެ ހަނދާނަށް މަޑުމަޑުން އަންނަ ވާހަކަތައް ކިޔައިދެމުން އެވެ. ދައްތަގެ އެ ވާހަކަތައް "ސަން" އާ އޭނާ ހިއްސާކުރި އެވެ.\n"ލޯންޗު ފުރިއިރު [ކަނޑު] ވަރަށް މަޑު. އޭގެ ކުރިން ދެ ބުރު ޖަހައިފި ހަނިމާދުއަށް. ފަތިހު ބުރެއް، ހެނދުނު ބުރެއް. ކަނޑު ވެސް މަޑުކޮންނޭ [އޮތީ] ކައްޕިވެސް ބުނި. އެކަމަކު ދާ ކަހަލަ ދުވަހެއް ވެސް ނޫނޭ ކައްޕި ބުނިކަމަށް ވަނީ ފުރަމުން ވެސް،" 10 މީހުންނާ އެކު ދަތުރުކުރި ލޯންޗުން ޖާގަ ނުލިބުމުގެ ސަބަބުން އެ ދަތުރުގައި ބައިވެރި ނުވި އާސިމް ކިޔައިދިނެވެ.\n"[ދައްތަ] ބުނާ ގޮތުން ހަނިމާދުއަށް ދިޔަ އިރު، ކޮޅިގަނޑެއްގައި ޖެހިގެން ކަނޑިންމައިން ވަންނަން ދިޔައީ. ވަނީ ރަށުގެ ކޮޅުން [ހަނިމާދޫގެ ދެކުނު ކޮޅުން]. ކަނޑު ގަދަވީމަ އާންމުކޮށް އެހެން ވަންނާނެ. ފަޅަށް ވަނީމަ ކަނޑު މަޑުވާނެތީވެ [ކައްޕި އެދިމާލުން ވަންނަން ހިފީ] ނަމަވެސް އެތަނަކީ ވަރަށް ގަދަ ތަނެއް ވަންނަ އިރު. ހަނިމާދޫ ދެކުނު ކޮޅުން ވަންނަން އުޅެނިކޮށް އެއް ރާޅުގައި ހިޔާގަނޑު އެއްކޮށް އަރިއަޅާލައިފައި ލޯންޗު ތެދުނުވެ އުޅެނިކޮށް، ދެވަނަ ރާޅު ޖެހީ،"\nލޯންޗު ބަންޑުން ޖަހާލީ ދެވަނަ ރާޅުންނެވެ.\n"ދައްތަ ބުނީ އެއްވެސް ތަނެއް ނުފެނެޔޭ ފުރަތަމަ ބަންޑުން ޖަހާލުމުން. އެއްކޮށް އަނދިރި ވިއްޔޭ. އަތުގައި ވެސް ގައިގައި ވެސް ހިފަޔޭ މީހުން. ލޯންޗު ދަށުން ނިކުމެވުނު ގޮތެއް ނޭގެޔޭ. ނަރުތަކެއް ފެނުމުން އޭގައި ހިފައިގެން އެދިމާލުން ނިކުމެވުނީއޭ،" ލޯންޗު ބަންޑުން ޖަހާލުމާ އެކު އާސިމާ ލޯންޗު ދަށުގައި ތާށިނުވެ، ނުކުތް ގޮތް އާސިމް ކިޔައިދިނެވެ.\nއޭރު އާސިމާއަށް ނިކުމެވުނީ، ލޯންޗުގެ ފަހަތުކޮޅުން ބުރަފައްޗާވީ ދިމާލަށެވެ. އޭރު ކައްޕި ސިރާޖުއާއިި ފަޅުވެރިޔާ، ނޮޅިވަރަންފަރު/ތޯތާގެ، އަލީ އާދަމް (43އ) ތަންކޮޅެއް ދުރުގައި އޮތް ކަމަށްވެ އެވެ. އަދި އިތުރު ދެމީހަކު ވެސް މަތީގައި އޮތް މަންޒަރު އާސިމާ އަށް ފެނުނެވެ. އޭރު ވެސް ރާޅުތައް ބިންދަމުން ދިޔަ އިރު، ބާކީ ތިބި ފަސް މީހުން އޭނާއަކަށް ނުފެނުނެވެ.\nސަލާމަތްވި މީހުންނަށް ތެލުގެ އަސަރުކޮށްފައި!\nއާސިމާ ލޯންޗުގެ ދަށުން ނުކުމެ، ފެނުން މައްޗަށް އެރި ވަގުތު ތެލުގެ އަސަރު ވަރަަށް ބޮޑަށް ކޮށްފައި ހުއްޓެވެ. އިންޖީނާ ދިމާލުން މުޅި އެ ސަރަހައްދުގައި އޮތީ ތެލެވެ. އާސިމާ އޮތީ އިންޖީނުގެ ބުރަފައްޗާ ދިމާލުން ލޯންޗުގެ ތަންގަނޑެއްގައި ހިފަހައްޓައިގެން އެވެ. އޭރު ފަހަރަކު މީހަކު މައްޗަށް އަރާތަން އާސިމާއަށް ފެނެ އެވެ. ބައެއް މީހުންގެ ހަރަކާތް ހުއްޓިފައި އޮތް ހަށިގަނޑު މައްޗަށް އެރިއިރު އަނެއް ބަޔަކު ފެން މައްޗަށް އަރައި ފުން ނޭވާއެއްލުމަށް ފަހު އަވަހަށް އައިސް ލޯންޗުގެ ހިފުނުތަނެއްގައި ހިފައި އޮޅުލައިގަންނަނީ އެވެ.\n"ހުރިހާ ދަތުރުވެރިންގެ މޫނުތައް ހުރީ ތެލުގެ ސަބަބުން ވަރަށް ބޮޑަށް އަނދާފައި. އެ މީހުންގެ އަތުން ވެސް ވަނީ ހަން ނޮޅިފައި،" އާސިމް ކިޔައިދިނެވެ. "ބޮޑަށް ބެލެވެނީ، މަރުވެގެން ދިޔަ މީހުން މަރުވީ، ތެޔޮ ބޮވިގެން ނޫނީ އަގަތެރަޔަަށް ތެޔޮ ދިޔުމުގެ ސަބަބުން [ކަމަށް]،"\nހަނިމާދޫ ސިއްހީ މަރުކަޒާ ހަވާލާދީ އެ ރަށުން ވާހަކަ ދެއްކި މީހަކު "ސަން" އަށް ބުނީ، ސަލާމަތްވި ފަސް މީހުންނަށް ވެސް ކޮންމެވެސް ވަރަކަށް ތެލުގެ އަސަރު ކޮށްފައިވާ ކަމަށާއި ފިހިފައި ހުރިކަމުގެ ނިޝާންތަކެއް ވެސް ހުރި ކަމަށެވެ.\nބޮޑު ޓީޗަރު މަރުވީ ޝޮކެއްގައި!\nހާދިސާގައި ނިޔާވި އާއިލާގެ ބައްޕަ ހުސައިން އަބްދުﷲ(55އ) އައިހާގެ/ހދ. ނޮޅިވަރަންފަރު (ބޮޑު ޓީޗަރި): އޭނާގެ އަންހެނުންނާއި ހަމައެކަނި އަންހެން ދަރިފުޅު އަދި ކާފަ ދަރިފުޅުވެސް ވަނީ މި ހާދިސާގައި މަރުވެފައި --\nލޯންޗު ބަންޑުން ޖަހާލުމަށް ފަހު އިރުކޮޅެއްތެރޭގައި ނޮޅިވަރަންފަރު ސުކޫލުގެ "ބޮޑު ޓީޗަރު"، ހުސައިން އަބްދުﷲ (55އ) މައްޗަށް އެރި މަންޒަރު އާސިމާއަށް ފެނުނެވެ. ބޮޑު ޓީޗަރު މައްޗަށް އެރީ ލޯންޗުގެ ކުރީކޮޅުންނެވެ. އަދި ބޮޑު ޓީޗަރު ފެނުމުން ކައްޕި ސިރާޖު އޭނާ އަތުލަފިކޮށްގެން ގެނެސް ލޯންޗުގެ ފެންޑަރު ކައިރީގައި ބޭއްވިކަމަށް، އާސިމާގެ ކޮއްކޮ ބުންޏެވެ.\nއޭރު ވެސް ބޮޑު ޓީޗަރުގެ އަންހެން ދަރިފުޅު ފާތިމަތު ގުރައިޝާ އާއި އޭނާގެ ތިން އަހަރުގެ ކާފަދަރި، އީރާ ހުސައިން ޝިފާޒު އާސިމާއަށް ނުފެނެ އެވެ. ނަމަވެސް ބޮޑު ޓީޗަރުގެ އަންހެނުން، ނޮޅިވަރަންފަރު/އަހިމާގެ، މަރިޔަމް މައުސޫމާ(48އ) ހަށިގަނޑު ގެބިގެން މަރުވެ މައްޗަށް އަރާފައިވާތަން އާސިމާއަށް ފެނުނެވެ.\n"އޭރު ބޮޑު ޓީޗަރުގެ އަންހެނުން ކުރިމަތީ އޮތް މަރުވެގެން މައްޗަށް އަރާފައި ބަންޑުން. އޭރު ބޮޑު ޓީޗަރަށް [އެމަންޒަރު ފެނައިފައި] ކެތްނުވީ. އޭނަ އެއްބުރު އަޑިއަށް ވެސް ފީނިކަމަށް ވެސް ވަނީ. ފީނުމުން އޭނާގެ ދަރިއާއި ކާފަ ދަރި ފެނުނު ކަމެއް ނުފެންނަ ކަމެއް ނޭނގެ،" އާސިމާގެ ވާހަކަތަކުގެ އަލީގައި އާސިމް ކިޔައިދިނެވެ.\nލޯންޗް ބަންޑުން ޖަހާލައިގެން މަރުވި، (ވ-ކ) ހުސެއިން އަބްދުﷲ، އޭނާގެ އަންހެނުން މަރިޔަމް މަނިކެ އަދި ދެމަފިރިންގެ ހަމައެކަނި އަންހެން ދަރިފުޅު ގުރައިޝާ އަބްދުﷲ.\nބޮޑު ޓީޗަރު އަޑިއަށް ފީނުމަށް ފަހު އެރި ވަގުތު މޫނުމަތިން ހާސްކަމާއި ސިހުން، އާސިމާއަށް ފެނުނެވެ.\n"ދައްތަ ބުނަނީ، ހީވަނީ ފީނާލި ގަޑީގައި އަނެއް ދެމީހުން ވެސް [ދަރިފުޅާއި ކާފަދަރިފުޅު] ފެނިގެން ހާސްބޮޑުވެ، ދެލޯ ބޮޑުވެ ޝޮކެއް ޖެހުނު ކަހަލަ ގޮތެއް ވީހެން. ދައްތަމެން ހިފަހައްޓައިގެން ތިއްބާ އެއްފަހަރު ފުންނޭވާއެއް ލާފައި ހަބަރު ހުސްވީ،" އާސިމާއަށް ދާދި ގާތުން ފެނުނު މަންޒަރުތައް އޭނާގެ ކޮއްކޮ ކިޔައިދިނެވެ. ބޮޑު ޓީޗަރު މަރުވެ ދިޔައީ ވެސް އާސިމާގެ ކުރިމަތީގަ އެވެ.\nދެ އަންހެނުން ސަލާމަތްވީ ޝުކޫރުގެ ހިތްވަރުން!\nއާސިމާގެ އިތުރުން ލޯންޗުގައި ދަތުރުކުރި ދ. ކުޑަހުވަދުއަށް އުފަން އެ ރަށު ފޮގެޓްމީނޯޓް، އައިޝަތު ޝެހެނާޒް(29އ) ސަލަމާތްވީ، ނޮޅިވަރަންފަރު/ ވީނަސް، އަބްދުލް ޝުކޫރުގެ ހިތްވަރުންނެވެ. އެ ދެ އަންހެނުން އަޑިޔަށް ނުގޮސް އޮތީ ޝުކޫރުގެ ގައިގައި ހިފެހެއްޓުމުގެ ސަބަބަބުން އެވެ. ޝޫކުރު ދެ މީހުންގެ ފުރާނަ ސަލާމަތްކުރި އިރު، އޭނާގެ އަންހެނުން ނޮޅިވަރަންފަރު/ ވީނަސް، އާއިޝަތު އަލީ(51އ) ހިމެނެނީ މަރުވި ފަސް މީހުންގެ ތެރޭގަ އެވެ. އަންހެނުން އާއިޝަތު އަލީގެ ހަރަކާތް ނެތް ހަށިގަނޑު ފެނުން މަތީގައި އޮތްތައް ޝުކޫރަށް ފެނުނެވެ.\n"ޝުކޫރު އޮތީ ލޯންޗުގެ އިންޖީނު އަޅުވާ ހިސާބުގައި އޮންނަ އަޑި ތަންގަނޑުގައި ދެފަރާތަށް ދެފައި ބާލައިގެން ދެ އަންހެނުން ހުރީ ޝުކޫރުގެ ގައިގައި ހިފަހައްޓައިގެން. އޭރު އޭނާގެ އަންހެނުން ގެނބިގެން މަރުވެ އޮޔާދާ މަންޒަރު އޭނާ ފެނޭ،" އާސިމް ބުންޏެވެ.\nލޯންޗު މިހާރު އޮތް ހާލަތު: ލޯންޗު ބަންޑުޖަހާލައި ފަސް މީހަކު ވަނީ މަރުވެފައި --\nއެންމެން ސަލާމަތްކުރަން ކައްޕި މަސައްކަތްކުރި!\nއާސިމާ ކިޔައިދިން ގޮތުގައި ލޯންޗު ބަންޑުން ޖަހާލުމުން އެންމެން ސަލާމަތްކުރުމަށް ކައްޕި ސިރާޖު ވަރަށް މަސައްކަތް ކުރި އެވެ. މައްޗަށް ނާރާ ތިބި މީހުން ހޯދަން ފީނައިގެން ވެސް އެ މީހުން ފެނޭތޯ ކައްޕި މަސައްކަތް ކުރި އެވެ. އަދި ސަލާމަތުން ފެން މައްޗަށް އަރަމުން ދިޔަ މީހުން ގެނެސް ލޯންޗު ކައިރީގައި އެމީހުން ބޭތިއްބި އެވެ.\nކަނޑުގަދަކަމުން ލޯންޗުގެ ދެފަރާތުގައި ސަތަރި ދަމާފައި ހުރުމުން ލޯންޗުގެ ތެރެއިން ނިކުމެވޭނެ ގޮތެއް ފުރަތަމަ އެކަކަަށް ވެސް ނުވި އެވެ. އެކަމަކު ކައްޕި، ސިރާޖް ވަރަށް މަސައްކަތުން ސަތަރިގަނޑު ފޫއަޅުވާލީ އެވެ. ގިނަ މީހުން ނިކުތީ އެ ބާގަނޑުގެ ތެރެއިން ދެމިގަނެގެން އެވެ.\nނިޔާވި ފަސް މީހުންގެ ޖަނާޒާ ހަނިމާދޫގައި ބޭއްވުން: ނިޔާވީ ލޯންޗުން ދަތުރު ކުރި އެއް އާއިލާގެ ހަތަރު މީހަކާއި އިތުރު އަންހެނެއް -- ސަން ފޮޓޯ/ މުހައްމަދު ޝަފީއު\nގެއްލުނު ލޯންޗު ބަންޑުން ޖަހާލިކަން އެނގުނީ ކައްޕި ސިރާޖު ވެސް ހަނިމާދުއަށް ފަތާފައި ގޮސް އަރާ އެ ހަބަރު ދިނުމުންނެވެ. އެ ހިސާބުން މީހުން ހޯދުމުގެ މަސައްކަތް ހަނިމާދޫގައި ތިބޭ ސިފައިންނާއި އާންމުން ގުޅިގެން ފެށި އެވެ.\n"ކައްޕި ހަމަ ވީވަރަކުން އެންމެން ސަލާމަތް ކުރުމަށް މަސައްކަތް ކުރި ކަމަށް ދައްތަ [އާސިމާ] ބުނި. އެންމެ ފުކެއް ވެސް ކައްޕި ދުލެއް ނުކުރި. ހާދިސާގެ ވާހަކަ ދެންތިބި މީހުންނަށް އެންގުމަށް އެއްގަމަށް ދިޔައީ ވެސް އެންމެން ކައިރީ އަހާފައި ކަމަށް ދައްތަ ބުނި،" އާސިމް ބުންޏެވެ.


Bodahaakaa bassnaaha kuhjakah dharifulhu vee keehve..?\nބޮޑާހާކާ، ބަސްނާހާ ކުއްޖަކަށް ދަރިފުޅު ވީކީއްވެ؟\nކޮންމެކުއްޖަކީ ތަފާތު މިޒާޖެއްގެ ކުއްޖެކެވެ. އެހެންކަމުން ކޮންމެކުއްޖަކުވެސް ބަލަހައްޓާ ބޮޑުކުރަންވާނީ ތަފާތު ގޮތަކަށެވެ. މަޖާ ކުދިންދެކެ ގަޔާވުމަކީ ތަބީއީ ކަމެކެވެ. ބައެއްކުދިން މަޖާވާނެއެވެ. އަނެއްބައި ކުދިންނަކީ ރުޅިގަދަ “ހަލަނި” ކުދިންނެވެ. އަދި ބައެކުދިން ލަދުވެތި ކުދިންނަށް ވީފަދައިން އަނެއްބައި ކުދިންނަކީ ގިނައިން ރޮއެ، ބޮޑާހާކާ ކުދިންނެވެ.\nދަރިފުޅުގެ މިޒާޖު އެންމެ ތުއްތު އިރުއްސުރެވެސް ދެނެގަންނަންޖެހެއެވެ. ދަރިފުޅުގެ މިޒާޖު ދެނެގަންނަން ޖެހެނީ ދަރިފުޅު ތަރުބިއްޔަތު ކުރުމަށާއި ރަނގަޅު އަޙްލާގެއް ދިނުމަށްޓަކައެވެ. އަދި ދަރިފުޅާއި މައިންބަފައިންގެ ގުޅުން ރަނގަޅު ކުރުމަށްޓަކައެވެ. އެއީ ދެމެހެއްޓުން ވަރަށް މުހިންމު ގުޅުމެކެވެ.\nމައިންބަފައިންނަށް ދަރިފުޅުގެ މިޒާޖު ބަދަލެއް ނުކުރެވޭނެއެވެ. އަދި އެންމެފުރަތަމަ ދަރިފުޅުގެ މިޒާޖަކީ ކޮބާކަމެއް ނޭންގޭނެއެވެ. އެހެންކަމުން ފުރަތަމަ މަޑުމަޑުން ދަރިފުޅުގެ މިޒާޖު ދެނެގަތުމަށްޓަކައި، މައިންބަފައިން އެކަމަށް ހޭނެން ޖެހެއެވެ. ބެލެނިވެރިން ދެކޭ “އެންމެ ބަސްއަހާ ކުއްޖާ” އަށް ދަރިފުޅު ހަދަން އުޅެގެން އެންމެފަހުން ބެލެނިވެރިޔާ ރުޅިގަދަވާގޮތް ވެއެވެ. އެހެންކަމުން އެންމެ ރަނގަޅު ގޮތަކީ، ދަރިފުޅުގެ ހަރަކާތްތައް ރަނގަޅަށް ބަލާ ދިރާސާކޮށް ދެނެގަތުމަށްފަހު އެހަރަކާތަށް ކުރާގޮތް ނުވަތަ އަމަލު ކުރާގޮތް ބަދަލު ކޮއްލުމެވެ.\nބައެއްފަހަރު ކުއްޖާގެ މިޒާޖުގެ ސަބަބުން ގެންނަ ހަރަކާތްތައް ވަރަށް ރުހެވޭ ގޮތަކަށް ފެނިދާނެއެވެ. އަދި އަނެއްބައިފަހަރު އެކުއްޖާގެ ހަރަކާތަކީ ބެލެނިވެރިޔާއަށްކުރިމަތިވާ ގޮންޖެހުމަކަށް ވެދާނެއެވެ. ކުއްޖާގެ ޝަހުސިއްޔަތުގެ ނާޒުކުކަން ދެނެގެން މެނުވީ ބެލެނިވެރިޔާއަށް އެންމެ އަހުލުވެރި ފިޔަވަޅެއް ނޭޅޭނެއެވެ. ގިނަބެލެނިވެރިނަށް މިކަން ދެނެގަނެވެނީ ކުއްޖާގެ ހަރަކާތައް ބެލެނިވެރިޔާ އަމަލުކުރާގޮތް ނުގުޅި މައްސަލަތައް ދިމާވާން ފެށުމުންނެވެ. މި މައްސަލަތައް ހައްލުނުވެ ތަކުރާރުވަމުންދާނަމަ އިތުރުފަރާތެއްގެ އެހީ ހޯދިދާނެއެވެ.\nހަނދުމަފުޅު ބަހައްޓަވާށެވެ. ދަރިފުޅުގެ މިޒާޖު ތަފާތުވީތީ ދަރިފުޅަށް އަދަބުނުދޭށެވެ. ކުއްޖާއަކީ ލަދުވެތި ކުއްޖެއްކަމުގައިވާނަމަ، ނުދަންނަ މީހުންނާ ރައްޓެއްސެއްނުވާނެއެވެ. އެހެނަސް އެކަމާ ނުރުހުންތެރިކަން ފާޅުނުކުރާށެވެ. އަޑުގަދަ ހަލަނި ކުއްޖެއްނަމަ، ރުޅި ގަދަވާ ވަގުތު އަޑުގަދަކޮށް ހެދިޔަސް ރުޅިގަދަކޮށް އަޑުގަދަކޮށް އެއްޗެއްނުބުނުން މުހިންމެވެ. ހަމަ އެކުއްޖާ އުފާވެފައިވާ ވަގުތުވެސް ހަމަ އެގޮތަށް އަޑުގަދަކުރާނެއެވެ.\nދަރިފުޅާއި ބެލެނިވެރިޔާ އާއި ދެމެދު އޮމާންކޮށް ކަންތައްތައްދާވަގުތައް ފާހަގަކުރާށެވެ. އެވަގުތުތަކުގައި ދަރިފުޅު ބޮޑާހާކާތީ އުޅޭކަށް ނުޖެހެއެވެ. އަދި ބެލެނިވެރިޔާ ރުޅިގަދަވެ ދަރިފުޅާއި ދެމެދު އޮންނަ ގުޅުން ގޯސްވާކަށްވެސް ނުޖެހެއެވެ. އެއީ ދަރިފުޅުގެ ހަރަކާތައް ބެލެނިވެރިޔާއަށް އެންމެ ރަނގަޅަށް އަމަލުކުރެވޭވަގުތެވެ. ދެމީހުން އެކަކު އަނެކަކާއި މެދު އެންމެ ހިތްހަމަ ޖެހިފައިވާ ވަގުތެވެ. އެހެންކަމުން އެއީ ދަރިފުޅުބޭނުންވާގޮތް ދެނެގަންނަން އެންމެ ރަނގަޅު ވަގުތެވެ.\nދަރިފުޅުގެ މިޒާޖު ދެނެގަނެ، އެމިޒާޖު ގަބޫލުކުރާށެވެ. އަވަށްޓެރިޔާގެގެ ދަރިފުޅާއި އަޅާބަލާއިރު ތިމާގެދަރިފުޅު ގެންގުޅެން އުނދަގުލީ، އެދަރިފުޅަކީ މުރާލި ކުއްޖެއް ކަމަށްވީމައި ކަމަށް ވެދާނެނޫންހެއްޔެވެ! އެހެންކަމުން އެދަރިފުޅު ތަރުބިއްޔަތު ކުރުމަށް މުރާލިވާން ޖެހެއެވެ.


Oxford ge vaccine ufehdhumugai lanka ge rayyitheh!\nކޮވިޑް-19 އަށް ވެކްސިން ހޯދުން\nއޮކްސްފޯޑްގެ ވެކްސިން އުފެއްދުމުގައި ލަންކާގެ ރައްޔިތެއް!\nޑރ. ރާމްސާމީ އުފަންވެ ވަޑައިގެންނެވީ ކޮލަމްބޯ އަށް\nމަންމަ އަދި ބައްޕަ ދެ ބޭފުޅުންނަކީވެސް ސައިންޓިސްޓުން\nއުފަންވެ ވަޑައިގެންނެވީ ލަންކާ އަށް\nކ. މާލެ | 22 ނޮވެންބަރ 2020 | އާދީއްތަ 00:24 | 12,432\nޑރ. މާހޭޝީ ރާމަސާމީ - ޓްވިޓަރ\nކޮވިޑް-19 އަށް ވެކްސިން އެއް ހޯދުމަށް ދުނިޔޭގެ އެކި ގައުމުތަކުން ދަނީ އެކި ފެންވަރުގައި މަސައްކަތް ކުރަމުންނެވެ. އޭގެ ތެރޭގައި ގިނަ ކުންފުނިތައް ހިމެނޭއިރު އެކުންފުނިތަކުގެ ވެކްސިން އުފެއްދުމުގެ އިސް ސަފުގައި ހަރަކާތްތެރިވާ ފަރާތްތަކަކީ މިހާރު ދުނިޔޭގައި އެންމެ ގުނާލެވޭ ފަރާތްތަކެވެ.\nއިނގިރޭސިވިލާތުގެ އޮކްސްފޯޑް ޔުނިވާސިޓީން ކޮވިޑާ ދެކޮޅަށް ވެކްސިން އުފެއްދުމުގައި އެންމެ އިސްކޮށް އުޅުއްވާ ޑރ. މާހޭޝީ ރާމަސާމީގެ ނަމަކީ މިހާރު މީހުންގެ ތެރޭގައި އާއްމު އެއް ނަމެވެ. ލަންކާ އަށް އުފަން މަހޭޝީ މެޑިކަލްގެ ދާއިރާއިން ކިޔަވާ ވިދާޅުވީ އިނގިރޭސިވިލާތުންނެވެ. އޮކްސްފޯޑް ޔުނިވާސިޓީގެ ކްރައިސްޓް ޗާޗުން މެޑިސިންގެ ދާއިރާއިން ބެޗްލާސް ޑިގްރީ ހާސިލްކުރައްވާފައިވާ މަހޭޝީ ހާއްސާ ވެފައިވަނީ އެތެރެ ހަށީގެ ހާއްސަ ބަލިތަކަށެވެ.\nމިވަގުތު އޮކްސްފޯޑް ޔުނިވާސިޓީގެ ލެކްޗަރާއެއްގެ ގޮތުގައި މަސައްކަތް ކުރައްވާ މަހޭޝީ އަކީ މޭގަން މެޑިކަލް ކޮލެޖުގެ ޕްރިންސިޕަލް ލެކްޗަރާއެވެ. އޭނާ އަކީ އޮކްސްފޯޑް ވެކްސިން ގްރޫޕްގެ ޕްރިންސިޕަލް އިންވެސްޓިގޭޓާގެ އިތުރުން އޮކްސްފޯޑް ޔުނިވާސިޓީގެ ސީނިއާ ކްލިނިކަލް ލެކްޗަރާވެސްމެއެވެ.\nމަހޭޝް އަކީ ދެ ސައިންޓިސްޓުންނަށް ލިބުނު ދަރިއެކެވެ. އޭނާގެ މަންމައަކީ ލަންކާގެ ޕްރޮފެސަރު ސަމަރަނަޔަކެ ރަމަސާމީ އެވެ. ރަމަސާމީ އަކީ ކޮލަމްބޯގެ ވިޝާކާ ކޮލެޖުން ތައުލީމް ހާސިލްކޮށްފައިވާ ކަނބަލެކެވެ. ޔުނިވާސިޓީ އޮފް ކްލަމްބޯ އިން ޒޫލޮޖީން ޑިގްރީ ހާސިލް ކުރެއްވުމަށް ފަހު ކޮމަންވެލްތް ސްކޮލާރޝިޕެއްގައި ކިޔަވަން ފުރުސަތު ލިބިވަޑައިގަތެވެ. އޭނާ އަކީ ކެމްބްރިޖް ޔުނިވާސިޓީން ޕީއެޗްޑީ ހާސިލުކުރެއްވި ލަންކާގެ ފުރުތަމަ ދަރިވަރެވެ. ރާމްސޭގެ މަންމައާ ބައްޕައާ ދެ ބޭފުޅުން ބައްދަލުވެވަޑައިގެންނެވީ އޭނާގެ މަންމަ ކެމްބްރިޖް ޔުނިވާސިޓީ ގައި ތައުލީމް ހާސިލްކުރައްވަން ދަނިކޮށެވެ. ލަންކާގައި ކައިވެނި ކުރުމަށް ފަހު އެ ދެމީހުންނަށް މަހޭޝް ލިބުނީ ކޮލަމްބޯގަ އެވެ.\nއޭނާގެ ބައްޕަ ވަނީ ޔުނިވާސިޓީ އޮފް ސަން ޑިއެގޯ އަދި އޮސްޓްރޭލިޔާ ކުއީން ޔުނިވަރސިޓީގައި މަސައްކަތް ކުރައްވާފަ އެވެ. ކޮވިޑް-19 ގެ ރިސާޗްގައި މަހޭޝް ރަމަސާމީގެ މަގްބޫލުކަން ދަނީ މިއަދު ދުނިޔޭގައި އިތުރުވަމުންނެވެ.\nއޮކްސްފޯޑް ޔުނިވަރސިޓީން ކޮވިޑަށް ވެކްސިނެއް ހޯދުމަށް ކުރަމުންދާ މަސައްކަތުގެ ތެރެއިން ކާމިޔާބު ނަތީޖާތަކެއް ނުކުތުމާއެކު، މި ވައިރަސްއަށް ވެކްސިނެއް އުފެއްދިދާނެ ކަމުގެ އުއްމީދު އިތުރަށް ބޮޑުވެފައިވާ ކަމަށް އޮޮކްސްފޯޑުން ވަނީ ހާމަކޮށްފަ އެވެ.\nއެންމެ ފަހުން އަޕްޑޭޓް ކުރީ: 1 ހަފްތާ ކުރިން | ރިވިއު ކުރީ: ރިޒުނާ ޒަރީރު


ބިދޭސީ މީހާގެ 44 ޕަސެންޓު ވަނީ ފިހިފައި: ހޮސްޕިޓަލް\nށ. ފުނަދޫގައި މިއަދު ހިނގި އަލިފާނުގެ ހާދިސާގައި ބިދޭސީ މީހާގެ ހަށިގަނޑުގެ 44 ޕަސެންޓް ފިހިފައިވާ ކަމަށް ށ. އަތޮޅު ހޮސްޕިޓަލުން މިރޭ ބުނެފި އެވެ.\nތިމަރަފުށީގެ ގެއެއްގައި ރޯވެ އަނދައި ހުލިވެއްޖެ\nތ. ތިމަރަފުށީގެ ގެއެއްގައި މިއަދު ރޯވެ ބޭނުން ނުކުރެވޭވަރަށް އަނދައި ހުލިވެއްޖެ އެވެ.\nNovember 08, 2017 16\nވެލާނާގޭގައި ހުރި ކަރުދާސްތަކެއްގައި ރޯވެއްޖެ\nވެލާނާގޭގެ އަށް ވަނަ ބުރީގައި ހުންނަ އެޑިއުކޭޝަން މިނިސްޓްރީގައި ބަހައްޓާފައި ހުރި ކަރުދާސްތަކެއްގައި މިރޭ ރޯވެއްޖެ އެވެ.\nއުކުޅަހު އިންޖީނުގޭގައި ރޯވެ ކަރަންޓު ކެނޑިއްޖެ\nއއ. އުކުޅަހު އިންޖީނު ގޭގައި މިއަދު އަލިފާން ރޯވެ، ރަށުން ކަރަންޓު ކެނޑިއްޖެ އެވެ.\nބަޑިބޭސް ފެކްޓަރީއެއް ގޮވި އިރު ސަލާމަތްވި ކުޑަކުއްޖާ\nއުމުރުން 17 އަހަރުގެ ފިތުރިއްޔާ އަކީ އިންޑޮނީޝިއާގައި ބަޑިބޭސް ފެކްޓަރީއެއްގައި ރޯވެ އެތައް ބަޔަކު މަރުވި އިރު ސަލާމަތްވި ހަމައެކަނި ކުޑަކުއްޖާ އެވެ.\nރޯވި ބޯޓު އޮޔާ ދަނިކޮށް ހިފަހައްޓައިފި\nބ. ކެންދޫ ފަޅު ތެރޭގައި މިދިޔަ ހުކުރު ދުވަހު ހިނގި އަލިފާނުގެ ހާދިސާގައި ފެތިފައިވާ ތެޔޮ ބޯޓު ދެފެން ދޭތެރޭން އޮޔާ ދަނިކޮށް، ފަރަކަށް އެރިޔަ ނުދީ ހިފަހައްޓައިފި އެވެ.\nބިދޭސީ މީހާގެ ހަށިގަނޑުގެ 45 ޕަސަންޓު ވަނީ ފިހިފައި\nބ. ކެންދޫ ފަޅު ތެރޭގައި އޮތް ތެޔޮ ބޯޓުގައި ހިނގި އަލިފާނުގެ ހާދިސާގައި ފިހުނު ބިދޭސީމީހާގެ ހާލު ސީރިއަސްކަމުން، މާލެ ފޮނުވާލަން މަސައްކަތް ކުރާ ކަމަށް އޭދަފުށީ ހޮސްޕިޓަލުން ބުނެފި...\nކެންދޫ ފަޅުގައި އޮތް ތެޔޮ ބޯޓެއްގައި ރޯވެ އަނދައިފި\nތެޔޮ ހިފައިގެން ބ. ކެންދޫއަށް ދިޔަ ބޯޓެއް އެ ރަށު ފަޅުތެރޭގައި އޮއްވައި މިއަދު ރޯވެ މީހަކު ފިހިއްޖެ އެވެ.\nމެޝިނުގައި ރޯވެ ފިހުނު އަންހެން މީހާ މަރުވެއްޖެ\nމއ. ފެސިނޭޝަންގައި ހުރި ދޮންނަ މެޝިނެއްގައި ރޯވެ، ފިހުނު ތ. ގުރައިދޫ ހައްވާ މަނިކެ އަށް އިންޑިއާގައި ފަރުވާދެނިކޮށް މިއަދު މަރުވެއްޖެ އެވެ.\nކެލިފޯނިއާގެ އުތުރުން ސަރަހައްދެއްގައި ރޯވެ އަނދަނީ\nކެލިފޯނިއާ (އޮކްޓޯބަރު 10) - އެމެރިކާގެ ކެލިފޯނިއާގެ އުތުރުން ބޮޑު ސަރަހައްދެއްގައި އަލިފާން ރޯވެ އަނދަމުން އެބަދެ އެވެ.\nOctober 09, 2017 60\nޕްރޮސެކިއުޓާ ޖެނެރަލް (ޕީޖީ) އައިޝަތުގެ ބިޝާމްގެ ރަސްމީ ކާރުގައި ރޯކޮށްލައި ރޭ އަންދާލައފި އެވެ.\nއަލިފާންގަނޑު ކޮންޓްރޯލްވި އިރު ގެއްލުން މިލިއަނުން!\nލ. މާބައިދޫގެ ތެޔޮ ގުދަނުގައި މިއަދު ރޯވެ، އެ ތަނާ ޖެހިގެން ހުރި ތިން އިމާރާތެއް އަނދައި ހުލިވެ މިލިއަން ރުފިޔާގެ ގެއްލުން ވެއްޖެ އެވެ.\nމާބައިދޫގެ ތެޔޮގުދަނެއްގައި ރޯވެއްޖެ\nލ. މާބައިދޫގެ ތެޔޮ ގުދަނެއްގައި މިއަދު ރޯވެ އެއްކޮށް އަނދައި ހުލިވެއްޖެ އެވެ.\nOctober 01, 2017 11\nކާރުގައި ރޯވީ ނަރެއް ޝޯޓްވެގެން\nމިދިޔަ ހުކުރު ދުވަހުގެ ރޭ އުސް ފަސްގަނޑު ސަރަހައްދުން ދުއްވާފައި ދިޔަ ޓެކްސީގައި ރޯވީ، އޭގެ ޑިކީއަށް ލާފައި އޮތް "ޝާފްޓް" ދަގަނޑެއްގައި ކާރުގެ ނަރެއް ގޭނިގެން ޝޯޓުވުމުން ކަމަށް އެކާރުގެ ޑްރައިވަރު މިއަދު ބުނެފި އެވެ.\nSeptember 29, 2017 19\nދުއްވާފައި ދިޔަ ޓެކްސީއެއްގައި ރޯވެއްޖެ\nއުސްފަސްގަނޑު ސަރަހައްދުން މީގެ ކުޑައިރުކޮޅެއް ކުރިން ދުއްވާފައި ދިޔަ ޓެކްސީއެއްގައި ރޯވެ ކާރު ވަރަށް ބޮޑަށް އަނދައިފި އެވެ.\nSeptember 24, 2017 51\nމަޖިލީހުގައި އަނެއްކާ ވެސް އަލިފާނުގެ ހާދިސާއެއް\nރައްޔިތުންގެ މަޖިލީހުގެ އިދާރާގައި އަނެއްކާ ވެސް ރޭ ފަތިހު އަލިފާނުގެ ހާދިސާއެއް ހިނގައިފި އެވެ.


Dhekunugai Hingi Hamanujehun Himeney Gothah Gaumee Maslahathu Himeney Bodu7Massala Eh Balanee ދެކުނުގައި ހިނގި ހަމަނުޖެހުން ހިމެނޭގޮތަށް ޤައުމީ މަސްލަހަތު ހިމެނޭބޮޑު7މައްސަލައެއް ބަލަނަީ – Huvadhoo News Dhekunugai Hingi Hamanujehun Himeney Gothah Gaumee Maslahathu Himeney Bodu7Massala Eh Balanee Huvadhoo News\nދެކުނުގައި ހިނގި ހަމަނުޖެހުން ހިމެނޭގޮތަށް ޤައުމީ މަސްލަހަތު ހިމެނޭބޮޑު7މައްސަލައެއް ބަލަނަީ\nއިންތިޤާލީ އިންސާފުގެ އޮފީހުން ނޫސްވެރިންނަށް މައުލޫމާތު ދެއްވަނީ--ފައިލް ފޮޓޯ: ޕީއެސްއެމް ނިއުސް\nއިންތިޤާލީ އިންސާފުގެ އޮފީހަށް ހުށައެޅި މައްސަލަތަކުގެ ތެރެއިން ދެކުނު އަތޮޅު4އަތޮޅުގައި ހިނގި ހަމަނުޖެހުމާއި ގުޅޭ ބޮޑެތި މައްސަލަތައް ހިމެނޭގޮތަށް7މައްސަލައެއް ޤައުމީ މަސްލަހަތު ހިމެނޭ މައްސަލަތަކެއްގެ ގޮތުގައި ބަލަމުން އަންނަކަމަށް އެ އޮފީހުން ވިދާޅުވެއްޖެއެވެ.\nއިންތިޤާލީ އިންސާފުގެ އޮފީހަށް ހުށައެޅުނު މައްސަލަތަކުގެ ތެރެއިން7މައްސަލައެއް ފުޅާ ދާއިރާއެއްގައި ތަޙްޤީޤްކުރުމަށް ނިންމާފައިވާ މައްސަލަތައްކަމަށް އެ އޮފީހުން ވިދާޅުވިއެވެ. އިންތިޤާލީ އިންސާފުގެ އޮފީހުގެ އޮމްބަޑްސްޕާސަން މަޔްޔަމް ލައިޒާ ވިދާޅުވީ، މިހާތަނަށް ހުށައެޅިފައިވާ މައްސަލަތަކުގެ ތެރެއިން ޤައުމީ މަސްލަހަތުގެ އިތުރުން ގިނަ ރައްޔިތުންނާ ގުޅުން ހުރި މައްސަލަތަކެއްގެ ގޮތުގައި ފާހަގަކޮށްފައިވާ7މައްސަލައިގެ ތަހުގީގް ވަރަށް ފުޅާ ދާއިރާއެއްގައި ހިންގާނެކަމަށެވެ.\nއެގޮތުން އެއް މައްސަލައަކީ 1959 އިން 1966 އަށް ރާއްޖޭގެ ދެކުނު އަތޮޅު4އަތޮޅުގައި ހިނގި ހަމަނުޖެހުމާއި ގުޅިގެން ތިނަދޫ ރައްޔިތުން ރަށުން ބާލާ ދައުލަތުގެ ފަރާތުން ލާއިންސާނީ އަނިޔާދީ، އެތަކެއް އަސާސީ ހައްގުތަކެއް ގެއްލިފައިވާކަމަށް ބުނެ ހުށައަޅާފައިވާ މައްސަލައެއްކަމަށެވެ.\nއެގޮތުން އިންތިޤާލީ އިންސާފުގެ އޮމްބަޑްސްޕާސަންގެ އޮފީހަށް މައްސަލަ ހުށައެޅުމަށް ހުޅުވާލި3މަސްދުވަހުގެ މުއްދަތުގައި 488 މައްސަލަ އެ އޮފީހަށް ހުށައަޅާފައިވެއެވެ. ދައުލަތުގެ މުއައްސަސާއަކުން ނުވަތަ ދައުލަތުގެ ވެރިއެއްގެ ފަރާތުން ނިޒާމީ ސިފައެއްގައި ރާވައިގެން ހިންގާފައިވާ އިންސާނީ ޙައްޤުތަކާއި އަސާސީ މިނިވަންކަމާ ޚިލާފު ޢަމަލުތަކާއި ގުޅޭ ކޮންމެ މައްސަލައެއް ހުށައެޅުމަށް ހުލުވާލި ފުރުޞަތުގައި އެ އޮފީހަށް 488 މައްސަލައެއް ހުށައަޅާފައިވާއިރު އޭގެ ތެރެއިން 452 މައްސަލައެއް ވަނީ ބަލައި ގަތުމަށް ނިންމާފައެވެ.\nއިންތިޤާލީ އިންސާފުގެ އޮމްބަޑްސްޕާސަންގެ އޮފީހަށް ހުށައެޅިފައިވާ މައްސަލަތަކާއި ގުޅޭގޮތުން އެ އޮފީހުގެ ލީޑް އިންވެސްޓިގޭޓަރ މަރްޔަމް ސަޢީދު ވިދާޅުވީ، މިހާތަަނަށް ހުށައެޅި މައްސަލަތަކުގެ ތެރެއިން 278 މައްސަލައެއް ހުށައެޅި ފަރާތްތަކާއެކު ތަޢާރަފް ބައްދަލުވުންތައް ބާއްވާފައިވާކަމަށެވެ.


Majileehuge Nizaamah Huras Elhumuge Visnun Imran Ge Huregen Nuvaane: Hassan Latheef - Vaguthu\nއަދާލަތު ޕާޓީގެ ރައީސް ޝެއިހް އިމްރާން އަބްދުﷲ އާއި އެމްޑީޕީގެ ޗެއާޕާސަން ހަސަން ލަތީފް.\nރައްޔިތުންގެ މަޖިލިހުގެ ނިޒާމަށް ހުރަސް އެޅުމުގެ ވިސްނުން އަދާލަތު ޕާޓީގެ ރައީސް އިމްރާން އަބްދުﷲ ގެ ހުރެގެން ނުވާނެ ކަމަށް އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް މިއަދު ވިދާޅުވެއްޖެއެވެ.\nޕީއެސްއެމް ނިއުސްގެ "ރާއްޖެ މިއަދު" ޕްރޮގްރާމްގައި ހޯމް މިނިސްޓަރު އިމްރާން އަބްދުﷲ ރޭ ވިދާޅުވީ މަޖިލީހުގެ ޖަލްސާގައި ހިނގާދިޔަ ހަމަނުޖެހުންތައް މިނިވަންކަމާއި އިންސާފުވެރިކަމާއެކު ފުލުހުން ތަހުގީގު ކުރާނެ ކަމަށެވެ. އިމްރާން ވިދާޅުވި ގޮތުގައި މަޖިލިހުގައި ހިނގައިދިޔަ ކަންކަން ބަލައި އަޅަންޖެހޭ ގާނޫނީ ފިޔަވަޅު އެޅުމަކީ ފުލުހުންގެ ޒިންމާއެކެވެ.\nއެކަމަކު، ރައީސް އިބްރާހިމް މުހައްމަދު ސޯލިހްގެ ސަރުކާރުން އެންމެ އިސްކަން ދޭ ކަންކަމުގެ ތެރޭގައި ދައުލަތުގެ މުއައްސަސާތައް މިނިވަންކަމާއިއެކު ހިންގުމުގެ ތެރެއަށް ސަރުކާރުން ނުވަނުން ހިމެނޭ ކަމަށް ވެސް އިމްރާން ވިދާޅުވިއެވެ. ސަލާމަތީ އަދި ތަންފީޒީ އިދާރާތަކުގެ މަސައްކަތްތަކުގެ ތެރެއަށް ވަދެ ގާނޫނީ އިމުން ބޭރުވުމަކީ ސަރުކާރުން ކުރާނެ ކަމެއް ނޫން ކަމަށް އޭނާ ވިދާޅުވިއެވެ.\n— Hassan Latheef? (@HassanLatheef) June 5, 2020\nހަސަން ލަތީފް އެގޮތަށް ވިދާޅުވި އިރު، އިމްރާންއަކީ އަދާލަތު ޕާޓީގެ ރައީސެވެ. ނިމިދިޔަ ރައްޔިތުންގެ މަޖިލިހުގެ އިންތިހާބުގައި އަދާލަތު ޕާޓީން މަދު ގޮނޑިތަކަކަށް ވާދަކުރެއްވި ނަމަވެސް، އެ ޕާޓީގެ ކެންޑިޑޭޓަކު އިންތިހާބުވެފައެއް ނުވެއެވެ.\nމަޖިލީހުގެ އިދާރާގައި ހަމަނުޖެހުން ހިނގީ ލޯކަލް ކައުންސިލްތަކުގެ އިންތިހާބު ބާއްވައި އާ ކައުންސިލަރުންގެ އިންތިހާބުކުރެވެން ދެން މިހާރު ތިއްބެވި ކައުންސިލަރުންގެ ދައުރު ދެމިގެންދާ ގޮތަށް ގާނޫނުއަސާސީއަށް އިސްލާހު ގެނައުމަށް ބޭއްވި ޖަލްސާގައި ނައިފަރު ދާއިރާގެ މެންބަރު އަޑުގަދަ ކުރަން ފެއްޓެވުމުން އޭނާގެ ނަން އިއްވައި މަޖިލީހުން ނުކުތުމަށް އެންގެވުމުން އޭނާ ޖަލްސާ ކުރާ މާލަމުން ނެރުމުގެ ތެރޭގައެވެ.\nޝިޔާމް މަޖިލިހުން ނެރުމުގެ ކަންކަން ސާޖެންޓް އެޓް އާމްސް ކުރައްވަން ޖެހޭ އިރު، އެކަމުގައި އެރޭ ބައިވެރިވެވަޑައިގެންނެވީ އޭނާ އެކީގައި މަިލިހުގެ އެމްޑީޕީގެ މެމްބަރުންނެވެ. އަދި ޝިޔާމް ނެރުމުގެ ތެރޭގައި ބައެއް މެމްބަރުން އޭނާ އަށް ހަމަލަ ދިން ތަން ވީޑިއޯ އިން ފެނެއެވެ.\nއެ މައްސަލައިގެ ތަހުގީގު ފުލުހުން މިހާރު ވަނީ ފަށައިފައެވެ.\nޖޫން 5, 2020 12:51\nތިޔައީ ޑްރާމާއެއް މައްސަލަ ދެންޖެހޭނީ ފައިލް ކުރަން\nޢެއް ގާގަނޑަކުން ފެހިކާ ދެމީހުނއ\nޖޫން 5, 2020 14:45\nގާނޫނޫ އަސާސީއަށް އިސްލާޙެއް ގެނައުމަށް މަޖްލީހުގައި ދަންވަރު މީހުން ނިދާފައި ތިއްބާ ބޭއްވި ޖަލްސާގައި އިދިކޮޅު މެމްބަރު ޝިޔާމުގެ ގަޔަށް ބޮލަށް އެމްޑީޕީގެ މެމްބަރުން އަރާ މާރާމާރީ ހިންގާ ތަޅާ މަޖްލީހުގެ ތަޅަމުން ބޭރުކުރީ މަޖްލީހުގެ ގަވާޢިދާ އުސޫލުން ބޭރުންކަމަށް ގަނޫނީ ހުރިހާ އެންމެންވެސް ގަބޫލުކުރޭ! އަދި މިކަން ކުރުމުގައި މަޖްލީހުގެ ރައިސްވެސް ހިތްވަރު ދެއްވާފައިވަކަން ވީޑިއޯތަކުން ފާހަގަކުރެވޭ!! މިކަން ފުލުހުންނަށް ހުށަހަޅާފައިވަނިކޮށް އިމްރާން އަބުދުﷲ ޕީއެސްއެމް ޕްރޮގުރާމެއްގައި ވަހަކަ ދައްކަމުން އެމައްސަލަ މިނިވަންކަމާއެކު ފުލުހުން ބަލާނެކަމަށް ބުނި ބުނުމަކީ ހަމަ ސީދާ ދައުލަތުން ކުޅުނު ޑްރާމާއެއް!! އަދި މިޑްރާމާ ކުޅުނީމާ ހަސަން ލަތީފުވެސް މިބިރު ދައްކަނީ!! މަޖްލީހުގެ މެމްބަރުންނަށް ކިތަންމެ އިމްތިޔާޒެއް ލިބިފައިވިޔަސް ގަނޫނުތަކާއި މަޖްލީހުގައި ހެދިފައިވާ މެމްބަރުންގެ އިމްތިޔާޒުތަކާއި ބެހޭ ގާނޫނާވެސް ޚިލާފަށް މެމްބަރަކު ގަޔަށް އަތްލާ އަނިޔާވެރިގޮތަކަށް މާރާމާރީއެއް ނުހިންގޭނެ!! ފުލުހުން މައްސަލަ ތަޙްގީގު ކުރުމަކީ މަޖްލީހުގެ އިމްތިޔާޒުތެރެއަށް ވަނުންކަމަށް ހަސަން ލަތީފަށް ބުނެވޭނެ އެއްވެސް ޖާގައެއް ނެތް!! މަޖްލިސްތެރޭ ވިޔަސް ރައިސް އޮފީސްތެރޭ ވިޔަސް އަދި ކޯޓެއްގެތެރޭ ވިޔަސް ގާނޫނާ ޚިލާފު ޢަމަލެއް ހިންގައިގެން ހުށަހެޅިއްޖެނަމަ އެމައްސަލައެއް ތަހްގީގުކުރުމުގެ ފުރިހަމަ ބާރު ފުލުހުންނަށް ލިބިދީފައިވޭ!! އެކަމަކު މިމައްސަލާގައި ވާނެ ގޮތަކީ ފުލުހުން ކޮންމެވެސް ކަމެއްކުރާނެ ދިގު މުއްދަތުގައި!! ކުރުމަށްފަހު ޕީޖީއަށް ފޮނުވާނެ!! ދެން ޕީޖީން އެކަން އޮތްބާލާނެ ދައުވާނުކޮށް!! މިއީ އެއްބައެއް!! އެއްސަރުކާރެއްގެ ބައެއް! އެއްބަޔަކު އަނެއްބަޔަކާ ގުޅިގެން ރާވައިގެން ކަންކަން ކުރަމުންދާނީ!! މިސަރުކާރުގައި މިމައްސަލައަށްވެސް އަދި އެމްއެމްޕީއާރު މައްސަލަވެސް އިންސާފުވެރިކަމާއެކު ކުރިއަށްދާނެކަމަށް ބެލުމަކީ ހަމަ މޮޔަކަމެއް!! ނުވާނެ އެއްކަމެއްވެސް!! އަދުލު އިންސާފު ގާއިމުވެފައިވާ ރަގަނޅު ގައުމެއްނަމަ މިހާރު މި ދެ މައްސަކލައިގާ ހިމެނޭ އެންމެން ތިބޭނީ ހައްޔަރުގައި!! އެކަމަކު މިކަންކަން ބަލާ އިންސާފު ލިބޭނެ ދުވެހެއްގެ އިންތިޒާރު ރައްޔިތުންކުރޭ!!\nއިމްރާނަށް ވައްތަރެއްގެ ވާނިންއެއްތަ ތިދިނީ، ތިއީ ދެން މާމަތީގަ އުޅޭބައެއްދޯ؟\nޖޫން 5, 2020 15:21\nއަދުލު އިންސްފު ގެއްލި ހަމަހަމަކަން ގެއްލި ރައްޔިތުންނަށް އަނިޔވެރިވާން ފެށީމާ ފެންނަ މަންޒަރު އެމެރިކާއިން މިއަދު އެފެންނަނީ!! މިއަދު އެމެރިކާގެ ރައްޔިތުން މަގުތަކަށް ނިކުމެ ގޮވަމުން އެގެންދަނީ އަނިޔާވެރިކަން ނިމުމަކަށް ގެންނަން!! އަދުލު އިންސާފުން ކަންކަން ކުރަން! ރައްިޔުންގެ ލާބަޔަށާއި މުޅިގައުމުގެ ހަމަޖެހުމަށް މަސައްކަތް ކުރަން! މިރާއްޖޭގެ ކަންކަން މިހާރު މިދާމަގުންދާނަމަ އެމެރިކާއިން މިއަދު އެފެންނަ މަންޒަރު ފެނުމަކީ ދުރުގައިވާކަމެއްނޫން!! އެހެންވީމަ ކަންކަން އިސްލާޙުކޮށް އަދުލު އިންސާފުގެ މަގު ހުރިހާ ރައްޔިތުންނަށް ހަމަހަމަކަމާއެކު ކޮށާދޭންޖެހޭ! މާލަސްނުވަނީސް!! މިމައްސަލަ ދާ ގަތުން އެކަން އެގޭނެ!! އެމްއެމްޕީއާރުގެ މައްސަލާގައި ޢަމަލުކުރި ގޮތުން އޮތީ ރައްޔިތުންގެ އިތުބާރު ގެއްލިފަ!! މަރުކޮމިޝަނުން މައްސަލަތައް ބެލިގޮތާއިމެދު ސުވާލު އުފައްދާ މީހުން މަދެއްނޫން!! ވަޢުދާ އެއްގޮތަށް އެކަމެއްވެސް ނުކުރެވުނު!! އެކަމުގެ އިތުބަރުވެސް ވަނީ ރައްޔިތުންގެ ކުރިމަތީ ގެއްލިފަ! ޖުމްލަކޮށް ވެރިކަމަށް އަންނަންވެގެން ވި ހުރިހާ ވަޢުދެއްހެން މިވަނީ ބިލާހަކަށްވެ ނިމި ކަނޑުގައި އެޅި ރޮނގެއްފަދައިން ވެފަ!! އެހެންވީމަ އިތުބާރު ދަމަހައްޓަން ވަރަށްބޮޑަށް މަސައްކަތްކުރަންޖެހޭ!\nޖޫން 5, 2020 12:52\nޙަސަން ލަޠީފު ބޭނުން ކަމެއް ކުރަން، ކަލޭގެ މައިންބަފައިންގެ ގެދޮރުތަ މަޖިލީހުގެ ޗޭމްބަރަކީ؟ ނުވަތަ އެމް.ޑީ.ޕީގެ ހަރުގެތަ އެއީ ބީތާޔާ؟\nޖޫން 5, 2020 13:00\nއިމްރާން އެހެންބުނީ މައްސަލަ ބަލާކަށްނޫނޭ މޮޔަނުވެބަލަ..ގާނޫނީ ކުށެއްވީމަ ތަންދޮރު އިނގޭމީހުން ހަޅޭލަވާތީ މިވަގުތައް ހަމަޖައްސާލަން ބަލާނެކަމަށްބުނީ..ލަތީފް މެން ތިގޮތައް ބިރު ނުދެއްކިޔަސް އިމްރާނަށް ވިސްނޭ މަގާމް ގެއްލޭނެކަން..\nހަތަރުކަށިމަތި ހުއްޓަސް ކޮހަކު ވާނީ ކޮހަކަށް. ވޭތުވެދިޔަ2މަސްދުވަހުގެތެރޭގައި ކޮހަކު އިސްވެގެން ހުރެގެން ކުރި ކޮސްކަމެއްގެ ސަބަބުން މަޖިލީހުގައި ތަޅާފޮޅުން އުފެދުނީމާ އަނެއް ފަހަރު ކޮސް ގޮވަން ފެށީ. މަޖިލީހުގެ ނިޒާމަކީ ތަޅާފޮޅުމާއި ގަޔަށް އަތްލުމާއި އަރައަރައިގަތުމާއި ޖިނާއީ ކުށް ކުރުމެއް ނޫން. މަޖިލީހުގެ ހަތަރުފާރުގެ ތެރޭގައިވެސް ޖިނާއީ ކުށެއް ކޮށްފައި ސަލާމަތް ވެވިގެން ނުވާނެ. ރުހުމުގައި ނުދިޔައީވިއްޔާ ހިފައި ހައްޔަރުކޮށްގެން ނަމަވެސް ތަޙްޤީޤު ހިންގައި ޝަރީޢަތުން ޙުކުމް ކުރެވެންޖެހޭނެ.\nޖޫން 5, 2020 13:10\nހަސަން ޤާނޫނޭ ކިޔާފަ ކިޔެވީ ބޭރުފުށްތޯ...ދިވެހިރާއްޖޭގެ ޤާނޫނު އަސާސީގެ 90 މާއްދާގެ ހ.. ގައިވަނީ އަމަލްކުރަންވާގޮތް.. ޤާނޫނު އަސާސީއަށްވުރެ މަތީ އަހަރަމެން ރައްޔިތުން ވޯޓެއްދީގެން ހޮވި ބަޔެއް.ތިބޭނީ ފަހެ ކިހިނެއް.. މާއްދާ4އާއި 27 ގައި ބުނަނީ ކީކޭތޯ. .. އިއްޔެ އާދައިގެ މީހުން މިއަދު ޤާނޫނަށްވުރެ މަތިވީތާ... ތިކަހަލަ ޖަންގަލީ ވިސްނުމަކީ މިޒަމާނު ޤަބޫލްކުރާކަމެއްނޫން.. ދެން ރައްޔިތުންގޮސް މަޖްލިސްތެރެއަށްވަދެ އެމީހުންގެ ހައްގު ހޯދުމަށް އިހުތިޖާޖުކޮށް\nއުޅެންވީތޯ... ވިދާޅުވޭ ރައްޔިތުން ރެޑީ ޓު ގޯ..\nމަގުމަތި ފުރާލާ އެހެން އުޅެންވީތޯ.. 54% އާއި 46%\n46%ގެ ހައްގު ހޯދާނެ އޮބިއަޅާފަވެސް. ..\nޖޫން 5, 2020 13:11\nއެމްޑީޕީ ގެ އަނިޔާކުރުމުގެ ފިކުރު ވެސްހުރެގެން ނުވާނެ\nޖޫން 5, 2020 13:13\nކޮބާތޯ އިރުއިރުކޮޅާ އަޅުގަނޑުމެންނައް ތިޔަވަމުންދިޔަ އިންސާފުހޯދައިދިނުމުގެވައުދު. ތީމީހުންނައް ބާރުލިބުނީމަ އެއީ ރައްޔުތުންނައް އިންސާފްލިބުނީތޯ ނޫނީ ތިމީހުންނައް އިންސާފްލިބުނީތޯ. ތިމީހުން ކުށެއްކުރިޔަސް އެވާހަކަދައްކާގެންވެސް ނުވޭ އަދި ފެނިގެންވެސްނުވޭ. ވ ދެރަ.\nޖޫން 5, 2020 13:16\nމަޖުލީހުގެ މެމްބަރުން ކޯވިޑްގެ ގާނޫން އާ ހިލާފަށް ކުރި އަމަލްތަކާ އެމްޑީޕީގެ މެމްބަރުން ކުރި އަނިޔާވެރި އަމަލްތައް ބަލަން ޖެހޭ...މިހާރު ތިއުޅެނީ ހޯމް މިނިސްޓްރީގެ މަސެއްކަތައް ހުރަސް އަޅަން...ކޮބާ ސޯޝއަލް ޑިސްޓެންސިން\nޖޫން 5, 2020 13:17\nމިހާރުވެސް ހަސަނު ތިޔަ މައްސަލައަށް ނުފޫޒު ފޯރުވީ.\nޖޫން 5, 2020 13:21\nމީ ހާދަ ތަންދޮރު ނުދަންނަ މީހަކަށް ވެއްޖެ ދޯ..\nއަދާލަތު ޕާރޓީން ނޫޅޭ ކަމެއް ކުރަން.. ތިވާހަކައެއް ދެއްކީ ހޯމް މިނިސްޓަރު..އޭނާގެ ހައިސިއްޔަތުން..\nކިތަންމެ ނުރުހުނަށް މަޖިލީހުގެ ރައީސު ތަޅާފޮޅުމަށް ހިއްވަރު ދިންކަން އެންމެންނަށް ފެނަންއެބަހުރި..\nދެން ތިބޭފުޅާ ގެ ޕާރޓީ އަށް ނިނަ ގޮޑިދިން ރައިޔަތުންނަށް ވީ ވަކިފައިދާއެއް ކޮބާ..\nތިކަހަ މަދު މީހަކަށް ދައުލަތުން ބޮޑު ފައިދާ އެބަވޭ ރައިޔަތުންނަށް މިހަރު އެކަން ފަޅާ އެބަ އަރާ.\nއަނެތްކަމަކީ، މަޖިލީހުގެ ގޮނޑި ލިބުނީތީ ފަޚުރުވެރިވަނީ ﷲ ބޮޑާވާމީހުންނަށް އެކަމުގެ އިދޮކޮޅު ދައްކަވާފާނެ ކަމަށް ބިރުވެތި ނުވަނީ ބާ..؟\nޖޫން 5, 2020 13:25\nހޯމް މިނިސްޓަރ ފުރަތަމަ ކުރަންވި ކަމަކީ އެމްއެމްޕީރސީ މައްސަލަބަލާ ދައުވާކޮއް ދެއްވަންވީ. އޭރުން ރައްޔަތުންގެ އިތުބާރު ލިބޭނީ.\nޖޫން 5, 2020 15:11\nއެރިޕޯޓުގައިވާހުރިހާއެންމެންނަށް ދައުވާކުރީމައެކަންވާނީ ވަކިބަޔަކުއިސްތިސްނާކޮށްވަކިބަޔަކަށް އަދަބުދޭންއުޅޭނެކަމެއްނެތް އެއީއިންސާފުގާއިމުކުރީކަމަކަށް ނުވާނެ\nޖޫން 5, 2020 13:36\nހަސަން ކޮއި މެން ސައިޒް ވާދުވަހަކު މަ ވަރަށް ހިނި އަންނާނެ،، ރައްޔިތުން ތިބީ ވަރަށް ރަނގަޅަށް ބަލަން\nޖޫން 5, 2020 13:44\nއާޒިމްވެސް ބުންޏެއް ނު ބައެއް ވަޒިރުން މިހާރު ސަމާލުކަން ދެނީ ރިއާސީ އިންތިޚާބަށޭ\nޖޫން 5, 2020 13:54\nބިމުދާއްބައިން ޒާ ރުދިނީ\nއެމްޑީޕީން އެއޮތީ ޕޮލިހަށް ބިރުދައްކާފަ. ތަހުޤީޤަށް ނުފޫޒު ފޯރުވާފަ. މަގާމް ގެއްލޭނީ އެކަމާ އުޅެފިއްޔާ. މިސަރުކާރަކީ އަދުލުވެރި ބައެއްނޫން. ޢެމްޑީޕީގެ ގާނޫނަކީ ޖަންގަލީ ގާނޫނު. ބޮޑުއެތި ކުޑައެތި ކާލެވޭގޮތް އެއީ އެމްޑީޕީގެ ފަލްސަފާއަކީިި.\nޖޫން 5, 2020 13:58\nހަސަން ލަތީފުމެން ނޫނިއްޔާ ބާރެއް އޮތްބަޔަކު ނެތްހެން ހީވުން ގޯސް.\nޢެއްކަލަ ބޮޑުސޮރު އަމިއްލައަށް ބޭނިގަތީއެއްނު. ދެން ތިބޭ ބޮއެގެންނޭވެސް މެންބަރަކު އެބަކިޔާ ތިއްބެވީ\nޖޫން 5, 2020 14:00\nޖޫން 5, 2020 14:03\nތިޔައިމްޜަާނަކައް ތިމައްސަލަބަލާކައް ނުކެ ރޭނެ\nޖޫން 5, 2020 14:04\nހަސަންލަތީފަށް ބިރުދެއްކޭނީ އިމްރާނަށް އިމްރާނު ތިކަމުގައި ޤާނޫނީ ފިޔަވަޅު ނުއަޅައިފިނަމަ ރަޢިއްޔަތުން ނުކުމެފިޔަވަޅު އަޅާނެ އެއިރުން އިމްރާނަށްއޮތްނުރައްކާ މާބޮޑު ދީނީ ޢިލްމުކޮންމެވެސް ވަރަކަށް ލިބިހުރި އިމްރާނަށް ވ ރަގަޅަށް އެގޭނެ ހަނަލަތީފުގެ ބިރުދެއްކުމަށްވުރެ އާޚިރަތުގެ އަޒާބު ބޮކަން\nޖޫން 5, 2020 14:08\nފުރަތަމަ އެ އެޅީ ހުރަސް ދެން ތިކަންތައް\nނުބެލޭނެ އިމްރާނު ގެރިއެއް ހެން ތެޅި ތެޅި\nޖޫން 5, 2020 14:09\nމަޖިލީހުގެ ނިޒާމަކީ ނަޝީދު އެއިރަކު ހިތައްއެރިގޮތެއް. މަޖިލީހުގެ ނިޒާމް އެނގޭ އިތުރު މީހަކު، ނިޒާމު ލިޔެވިފައޮތް ގާނޫނެއް ގާނޫން އަސާސީއެއް މި އުޑުދަށުގައެއް ނެތް.\nޖޫން 5, 2020 14:12\nރައީސްނަޝީދުގެ ސިޔާސަތު އެގިވަޑައިގަންނަވަން މިހާރު ދިވެހި ކޮންމެ ދަރިޔަކަށް ކޮންމެ ޒުވާނަކުން ފެށިގެން މުސްކުޅިންނާ ހަމަޔަށް އެބަޖެހޭ! ރައީސް ނަޝީދު ކުރައްވާނެ ހުރިހާކަންތަކެއް. އަދި އެހެންމީހަކު ތަންކޮޅެއް ފައިދާލަބޭ ކަމެއް ސިޔާސަތައް ވައްދައިފިނަމަ އެކަމުގެ ފޮނިމީރުކަން ބޭނުންވާނެ. އެމްޑީޕީމެމްބަރުންގެ ތެރޭގައި ކޮންމެހެންވެސް ތަންދޮރު ނޭގޭ މީހުން ތިބެންވެސް ޖެހުމަކީވެސް ރައީސް ނަޝީދުގެ ސިޔާސަތެއް. އެހެންވީމާ ކިޔަވައިގެން ތިބީޢިލްމީ ކުދީންނަށް އެމްޑީޕީއިންވާދަކުރާ އެކިއެކި އިންތީޚާބީ މުބާރާތްތަކުން ޖާގަނުލިބި ގުންޑާއިން އަރުވަންޖެހޭނީ. އަދިއެކުދީން އެތިބެނީ ކުރިޔަށް ނެރެފަ ކުރިހާ ހަލާކެއްގެ ތެރެއަށް. ނިކަން ބައްލަވާ ނަޝީދު ހަމަ ތަޅާބޭރުކުރާށޭ އަންގަވާއިރަށް އެތަޅައިގަތީ. އަދި ކޮބާ ދެބެއިންގެ ދަރި ނައިބުރައީސާ އިވައްްޓޭވެސް ކިކްއައިސްގެން ގޮސް ކޮޅުފައި އެއަޅާވިހެލީ. އެއީ ރައީސް ނަޝީދުގެ އެންމެ ހަރުދަނާ ލީޑަރޝިޕް. ދެންކީކޭބުނާނީ. މައްސަލަޔަކީ ޖަލުގައި ހުންނަންޖެހޭ މީހަކު ޖަލުން ނެރުން. ޤާޒީވަގަށްނަގަން އަމުރުކޮށް އަދި 07 ފެބްރުއަރީގައި ސަރުކާގެ މިލްކިއްޔާތައް ރޯކޮށްލެއްވުމުގައިވެސް ހަމަ އަމުރުކުރެއްވީ ރައީސް ނަޝީދު. މިކަންކަން އެގޭނެ އައްޑޫ ހުޅޫދޫ ދާއިރާގެ މެމްބަރު އިލްޔާސްލަބީބަށް. އަދި ޓެކްސީކުރެއްވި މެމްބަރަށް. މިވަރު ފުދެންވާނެ. ތަޅަން މާރާމާރީ ހިންގަން ހިތްވަރު ދިނުމަކީ ރައީސް ނަޝީދުގެ އެންމެވަރުގަދަ ސިޔާސަތު.\nޖޫން 5, 2020 14:18\nމިހާރު ދިވެހިރާއްޖޭގައި ހުރި ފުލުސް އޮފީހުން ރައީސް ނަޝީދުގެ އިސްކޮށް ހުންނަވައި ގެން ހިންގާފައިވާ މާރާމާރީއެއް ނުބެލޭނެ އަދި ނުވެސް ބަލާނެ. އެހެންނޫނިއްޔާ ވެރިކަމުގައި ހުންނަވާނީ އިބްރާހިމް މުހައްމަދު ސޯލިހެއްނޫން. އަދި ޕޮލިސް ކޮމިޝަނަރ ގެ މަޤާމުގައި ހުންނަވާނީ މުޅިން އެހެންމީހެއް. ދިވެހި ރައްޔިތުން މޮޔަކުރާނީ މިކަހަލަ ކަންތަކުން. ނުވެސް ބަލާނެ ތިއޮތީ ފުރިހަމަ ޑްރާމާއެއް. ދަންވަރު މަޖްލީސް ހިންގީ ދުރާލާ ތިކަން ރާވާއިގެން.\nޖޫން 5, 2020 14:21\nޤާނޫނަށް ވުރެ މަތީގައި އުޅޭ މީހުން، ވަކި ބަޔަކު ޖިނާއީ ކުށެއްކޮށް މީހަކަށް ޖިސްމާނީ އަނިޔާ ކުރުމުންވެސް އެކަން ކުރި މީހުން އިއްޒަތްތެރިކަމުން އެމީހުންނަށް ފިޔަވަޅު ނޭޅިފަ! ޑިކްޓޭޓަރު ނަންވާނީ އެކަމު އަންނި ނޫން މީހަކަށް އެމްޑީޕީ ރައީސްކަން ނުކުރެވުނު އަދި ޗެއަރ ޕާސަންއަކަށް ވެސް ހުންނަން ޖެހޭނީ ބަސް އަހާކުއްޖެއް!\nމިހިރަ ބީތާޔާ ހަސަންލަތީފޫ. މިހާރު ކޮންކަމަކާ ކަލޭތި ކެކިގަތީ؟ ކަލޭމެންކުރި ކަންކަން ބަލަން ބުނީމަ؟ އެކަން ވީމަ ބެލިގެން ނުވޭ؟ ސަދޫމުގެ ގާނޫނު ކަލޭތި ބޭނުންވަނީ. ހަމަ ފައްކާ ހަތްބޯރާއްސެއްތީ.\nޖޫން 5, 2020 14:39\nއެމްޑީޕީ ގުންޑާއިން ކިތަންމެ ބޮޑު ޖަރީމާއެއް ހިންގިޔަސް އެ ނުވާނެ ކުށަކަށް އެމްޑީޕީ މަޖިލިސް މެމްބަރުނަށް ޤާނޫނު އަސާސީއެއް ޤާނޫނެއް ޤަވާޢިދެއްނޯންނާނެ އެވަގުތަކު ހިތަށް އެރިކަމެއް ހިތަށް އެރިގޮތަކަށް ކުރުމުގެ ބާރު އޮންނަކަމަށް ދެކެނީ އިމުރާނަކަށްވެއް ތިޔަ ބުނާ އިސްސާފުން ތިޔަ މައްސަލައެއް ބަލާކަށް ނުކެރޭނެ މާދަމާ އިތުބާރުނެތްކަމުގެ ވޯޓުނަގާ މަޤާމު ގެއްލިދާނެކަމުގެ ބިރު އެދަސްކަނީ އިނުރާނަކީވެސް ބަހާ ޢަމަލާ ދިމާނުވާ މަޤާމާ ޖާހުގެ ބޭނުމުގަ އުޅޭ ދެފުށް ދެގޮތް މީހެއް\nޖޫން 5, 2020 14:44\nކޮބާ ހަތަރުކަށިމަތި މާލޭ ބޭފުޅާ އެބުނަނީ ކަލޭ އަހަރެމެންނައް ހުރަސްއަޅައިގެންނުވާނޭ އިންސާފަކީ މިބޭފުޅާއަށާ މިބޭފުޅާހިމެނޭ ޕާޓީއައް އޮތްއެއްޗެކޯ ލަދުޙަޔާތްކޮބާ ތީއެންމެ65 އަހަރެމެން ނުކުތީމަ ތިނުވާނެ ހުވަނދަކައްވެސް ކުރިންވެސް އޮންނާނީ އެތަންދައްކާފަ\nޖޫން 5, 2020 14:48\nމިނިސްޓަ ރުންގެ މަސައްކަތައް ނުފޫޒު ފޯ ރުވޭހާވެސް އިއްޒަތްތެ ރި ވީތޯ. ތިޔަފޯ ރުވެނީ ނުފޫޒު. ގާނޫހަދާ މީހުން މިހާ ގަމާ ރުނަމަ. އާދައިގެ މީހާ އަށް ކިހާތަނެއް ދޮ ރެއް ނޭނގޭނެ ދޯ\nޖޫން 5, 2020 14:58\nހަސަން ތިދެއްކީ ބިރު ،،ދެން ކިހިނެއް ކަމެއްބަލާނީ؟\nޖޫން 5, 2020 15:02\nސައިޒުން ކު ރު ކޮންމެ މީހަކުވެސް އެހާ ފުއްޕައޭ އޭގެ ދޭތި މީ\nޖޫން 5, 2020 15:15\nމަގުމަތީގަ މާރާމާރީ ހިންގީމަ އޮންނަ އުސޫލު ހަމަ މަޖިލީހުގަވެސް އޮންނަންވާނީ. މަޖިލީހުގަ އުޅޭ މީހުންނަށް ވަކި އުސޫލެއް އޮތްކަމަށް މީނަދެކުނީތީވެސް ހިނިއާދޭ އަހަރުން. މީމިމީހުންގެ ފެންވަރު.\nޖޫން 5, 2020 15:24\nފިރުއައުނަށް ދުނިޔޭގައި ލިބުނު ބާރާއެކު ކަލާނގެ ކަމަށްވެސް ދައުވާ ކުރި. އަނިޔާވެރިކަން ހައްދުފަހަނަ އަޅާދިޔަ.. ރަސްކަން ގެއްލިދާނެތީ ޅަ ފިރިހެންކުދިން މަރަމުން ދިޔަ..ނުރުހޭމީހަކު ނަމަ އެންމެން ކުރިމަތީ ރޯ އޮރިޔާންކޮށް މަރާ ޞަލީބަށް އަރުވަމުން ދިޔަ. އެވަރުންވެސް މޮޅު ލިބުނުތޯ؟ ވަގުތު ޖެހުމުން ބަލި ހިނކަދިގަނޑަކަށްވުރެ ވެސް ދެރަ ނިކަމެތި ހާލު ޣަރަޤުވެގެން މަރުވެގެން ދިޔައީ.. ތިފަފައިން ބޮޑާވެ ކިބުރުވެރި ވުމުގެ ނަތީޖާ ދުނިޔެ މަތީގައި ވެސް ފެންނަން އެއޮތީ..ހަރަކާތެއްނެތް ނިކަމެތި ކަށިގަނޑެއްގެ ސިފައިގައި ތި ހަސަންމެން ފަދަ މީހުންނަށްވެސް ޢިބުރަތަށް ފުދޭނެ ފަދައިން ފެންނަން އެއޮތީ..\nޖޫން 5, 2020 15:30\nކޮހުންގެ ގަބުޅި އެދުރުން ތީ\nޖޫން 5, 2020 15:34\nޖޫން 5, 2020 16:07\nތިޔަ މަޖިލީހަކީ މަތިން ބާވައިލެއވުނު ތަނެއްތޯއެވެ. ތިތަނުގައި ކުރާ ކުއްތަކަކީ ﷲގެ ހަޞްރަތުގައި ޖަޒާއެއް ނުވާ އަދި ﷲ ބައްލަވާ ވޮޑިގެން ނުވާ ކަންތައް ތަކެއްތޯއެވެ. ގަދަބަސް ބުނާނެ ކަމެއްނެތް. ތިތަނަށްވެސް ފާޑުވެސް ކިޔޭނެ.\nތިޔަ ބޭފުޅުންނަކީވެސް ﷲ ހެއްދެވި މަޚްލޫޤުން ކަން ހަނދާންކޮށް، ހަމަ ބިމަށް އައުމަށް އެދެން،\nކަލަގޮވުން ހުއްޓާލާ ވެރިކަމަށްވެސް އާދެވިފަ ތިތިބީ ހަސަން ލަތީފުގެ އެކަނި މަސަތްކަތަކުން ނޫން ކަމަށް ހަނދާން ކޮށްދެން.\nޖޫން 5, 2020 16:19\nއާދެ..މަޖިލީސް ޖަނަވާ ރުން ކަންކަން ނިންމާނީ ޖަންގަލީގެ އުސޫލުން.. ދެން އެކަމަކު ރައްޔިތުންޖެހޭނެ މަޖީލީހުގައި ތިބޭ ސޫފިތައް ގާނޫނެއް ހަދާފިސްޔާ އެޔެއްބޮލުގަ އަޅުވަން.\nޖޫން 5, 2020 16:30\nބިރުދައްކަނީ! ބަޔަކު ގޯސްހެދީމަ ނުބެލީމަ ދެންވާނެގޮތް މާތާހިރެއްނުވާނެ ހަސަންލާތީފޫ!!\nޖޫން 5, 2020 17:08\nކަލޯ ހަސަނަށް ހީވާނި ފުޅަށްބުޑުން ދަންޔާ އަބަދުވެސް ކެޔޮގަނޑު ކަނޑާލަފާނެހެން. މީހުންގެ ގަޔަށް ބޮލަށް އަރާ މާރާމާރީއަށް ހިތްވަރުދީ މާރާމާރީ ހިންގާކަށް ކަލޭމެންނަކަށް އެއްވެސް ރައްޔިތަކު މެންޑޭޓެއް ނުދެއެ. ހަސަނާ އިމްރާނަށް ބިރުދައްކަނިދޯތީ. ކަލޭމެން ކުރިންކީ ހުރިހާ ޅެމެއްކޮބާ؟ ފަރިއްސައްވީތަ\nޖޫން 5, 2020 17:22\nބަލަގަ ހަސަނާ މަޖުލީހަކީ ކަލޭ ގެ އަމިއްލަ ތަރިކަ މުދަލެއްތަ؟ކޮބާ ޤާނޫނު .އެތާ ތިބެ ކަލޭމެން ލިވާތު ކުރިޔަސް ތިޔަ ބުނަނީ ޤާނޫނެއް ނުހިގާނެއޭ ތަ؟ ހަސަނާ ކަލެއަށް ޤާނޫން ކިޔަވައި ދިން މީހަކު ލަދުން ދެފައި ވެސް ކައިރިއެއް ނުކުރެވޭނެ\nޖޫން 5, 2020 17:50\nޖަޖިލީހުގެ މާލަމުގައިވެސް އުޅެންޖެހޭގޮތުގެ ޤަވާޢިދެއްއޮންނާނެ އެމްޑީޕީ މީހުން އެތަނުގެ ޤަވާޢިދާ ޚީލާފަށް މާރާމާރީ ހިންގީމާ އެއީ މަޖިލީހުގެ ނިޒާމަށް ހުރަސްއެޅީއެއްނޫން\nޖޫން 5, 2020 17:54\nމީނާގރ އަނގަ ފެޅީ ދޯ އަނެއްކާ!\nޖޫން 5, 2020 17:55\nބިރުގަތީ އިންސާފުންދާންވާނީ ހަމައެކަނި ސަރުކާރުގެ ހިމެނޭ މީހުންގެ މައްސަލަތައް ލަސްކޮށްފަ އިދިކޮޅު މީހުންގެ މައްސަލަ ތައް އަވަސް ކުރުމަކީ ޢަދުވެރިކަމެއް ނޫން .\nޖޫން 5, 2020 17:57\nމޖިލީހުގަ ހިންގިޖަރީމާ މަލާނެވާހަކަބުނުމުން އިމްރާނުވެސް ގޯސްވެއްޖެ ތިލަފަތް ކޮނޑައްލައިގެންއުޅޭ ބައިގަނޑު މުޅެނީ ރައްޔިތުންނައް އޯގާތެރި އިންސާފުވެރި ވެރިކަމެއް ކޮއްދޭށޯ!!!\nޖޫން 5, 2020 17:58\nކޮބާ ތަމެންނަށް ފެނޭތޭ ތަމެންނަށް އިނގޭތޭ މިތާނގައިވާން އުޅޭ އަދި ވާންއުޅޭ ގޮތެއް ތަމެން ދަންނަންތޭ ބޫގީ އެއީ ކޯއްޗެއް ކަން އޭގެ އިމްޕެކްޓްސް ތައް ތިޔާ ފެންނަނީ\nޖޫން 5, 2020 18:15\nޝޭޚް އިމްރާން މަޖްލީހުގައި ތަމެންގެ ބޮޑޭ ހިންގި މާރާމާރީއާއި އަދި އަނިޔާވެރިކަން ބަލަން އުޅުމުން އެކަން ނުބެލޭނެ ކަމަށް ތަމެން ބުނުމުން މަމެން ވަރަށް ބިރު ގަނެއޭ ...\nޖޫން 5, 2020 18:18\nހަތަރު ކަށިމަތި މީހާ ފަޓުލޫލު ބާލާގެން އޮރިޔާމުން މަގުމައްޗައް ނުކުންނަންވީނޫންތޯ ކޮބާތަ ލަދުހަޔާތް ކޮބާތަ އަގަލެއް ކަންފުޅެއްވެސް ނެތް ދެއްތޯ؟\nޖޫން 5, 2020 18:25\nގާނޫނީ ވެރިކަމެއްހިންގައިދެއްވާނަމޭ ބުނި ރައީސުލް ޖުމްހޫރިއްޔާ ކޮބައިތޯ؟\nޖޫން 5, 2020 18:45\nއިންސާފުވާން ޖެހޭނީ އެންމެންގެ މައްޗަށް ހަމަހަމަ އެއްޗަކަށޭ މަޖްލީހުގެ އިދާރާ ތެރޭގައި މީހުންގެ ގައިގައި ތަޅާ އަނިޔާ ކުރަން ވެސް މަޖްލީހުގެ ރައީސް ކެނެރީގެ ނަޝީދަށް އަމުރު ނުކުރެވޭނެއޭ އެއީއޭނާގެ އަމާބަފާގެ ތަރިކަ މުދަލެއް ނޫނޭ އޯއް ޔޭއް މިކަން ތަމެން ހަދާން ކުރުން މާ ބޮޑަށް ރަނގަޅުވާނެއޭ ތިޔާ ކަނޑު ކޮސް ނުގޮވާ އިނގޭތޭ...\nޖޫން 5, 2020 19:34\nކޮބާތަ މަމެން ޕިންކީގެ ފްލޯލެސް ސަރުކާރު! އަދިވެސް ހަމަ ފޮލޯލެސްތަ؟\nޖޫން 5, 2020 19:11\nދަނޑުގެއްލި ކަތިވަޅިގެއްލި މަރިޔަނބުވެސް ގެއްލިދާހެން ހީވީމަ މިކަހަލަ ވާހަކަ ގިނަވެދާނެތޯއްޗެއް.\nޖޫން 5, 2020 19:38\nޙަސަނުމެން ޤަވައިދާޚިލާފަށް ނުފޫޒުފޯރުވިއަސް ރަނގަޅުވަނީތަ މީ ޤާނޫނީ ވަކީލުންނޯ! ޙައިރާންވެއި\nޖޫން 5, 2020 20:05\nމަޖްލީހުގެ ނިޒާމާއި ކުޅެނީ ކޮންބައެއްކަން ހަމާއިގައި ތިބޭބަޔަކަށް ފެންނާނެ! ދަންވަރު ޖަލްސާ ބޭއްވިރޭ އެކަންވަނީ ފެނިގެން ގޮސްފައި! ހަމަގައިމުވެސް އިމްރާނު އެތަނުން ނުފެނޭ!\nޖޫން 5, 2020 20:27\nނޯކޮންފިޑެންސް ނަގާނެ ވަރަށް އަވަހަށް\nޖޫން 5, 2020 20:37\nމަޖިލިސްކުރާގެ ތެރޭގައި ހުރި މީހަކު ބޯޅަ އެއްގަ ތަޅާހެން ފެނޭ ވަރަށް އަވަސްކޮށް މީހެެއްގައިގަ ތަޅާތަން އެއީ ހަމަ މިމުސްލިމް މުޖުތަމައުގަ އުޅޭ މީހެެއްބާ އާދަމްގެ ދަރިއެއް ގައިގަ ފައިން ޖެހުމަކީ ނުބައިވެގެންވާ އަމަލެއް\nޖޫން 5, 2020 20:56\nއާ މިމީހުން ކޮށްފިކަމެއް ބެލިގެންނުވާނެ. އެ އިނީއެއްނު ބޮޑު ގޮނޑިއަށް އަރާ މީހެއް ޓެރަރިޒަމްގެ ޢަމަލު ހިންގާފަ ނުވެސް ދެނަހުރިކަމަށް ހަ ދައިގެން. ކަލޯ އަ ދި ކަލޯއާ ޤާނޫނު އަރާހަމަކުރާނެ.\nޖޫން 5, 2020 21:28\nކަލޭ ކޮސް ވާހަކަ ނުދައްކާ... މައްސަލަ ބެލެންވާނެ.\nޖޫން 5, 2020 21:36\nޖޫން 5, 2020 22:40\nނަމުގެ ކުރިއަށް ޢިއްޒަތްތެރި، އުސްތާޛު، ޝައިޚް، ޑޮކްޓަރު، ޕްރޮފިސަރު ލިޔަސް ޢިލްމާއި ޙިލްމާ ްްް އަޚްލާޤު. ެެެެެެެެެެެެެެެ. ނެތްނަމަ އެކަމުން ކުރާނެ މަންފާއެއްނެތް.